ചലച്ചിത്രം - വിക്കിപീഡിയ\n(ചലച്ചിത്രങ്ങൾ എന്ന താളിൽ നിന്നും തിരിച്ചുവിട്ടതു പ്രകാരം)\nകിഴക്കേ ഏഷ്യൻ സിനിമ\nതെക്കെ ഏഷ്യൻ സിനിമ\nതെക്ക് കിഴക്കൻ ഏഷ്യൻ സിനിമ\nആസ് ട്രേലിയൻ സിനിമ\nനോർത്ത് അമേരിക്കൻ സിനിമ\nസൗത്ത് അമേരിക്കൻ സിനിമ\nനിശ്ചലചിത്രങ്ങളുടെ ഒരു ശ്രേണിയെ വളരെ പെട്ടെന്നു മാറ്റി മാറ്റി കാണിക്കുന്നതു വഴി ചലിക്കുന്ന ചിത്രങ്ങൾ സൃഷ്ടിക്കുന്ന ദൃശ്യ കലാരൂപമാണ് ചലച്ചിത്രം. ക്യാമറ ഉപയോഗിച്ച് ദൃശ്യങ്ങൾ പകർത്തിയൊ, ചിത്രങ്ങൾ അനിമേഷൻ ചെയ്തൊ മറ്റ് നൂതന സാങ്കേതിക വിദ്യകൾ ഉപയോഗിച്ചൊ ചലച്ചിത്രങ്ങൾ സൃഷ്ടിക്കാം.\nചലച്ചിത്രങ്ങൾ നിശ്ചലചിത്രങ്ങളുടെ ഒരു ശ്രേണി ഉപയോഗിച്ചാണു ഉണ്ടാക്കുന്നത്. നിശ്ചലചിത്രങ്ങൾ അതിവേഗത്തിൽ തുടർച്ചയായി കാണിക്കുമ്പോൾ അവ ചലിക്കുന്നതായി തോന്നുന്നു. ഒരു ചിത്രം മാറ്റിയിട്ടും ഏതാനും നിമിഷാർദ്ധ നേരത്തേക്ക് അത് അവിടെ തന്നെ ഉള്ളതായി പ്രേക്ഷകനു തോന്നുകയും, അത് കാരണം ചിത്രങ്ങൾ തമ്മിലുള്ള ഇടവേള അറിയാതാവുകയും അങ്ങനെ ചിത്രങ്ങൾ ചലിക്കുന്നതായി തോന്നുകയും ചെയ്യുന്നു.കണ്ണിന്റെ സവിശേഷതയായ പെർസിസ്റ്റൻസ് ഓഫ് വിഷൻ ആണ് ഇതിനായി ഉപയോഗപ്പെടുത്തുന്നത്. ഒരു വസ്തുവിന്റെ പ്രതിബിംബം പതിനാറിൽ ഒരു സെക്കൻഡ് സമയത്തേക്ക് തങ്ങി നിൽക്കുന്നു. ആയതിനാൽ നിശ്ചല ദൃശ്യങ്ങൾ ഈ സമയത്തിൽ കൂടുതൽ വേഗത്തിൽ ചലിപ്പിച്ചാൽ ആ വസ്തു ചലിക്കുന്നതായി തോന്നുന്നു.\n2 ചലച്ചിത്രം ഇന്ത്യയിൽ\n4 വിദ്യാഭ്യാസവും പ്രചാരണവും\n5 ചലച്ചിത്ര നിർമ്മാണം\nചാർളി ചാപ്ലിന്റെ നിശ്ശബ്ദ ചലച്ചിത്രമായ, ദ ബോണ്ട്-ൽ നിന്നുള്ള ഒരു ദൃശ്യം (1918)\nചലച്ചിത്രങ്ങൾക്ക് ആയിരക്കണക്കിനു വർഷങ്ങൾക്കു മുൻപേ നിലവിൽ ഉണ്ടായിരുന്ന നാടകങ്ങൾക്കും നൃത്ത രൂപങ്ങൾക്കും ചലച്ചിത്രങ്ങൾക്ക് സമാനമായ കഥ, തിരക്കഥ, വസ്ത്രാലങ്കാരം, സംഗീതം, നിർമ്മാണം, സംവിധാനം, അഭിനേതാക്കൾ , കാണികൾ തുടങ്ങിയവ നിലവിൽ ഉണ്ടായിരുന്നു.\nപിൻഹോൾ ക്യാമറ എന്ന ആശയം അൽഹസെൻ (Alhazen) തന്റെ ബുക്ക് ഓഫ് ഒപ്റ്റിക്സ് (Book of Optics, 1021) എന്ന ഗ്രന്ഥത്തിലൂടെ മുന്നോട്ടു വെക്കുകയും,  പിന്നീട് ഏകദേശം 1600-ആം ആണ്ടോടു കൂടി ജിംബാറ്റിസ്റ്റ ഡെല്ല പോർട്ട (Giambattista della Porta) ഇതിനെ പ്രചാരത്തിലാക്കുകയും ചെയ്തു. ഒരു ചെറിയ സുഷിരത്തിലൂടെയോ ലെൻസിലൂടെയോ പുറത്ത് നിന്നുള്ള പ്രകാശത്തെ കടത്തിവിട്ട്, ഒരു പ്രതലത്തിൽ ചലിക്കുന്ന വസ്തുക്കളെ പ്രതിഫലിപ്പിക്കുന്നതാണു പിൻഹോൾ ക്യാമറ. പക്ഷെ ഇത് എങ്ങും റെക്കോർഡ് ചെയ്യപ്പെടുന്നില്ല.\n1860-കളിൽ സോട്രോപ് (zoetrope), മൂട്ടോസ്കോപ് (mutoscope), പ്രാക്സിനോസ്കോപ് (praxinoscope) എന്നീ ഉപകരണങ്ങൾ ഉപയോഗിച്ച് ചലിക്കുന്ന ദ്വിമാന ചിത്രങ്ങൾ നിർമ്മിക്കന്ന രീതി പ്രചാരത്തിലായി. ഈ ഉപകരണങ്ങൾ സാധാരണ ഒപ്റ്റിക്കൽ ഉപകരണങ്ങൾ (ഉദാ: മാജിക് ലാന്റേർൺ) പരിഷ്കരിച്ചവ ആയിരുന്നു. ഇവ നിശ്ചല ചിത്രങ്ങളെ ഒരു പ്രത്യേക വേഗതയിൽ മാറ്റി മാറ്റി പ്രദർശിപ്പിച്ച് ചലിക്കുന്നവയായി തോന്നൽ ഉളവാക്കുന്നതായിരുന്നു. സ്വാഭാവികമായും, ഉദ്ദേശിക്കുന്ന ഫലം ലഭിക്കാൻ ചിത്രങ്ങൾ വളരെ കരുതലോടെ നിർമ്മിക്കണമായിരുന്നു. ഇത് പിന്നീട് അനിമേഷൻ ചിത്ര നിർമ്മാണത്തിന്റെ അടിസ്ഥാന തത്ത്വമായി മാറി.\nനിശ്ചല ഛായഗ്രഹണത്തിനുള്ള സെല്ലുലോയിഡ് ഫിലിമിന്റെ കണ്ടുപിടിത്തത്തോട് കൂടി, ചലിക്കുന്ന വസ്തുക്കളുടെ ചിത്രം എടുക്കുന്നത് എളുപ്പമായി. 1878-ൽ അമേരിക്കൻ ഐക്യനാടുകളിലെ എഡ്വാർഡ് മയ്ബ്രിഡ്ജ് (Eadweard Muybridge) 24 ക്യാമറകൾ ഉപയോഗിച്ച് ഒരു കുതിരയോട്ടത്തിന്റെ തുടർചിത്രങ്ങൾ നിർമ്മിക്കുന്നതിൽ വിജയിച്ചു. ഈ ചിത്രങ്ങൾ പിന്നീട് ചരിത്രത്തിലെ ആദ്യത്തെ ചലച്ചിത്ര നിർമ്മാൺത്തിന് ഉപയോഗപ്പെടുത്തി. ഈ ചിത്രങ്ങൾ കടലാസിൽ പകർത്തി, ഒരു പിടി ഉപയോഗിച്ച് കറക്കാവുന്ന ഡ്രമ്മിനോടു ചേർത്ത് വെച്ചാൺ ഇതു സാദ്ധ്യമാക്കിയതു. ഡ്രമ്മിന്റെ വേഗത അനുസരിച്ചു5മുതൽ 10 ചിത്രങ്ങൾ വരെ ഒരു നിമിഷത്തിൽ കാണിക്കുമായിരുന്നു. നാണയം ഇട്ട് പ്രവർത്തിപ്പിക്കുന്ന ഇത്തരം ഉപകരണങ്ങളും വ്യാവസായിക അടിസ്ഥാനത്തിൽ നിർമ്മിക്കുകയുണ്ടായി.\n1880-കളിലെ മൂവി ക്യാമറയുടെ കണ്ടുപിടിത്തത്തോടു കൂടി വിവിധ ദൃശ്യങ്ങൾ ഒരു ഒറ്റ റീലിലേക്കു തന്നെ ചിത്രീകരിക്കുന്നത് എളുപ്പമായി. ഇത് പ്രൊജക്ടറിന്റെ കണ്ടുപിടിത്തത്തിലേക്കും നയിച്ചു. പ്രോസസ്സ് ചെയ്ത ഫിലിമിനെ ലെൻസിന്റെയും ഒരു പ്രകാശ സ്രോതസ്സിന്റെയും സഹായത്തോടെ ഒരു വലിയ പ്രതലത്തിൽ പ്രതിഫലിപ്പിക്കുകയാൺ പ്രൊജക്ടറുകൾ ചെയ്യുന്നത്. ഇത് കാരണം ഒരുപാട് പേർക്ക് ഒരുമിച്ചിരുന്നു സിനിമ കാണാൻ സാധിച്ചു. ഇത്തരം റീലുകൾ ചലച്ചിത്രങ്ങൾ (മോഷൻ പിക്ചേർസ്) എന്ന് അറിയപ്പെടാൻ തുടങ്ങി. അക്കാലത്തെ ചിത്രങ്ങളെല്ലാം തന്നെ ഒരു നിശ്ചല ക്യാമറ ഉപയോഗിച്ചു ചിത്രസംയോജനമോ അതുപോലെ മറ്റ് സിനിമ സങ്കേതങ്ങളോ ഉപയോഗിക്കാതെ നിർമ്മിച്ചവ ആയിരുന്നു.\nദ ഗ്രേറ്റ് ട്രെയിൻ റോബറിയുടെ പോസ്റ്റർ\nയു.എസിലെ എഡ്വിൻ എസ്. പോർട്ടർ ദ ഗ്രേറ്റ് ട്രെയിൻ റോബറി (1903) സംവിധാനം ചെയ്തതോടെ ചലച്ചിത്രകലയുടെ മുന്നോട്ടുള്ള സഞ്ചാരം തുടങ്ങി.\nനിശ്ശബ്ദചിത്രങ്ങളായിരുന്നു പ്രാരംഭദശയിൽ നിർമ്മിക്കപ്പെട്ടത്. യു.എസ്. സംവിധായകനായ ഡി.ഡബ്ല്യു.ഗ്രിഫിത്ത് ദ ബർത്ത് ഒഫ് എ നേഷൻ (1915), ഇൻടോളറൻസ് (1916) എന്നീ ചിത്രങ്ങളിലൂടെ ചലച്ചിത്രകലയിൽ വിപ്ലവം വരുത്തി. ക്ലോസ്-അപ്, ഫ്‌ളാഷ്ബാക്ക്, ഫെയ്ഡ്-ഔട്ട്, ഫെയ്ഡ്-ഇൻ തുടങ്ങിയ സങ്കേതങ്ങൾ ഗ്രിഫിത്ത് അവതരിപ്പിച്ചു. ആദ്യകാല യൂറോപ്യൻ സിനിമയെ നിയന്ത്രിച്ചിരുന്നത് ഫ്രഞ്ച് നിർമാതാക്കളായിരുന്നു; പ്രത്യേകിച്ചും പാഥേ, ഗാമൊങ്ങ് എന്നീ നിർമ്മാണ സ്ഥാപനങ്ങൾ. ഡാനിഷ്, ഇറ്റാലിയൻ സിനിമകളും ഇക്കാലത്ത് പുരോഗതിനേടി. എന്നാൽ ഒന്നാം ലോകമഹായുദ്ധം യൂറോപ്യൻ ചലച്ചിത്ര വ്യവസായത്തെ തകർക്കുകയും അമേരിക്കൻ ചലച്ചിത്രകാരന്മാർ മേൽക്കൈ നേടുകയും ചെയ്തു. ഗ്രിഫിത്ത്, സെസിൽ ബി. ഡിമില്ലെ, ചാർളി ചാപ്ലിൻ എന്നിവരായിരുന്നു മുൻ നിരയിൽ. കാലിഫോർണിയ കേന്ദ്രമാക്കി അമേരിക്കൻ ചലച്ചിത്ര വ്യവസായവും ശക്തമായി. 1920-കളിൽ അമേരിക്കക്കൊപ്പം സ്കാൻഡിനേവിയൻ രാജ്യങ്ങളിലും ചലച്ചിത്ര വ്യവസായം വികസിതമായി. ജർമൻ എക്‌സ്പ്രഷനിസവും സോവിയറ്റ് യൂണിയനിൽ നിന്നുള്ള മൊണ്ടാഷും ചലച്ചിത്രകലയെ സ്വാധീനിച്ചു.കാൾ തിയഡോർ ഡ്രെയർ, സെർജി ഐസൻസ്റ്റീൻ, ആബെൽ ഗാൻസ്, ആൽഫ്രെഡ് ഹിച്ച്‌കോക്ക്, ഫ്രിറ്റ്‌സ് ലാങ്, എഫ്.ഡബ്ല്യു. മൂർണോ, ജി.ഡബ്ല്യു. പാബ്സ്റ്റ്, പുഡോഫ്കിൻ, സിഗാ വെർട്ടോവ്, ലൂയി ബുനുവേൽ തുടങ്ങിയ പ്രതിഭാശാലികളുടെ കാലഘട്ടമായിരുന്നു അത്.\nപ്രമാണം:Sergei Eisenstein 01.jpg\n1920-കളോടെ കാലിഫോർണിയയിലെ ലോസ് ആഞ്ചൽസിനു സമീപമുള്ള ഹോളിവുഡിലെ സ്റ്റുഡിയോകളിലേക്ക് അമേരിക്കൻ ചലച്ചിത്ര വ്യവസായം കേന്ദ്രീകരിച്ചു. 1927-ൽ ശബ്ദം ചലച്ചിത്രത്തിൽ പ്രയോഗിക്കപ്പെട്ടു. ഡോൺ ഹുവാൻ (1926) എന്ന ഹ്രസ്വചിത്രത്തിലാണ് ആദ്യമായി ശബ്ദം ഉൾക്കൊള്ളിച്ചത് എങ്കിലും ജാസ് സിംഗർ (1927) ആയിരുന്നു ആദ്യത്തെ ശബ്ദ ഫീച്ചർ ഫിലിം. ശബ്ദത്തിന്റെ സാധ്യതകൾ തിരിച്ചറിഞ്ഞ് മികച്ച ചിത്രങ്ങൾ സൃഷ്ടിച്ച ആദ്യകാല സംവിധായകരിൽ ഷോൺ റെന്വാ, ഷാൻ വിഗോ (ഫ്രാൻസ്), ഹിച്ച്‌കോക്ക് (ബ്രിട്ടൻ), ഫ്രിറ്റ്‌സ് ലാങ് (ജർമ്മനി), കെൻജി മിസോഗുച്ചി, യാസുജിറോ ഒസു (ജപ്പാൻ), ജോൺ ഫോർഡ്, ഹൊവാർഡ് ഹോക്ക്‌സ്, ഫ്രാങ്ക് കാപ്ര (യു.എസ്.എ.) തുടങ്ങിയവർ ഉൾപ്പെടുന്നു. ശബ്ദത്തിന്റെ വരവ് അനിമേഷന്റെ രംഗത്തും വികാസമുണ്ടാക്കി. മിക്കി മൗസ് ആദ്യമായി പ്രത്യക്ഷപ്പെട്ടു. വാൾട്ട് ഡിസ്‌നിയുടെ സ്റ്റീംബോട്ട് വില്ലി എന്ന കാർട്ടൂൺ ചിത്രവും (1928) ആദ്യത്തെ മുഴുനീള ആനിമേഷൻ ചിത്രമായ സ്‌നോവൈറ്റ് ആൻഡ് സെവൻ ഡ്വാർഫ്‌സും (1937) പുറത്തു വന്നു. വർണചിത്രങ്ങൾക്കു വേണ്ടിയുള്ള അന്വേഷണം മുമ്പു തന്നെ ആരംഭിച്ചെങ്കിലും ആദ്യത്തെ കളർ ഫീച്ചർ ചിത്രം- ബെക്കി ഷാർപ്-പുറത്തുവന്നത് 1935-ൽ ആയിരുന്നു. അമ്പതുകളുടെ മധ്യത്തോടെ വർണചിത്രങ്ങൾ ബ്ലാക്ക് & വൈറ്റ് ചിത്രങ്ങളെ പുറന്തള്ളി. റിയലിസത്തിന്റെയും വാണിജ്യത്തിന്റെയും അടിസ്ഥാനഘടകമായി അത് അംഗീകരിക്കപ്പെട്ടു. അമ്പതുകളിൽ ടെലിവിഷന്റെ വെല്ലുവിളി നേരിട്ട ചലച്ചിത്രരംഗം ദൃശ്യപരമായ പുതിയ സാങ്കേതിക വിദ്യകൾക്കു ശ്രമിച്ചു.1952-ൽ ത്രീഡി (3D)യും സിനിമാ സ്‌കോപ്പും രംഗത്തെത്തി. ട്വന്റിയത് സെഞ്ചുറി ഫോക്‌സിന്റെ ദ റോബ് (1952) ആയിരുന്നു ആദ്യത്തെ സിനിമാസ്‌കോപ്പ് ചിത്രം. രണ്ടാം ലോക മഹായുദ്ധാനന്തരം കലാമൂല്യത്തിന് പ്രാധാന്യം നല്കുന്നതും വ്യക്തിഗതവുമായ സിനിമകളുമായി ഒരു സംഘം സംവിധായകർ ലോകത്തെങ്ങും ഉയർന്നുവന്നു. ഇറ്റലിയിലെ നിയോറിയലിസവും ഫ്രാൻസിൽ ആരംഭിച്ച നവതരംഗവും (ന്യൂ വേവ്) ഈ പ്രവണതയുടെ ഭാഗമായിരുന്നു.\nഇങ്മർ ബർഗ്‍മൻ (സ്വീഡൻ), അകിര കുറൊസാവ (ജപ്പാൻ), ലൂയി ബുനുവേൽ, കാർലോസ് സോറ (സ്പെയിൻ), ലൂച്ചിനോ വിസ്‌കോന്തി, ഫെഡറിക്കോ ഫെല്ലിനി, ഡിസീക്ക, പാസോലിനി, ബെർണാഡോ ബെർട്ടലൂച്ചി, മൈക്കലാഞ്ചലോ അന്റോണിയോണി, റോസലിനി (ഇറ്റലി), ലൂയിമാലെ റോബർട്ട് ബ്രസൺ, ജീൻ കോക്തു, ഴാങ് ഗൊദാർദ്, ഫ്രാങ്‌സ്വാ ത്രൂഫോ (ഫ്രാൻസ്), സത്യജിത് റേ, ഋത്വിക് ഘട്ടക് (ഇന്ത്യ), തോമസ് ഗ്വിറ്റിറസ് അലിയ (ക്യൂബ), ആന്ദ്രേ വയ്ദ (പോളണ്ട്) തുടങ്ങിയ സംവിധായകരാണ് ആർട്ട് സിനിമയുടെ കൊടിയുയർത്തിയത്. ഫ്രഞ്ച് നവതരംഗമാണ് ചലച്ചിത്ര ലോകത്തെ പിടിച്ചു കുലുക്കിയത്. ഗോദാർദിന്റെയും (ബ്രത്‌ലെസ്, 1959) ത്രൂഫോയുടെയും ചലച്ചിത്രങ്ങൾ നവതരംഗ ചലച്ചിത്ര സങ്കല്പം വ്യക്തമാക്കി. രൂപത്തിലും ആഖ്യാനത്തിലും വമ്പിച്ച മാറ്റങ്ങൾ വരുത്തിയ നവതരംഗത്തിന്റെ സ്വാധീനം ലോകമെങ്ങും പ്രകടമായി. 1960 കളിലും 70 കളിലും വിവിധ ദേശീയ സിനിമകളിൽ പുതിയ ചലച്ചിത്രകാരന്മാർ ഉയർന്നുവന്നു. ലിൻസേ ആൻഡേഴ്‌സൺ, ടോണി റിച്ചാഡ്‌സൺ, ജോൺ ഷ്‌ളെസിംഗർ (ബ്രിട്ടൻ), വേര ചിറ്റിലോവ, മിലോസ് ഫോർമാൻ (ചെക്കൊസ്ലൊവാക്യ), ഫാസ്ബിന്ദർ, വിം വെൻ ഡേഴ്‌സ്, വെർണർ ഹെർസോഗ് (ജർമനി), ഹോസെ ലൂയിബോറോ, കാർലോസ് സോറ (സ്‌പെയിൻ), റോബർട്ട് അൾട്ട്മാൻ, ഫ്രാൻസിസ് ഫോർഡ് കപ്പോള, സ്റ്റാൻലി കുബ്രിക്ക്, ആർതർ വെൻ, മാർട്ടിൻ സ്കോർസസെ (യു.എസ്.എ.), സത്യജിത് റേ, മൃണാൾ സെൻ, മണികൗൾ, ശ്യാം ബെനഗൽ, അരവിന്ദൻ, അടൂർ ഗോപാലകൃഷ്ണൻ, ജോൺ എബ്രഹാം (ഇന്ത്യ), ആന്ദ്രേ തർകോവ്സ്കി (റഷ്യ), റൊമാൻ പൊളാൻസ്കി, ആന്ദ്രേ വയ്ദ, ക്രിസ്റ്റോഫ് സനൂസി (പോളണ്ട്), സൊൾത്താൻ ഫാബ്രി, ഇസ്തവാൻ ഗാൾ, മാർത്ത മെസോറസ്, മിലോസ് യാൻക്‌സോ, ഇസ്തവാൻ സാബോ (ഹംഗറി), യിൽമെസ് ഗുണെ (തുർക്കി) തുടങ്ങിയവർ ഈ ഗണത്തിൽപെടുന്നു.\nഎഴുപതുകളിൽത്തന്നെ സാങ്കേതികവിദ്യയുടെ സഹായത്തോടെ ഹോളിവുഡ് മുഖ്യധാരാ സിനിമയിൽ പുതിയ തരംഗം സൃഷ്ടിച്ചു. വീഡിയോ, കേബിൾ-സാറ്റലൈറ്റ് ടെലിവിഷനുകൾ എന്നിവയുടെ ആവിർഭാവം വാണിജ്യ സിനിമയെ കൂടുതൽ ബലിഷ്ഠമാക്കി. സ്‌പെഷ്യൽ ഇഫക്ടുകൾ ചലച്ചിത്രത്തിൽ ആധിപത്യം നേടി. 1980-90 കാലഘട്ടത്തിലാണ് ഈ പ്രവണത സുശക്തമായത്. സ്റ്റീവൻ സ്പീൽബർഗ് (ജാസ് 1975, ഇ.ടി.-ദ എക്‌സ്ട്രാ ടെറസ്ട്രിയൽ 1982, ജുറാസിക് പാർക്ക് 1993), ജോർജ്ജ് ലൂക്കാസ് (സ്റ്റാർ വാർസ് 1977), ജെയിംസ് കാമറൂൺ (ദ ടെർമിനേറ്റർ, ദ അബിസ്, ടൈറ്റാനിക്) തുടങ്ങിയവരാണ് പുതിയ സാങ്കേതിക തരംഗത്തിന്റെ സ്രഷ്ടാക്കൾ. എൺപതുകൾക്കുശേഷം ഏഷ്യൻ സിനിമയുടെ മുന്നേറ്റം (പ്രത്യേകിച്ചും ചൈന, ഇറാൻ) ശ്രദ്ധേയമായി. ചെൻ കയ്ഗ് (ചൈന), വോങ് കാർ വയ് (ഹോങ്കോങ്), ആങ് ലീ (തയ്‌വാൻ), അബ്ബാസ് കിയാരൊസ്തമി, മക്മൽബഫ് (ഇറാൻ) തുടങ്ങിയവരാണ് സമകാലീന ഏഷ്യൻ സിനിമയിലെ ശ്രദ്ധേയരായ സംവിധായകർ. ക്രിസ്റ്റോഫ് കീസ്‌ലോവ്‌സ്കി (പോളണ്ട്), പെദ്രോ അൽമൊദോവാർ, ഷാൻ-ഷാക് ബെനിക്‌സ്, പാട്രിസ് ലെക്കോന്തെ, ഡെറക് ജാർമാൻ തുടങ്ങിയ യൂറോപ്യൻ സംവിധായകരും, ജെയ്ൻ കാംപിയോൺ, ജോർജ് മില്ലർ, പോൾ കോക്‌സ് (ഓസ്ട്രേലിയ), മിഗ്വെൽ ലിറ്റിൻ (ചിലി), സ്‌പൈക്‌ലീ, ആന്റണി മിൻഹെല്ല, ക്വന്റിൻ ടരാന്റിനോ (യുഎസ്എ) തുടങ്ങിയവരും സമകാലിക സിനിമയിൽ മികച്ച സംഭാവന നല്കിയ സംവിധായകരാണ്.\nകണ്ടു പിടിച്ച നാളുകളിൽതന്നെ സിനിമ ഇന്ത്യയിലെത്തിയതാണെങ്കിലും ഒരു കലാരൂപമെന്ന നിലയിൽ സിനിമയ്ക്ക് സ്ഥാനം ലഭിച്ചത് അടുത്തകാലത്താണ്. ക്രിസ്തുവിന്റെ ജീവചരിത്രം കണ്ട ദാദാ സാഹിബ് ഫാൽക്കെ അത്തരത്തിൽ ഒരു കൃഷ്ണചരിതമായാലെന്താ എന്നാലോചിക്കാൻ തുടങ്ങി. പക്ഷേ രാജാ ഹരിശ്ചന്ദ്രയാണ് നിർമിച്ചത്. ഇന്ത്യയിലെ ആദ്യത്തെ കഥാചിത്രമായിരുന്നു അത്. ശാന്താറാം, പി.സി. ബറുവ, ദേവകീബോസ് തുടങ്ങിയവർ ഇന്ത്യൻ സിനിമയുടെ നിശ്ശബ്ദകാലഘട്ടത്തിൽ പ്രവർത്തിച്ചവരാണ്. അർദീഷിർ ഇറാനിയുടെ ആലം ആറയാണ്(1931) ഇന്ത്യയിലെ ആദ്യത്തെ സംസാരിക്കുന്ന സിനിമ. ബോംബെയിലെ പ്രഭാതും രഞ്ജിത്തും കൽക്കട്ടയിലെ ന്യൂ തിയേറ്റേഴ്‌സും വഴിയാണ് മിക്ക ചിത്രങ്ങളും പുറത്തുവന്നിരുന്നത്. സംവിധായകരും ഇവരുമായി ബന്ധപ്പെട്ടാണ് പ്രവർത്തിച്ചിരുന്നത്. ശാന്താറാമും ബിമൽ റോയിയും ഗുരു ദത്തും ശ്രദ്ധാർഹങ്ങളായ ചില സാമൂഹ്യചിന്തകൾ ചലച്ചിത്രത്തിലൂടെ അവതരിപ്പിച്ചു. 1955-ൽ പുറത്തുവന്ന പഥേർ പാഞ്ചാലി ഇന്ത്യൻ സിനിമാസങ്കല്പങ്ങളെ ഇളക്കിമറിച്ചു. സത്യജിത് റായ് എന്ന സംവിധായകനെ ഇന്ത്യയ്ക്ക് ഈ ചിത്രം സംഭാവനചെയ്തു. റായിക്കു ശേഷം ഋത്വിക് ഘട്ടക്, മൃണാൾ സെൻ എന്നിവർ ഇന്ത്യൻ സിനിമയ്ക്ക് മഹത്തായ സംഭാവനകൾ നല്കി. എന്നാൽ ഇന്ത്യൻ സിനിമയുടെ ഏറ്റവും പുതിയ ചലനങ്ങൾ ഉണ്ടായത് എഴുപതുകളിലാണ്. മൃണാൾ സെന്നിന്റെ ഭുവൻഷോം ആണ് അതിന് തുടക്കമിട്ടതെന്ന് വേണമെങ്കിൽ പറയാം. മണി കൗൾ (ഉസ്കി റോട്ടി, ദുവിധ), കുമാർ സാഹ്‌നി (മായദർപൺ), അടൂർ ഗോപാലകൃഷ്ണൻ (സ്വയംവരം, കൊടിയേറ്റം, എലിപ്പത്തായം, അനന്തരം, കഥാപുരുഷൻ), ശ്യാം ബെനഗൽ (ആങ്കുർ), ഗിരീഷ് കർണാട് (കാട്), ബി.വി.കാരന്ത് (ചോമനദുഡി), ഗിരീഷ് കാസറവള്ളി(തബരനകഥെ), ഗൗതം ഘോഷ്, കേതൻമേത്ത, ഗോവിന്ദ് നിഹലാനി, അരവിന്ദൻ (പോക്കുവെയിൽ, തമ്പ്, എസ്തപ്പാൻ)-ഈ പട്ടിക വലുതാണ്. 1928-ലാണ് മലയാളത്തിലെ ആദ്യസിനിമ, വിഗതകുമാരൻ, പുറത്തിറങ്ങുന്നത്. പത്തു കൊല്ലം കഴിഞ്ഞപ്പോൾ ബാലൻ എന്ന ശബ്ദചിത്രവുമിറങ്ങി. ഇന്ന് ഇന്ത്യയിൽ ഏറ്റവും കൂടുതൽ ചിത്രങ്ങൾ നിർമ്മിക്കുന്ന പ്രാദേശികഭാഷകളിലൊന്നാണ് മലയാളം. എഴുപതുകളുടെ തുടക്കത്തിലാണ് മലയാള സിനിമ ലോകസിനിമാ ഭൂപടത്തിൽ സ്ഥാനം പിടിക്കുന്നതും ഒരു സംഘടിതകല എന്ന അവസ്ഥയിൽനിന്ന് സംവിധായകന്റെ കല എന്ന നിലയിലേക്ക് ഉയർത്തപ്പെടുന്നതും. മുൻകാലങ്ങളിൽ നിന്ന് വ്യത്യസ്തമായി, ഈ ദശകത്തിൽ സംവിധായകർ ആഖ്യാനസമ്പ്രദായത്തിൽ വിപ്ലവം വിതച്ചു. അമ്പതുകളിൽ സത്യജിത്‌റായിയെ കേന്ദ്രീകരിച്ചാണ് വിപ്ലവം അരങ്ങേറിയതെങ്കിൽ എഴുപതുകളിൽ വിവിധ ദർശനങ്ങളുള്ള സംവിധായകരാണ് മാറ്റത്തിന് നേതൃത്വം നല്കിയത്. ശക്തമായ ഒരു ഫിലിം സൊസൈറ്റി പ്രസ്ഥാനം കേരളത്തിൽ തഴച്ചുവളർന്നത് ഉത്തമസിനിമയുടെ ആസ്വാദനത്തോടൊപ്പം അവയുടെ ജനനത്തിനും ഇടനല്കി. സത്യജിത്‌റായിക്കും മൃണാൾസെന്നിനും ശ്യാം ബെനഗലിനും ശേഷം ഇന്ന് ഇന്ത്യക്ക് പുറത്ത് അറിയപ്പെടുന്ന ചിത്രങ്ങൾ കേരളത്തിൽനിന്നാണുണ്ടാകുന്നത്.[അവലംബം ആവശ്യമാണ്]\nചലച്ചിത്ര നിർമ്മാണവും പ്രദർശനവും ലാഭം ഉണ്ടാക്കാൻ പറ്റിയ മേഖല ആണെന്ന് ഇതിന്റെ കണ്ടുപിടിച്ച് കുറച്ചു നാളുകൾക്കകം തന്നെ മനസ്സിലാക്കിയിരുന്നു. തങ്ങളുടെ പുതിയ കണ്ടുപിടിത്തത്തിന്റെ സാധ്യത മനസ്സിലാക്കിയ ലൂമിയേ സഹോദരന്മാർ ഉടൻ തന്നെ ഒരു യൂറോപ്യൻ പര്യടനത്തിന് ഇറങ്ങിത്തിരിച്ചു. രാജകീയ കുടുംബങ്ങൾക്കും പൊതുജനങ്ങൾക്കും വേണ്ടി വെവ്വേറേ പ്രദർശനങ്ങൾ സംഘടിപ്പിച്ചു. ഓരോ രാജ്യങ്ങളിലെ പ്രദർശനങ്ങളിലും, അതത് പ്രദേശങ്ങളെ കൂടെ ഉൾപ്പെടുത്താൻ അവർ ശ്രദ്ധിക്കുകയും അത് മൂലം അവരുടെ കണ്ടുപിടിത്തം പെട്ടെന്നു വിറ്റ് പോവുകയും ചെയ്തു. 1898-ൽ പുറത്തിറങ്ങിയ ഒബെറമ്മെർഗൗ പാഷൻ പ്ലേ (Oberammergau Passion Play) ആണു ആദ്യത്തെ വാണിജ്യ ചലച്ചിത്രം[അവലംബം ആവശ്യമാണ്]. തൊട്ടു പിന്നാലെ മറ്റ് ചിത്രങ്ങൾ പുറത്ത് വരികയും ചലച്ചിത്രം ഒരു വ്യവസായമായി രൂപപ്പെടുകയും ചെയ്തു. ചലച്ചിത്ര നിർമ്മാണത്തിനും പ്രദർശനത്തിനും വേണ്ടി മാത്രമായി കമ്പനികളും തിയേറ്ററുകളും ഉടലെടുക്കകയും ചലച്ചിത്ര അഭിനേതാക്കൾ വലിയ പ്രതിഫലം വാങ്ങുന്ന സെലിബ്രെറ്റീസാകുകയും ചെയ്തു. ചാർളി ചാപ്ലിനു 1917-ൽ തന്നെ പത്തു ലക്ഷം ഡോളറിന്റെ വാർഷിക ശമ്പള കരാർ ഉണ്ടായിരുന്നു.\nചലച്ചിത്രങ്ങളെ വിദ്യാഭ്യാസ ആവശ്യങ്ങൾക്കും പ്രചാരണത്തിനും വേണ്ടി ഉപയോഗിക്കാറുണ്ട്. ഉദാഹരണത്തിന് പ്രഭാഷണം, എന്തെങ്കിലും പരീക്ഷണം, ജീവജാലങ്ങളുടെ ആവാസവ്യവസ്ഥ/ജീവിത രീതി മുതലായവയുടെ വീഡിയോ ചിത്രങ്ങൾ, അല്ലെങ്കിൽ ഏതെങ്കിലും വിശിഷ്ട സാഹിത്യകൃതിയെ അടിസ്ഥാനമാക്കിയുള്ള സിനിമ തുടങ്ങിയവ വിദ്യാഭ്യാസ ആവശ്യങ്ങൾക്കായി ഉപയോഗിക്കാം.\nചലച്ചിത്രങ്ങൾ പ്രചാരണത്തിനായും ഉപയോഗിക്കാറുണ്ട്. ലെനി റീഫൻസ്റ്റാൾ നാസി ജർമ്മനിയെക്കുറിച്ച് നിർമ്മിച്ച ചിത്രങ്ങൾ, സ്റ്റാലിന് വേണ്ടി ഐസൻസ്റ്റീൻ നിർമ്മിച്ച തുടങ്ങിയവ ഇതിന് ഉദാഹരണമാണ്. രാഷ്ട്രീയ പ്രചാരണത്തിന് വേണ്ടിയും ഇത്തരം ചിത്രങ്ങൾ നിർമ്മിക്കാറുണ്ട്. ഇത്തരം ചിത്രങ്ങൾ വസ്തുതകളെ അവതരിപ്പിക്കുന്നത് നിഷ്പക്ഷം ആയിക്കൊള്ളണമെന്നില്ല. അതിന്റെ പിന്നിൽ പ്രവർത്തിച്ചവരുടെ കാഴ്ചപ്പാടിനു അനുസൃതമായിട്ട്, യുക്തിപരത്തിന് ഉപരി ഒരു വൈകാരിക സമീപനം ഇവ സ്വീകരിച്ചേക്കാം.\nമൈക്കൽ മൂറിനെ പോലുള്ളവരുടെ ചിത്രങ്ങൾ ചിലർ പ്രചാരണച്ചിത്രങ്ങളായിട്ട് കണക്കാക്കുമ്പോൾ മറ്റ് ചിലർ അത് വിദ്യാഭ്യാസ ആവശ്യങ്ങൾക്ക് ഉപയോഗിക്കുന്നു.\nഅടിസ്ഥാനപരമായി ചലച്ചിത്ര നിർമ്മാണം എന്നാൽ ഒരു ചലച്ചിത്രം അതിന്റെ നിർമ്മാതവ് ആഗ്രഹിക്കുന്ന ഉള്ളടക്കത്തിനു അനുസരിച്ച് നിർമ്മിക്കുകയും പ്രദർശനത്തിനു സജ്ജമാക്കുക്കയും ചെയ്യുന്ന വിവിധ ഘട്ടങ്ങളുള്ള ഒരു പ്രക്രിയ ആണു. ചലച്ചിത്രങ്ങളുടെ ആദ്യരൂപങ്ങൾ പ്രദർശിച്ചിപ്പിരുന്ന സോട്രോപിനു ഏതാനും തുടർചിത്രങ്ങൾ മതിയായിരുന്നു. അതിനാൽ തന്നെ ചലച്ചിത്രനിർമ്മാണം ക്യാമറയോടു കൂടി (അല്ലെങ്കിൽ ക്യമറ ഇല്ലാതെ, ഉദാഹരണത്തിനു 1963-ൽ ഇറങ്ങിയ, സ്റ്റാൺ ബ്രകേജിന്റെ4മിനിറ്റ് ദൈർഘ്യം ഉള്ള മോത് ലൈറ്റ്) ഒരാൾ ഒറ്റക്കോ അല്ലെങ്കിൽ ആയിരക്കണക്കിനു നടീനടന്മാരും സാങ്കേതിക വിദഗ്ദ്ധരും പങ്കാളികളാകുന്ന സംരംഭങ്ങളൊ ആയി വ്യത്യാസപ്പെടുന്നു.\nചലച്ചിത്ര നിർമ്മാണത്തിനു, കഥ/തിരക്കഥ രചന മുതൽ ചലച്ചിത്ര വിതരണം വരെയുള്ള വിവിധ ഘട്ടങ്ങളുണ്ട്. ഒരു വാണിജ്യചിത്രത്തിന്റെ വിവിധ ഘട്ടങ്ങൾ താഴെക്കാണുന്നതു പോലെ വേർതിരിക്കാം.\nചിത്രം വലുതാകുന്നതിനു അനുസരിച്ച് കൂടുതൽ വിഭവങ്ങൾ, സാമ്പത്തികമായും മാനുഷികമായും, വേണ്ടിവരും. ഭൂരിപക്ഷം ചിത്രങ്ങളും കലാസൃഷ്ടി എന്നതിലുപരി സാമ്പത്തിക നേട്ടത്തിനു വേണ്ടിയാൺ നിർമ്മിക്കപ്പെടുന്നത്. അതോടൊപ്പം തന്നെ ഒരു മികച്ച കലാകാരനു മാത്രമേ ഒരു സിനിമയെ അതിന്റെ പൂർണ്ണതയിൽ എത്തിക്കുവാൻ സാധിക്കു. വ്യവസായവും കലയും ചേർന്നതാണ് ചലച്ചിത്രം എന്ന് പറയുന്നത്.\n↑ Wade, Nicholas J.; Finger, Stanley (2001), "The eye as an optical instrument: from camera obscura to Helmholtz's perspective", Perception, 30 (10): 1157–1177, doi:10.1068/p3210, The principles of the camera obscura first began to be correctly analysed in the eleventh century, when they were outlined by Ibn al-Haytham.\n↑ Bradley Steffens (2006), Ibn al-Haytham: First Scientist, Chapter Five Archived 2009-03-13 at the Wayback Machine., Morgan Reynolds Publishing, ISBN 1-59935-024-6\nAllmovie - ചലച്ചിത്ര വിവരങ്ങൾ: അഭിനേതാക്കൾ, സംവിധായകർ, ജീവചരിത്രങ്ങൾ, അവലോകനങ്ങൾ, ബോക്സോഫീസ് നില തുടങ്ങിയവ\nFilm Site - ക്ലാസ്സിക് ചലച്ചിത്രങ്ങളുടെ അവലോകനങ്ങൾ\nDmoz-Arts/Movies Archived 2010-03-14 at the Wayback Machine.\nRottentomatoes.com - ചലച്ചിത്ര അവലോകനങ്ങൾ, നിരൂപണങ്ങൾ, ചിത്രങ്ങൾ തുടങ്ങിയവ\nThe Internet Movie Database (IMDb) - ചലച്ചിത്ര വിവരങ്ങൾ, കഥാപാത്ര പട്ടികകൾ\n"https://ml.wikipedia.org/w/index.php?title=ചലച്ചിത്രം&oldid=3631055" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 04:25, 13 ഓഗസ്റ്റ് 2021.


കൊവിഡ് 19: അവശ്യ സാധനങ്ങൾക്ക് കൃത്രിമ ക്ഷാമം സൃഷ്ടിക്കരുതെന്ന് വ്യാപാരി വ്യവസായി ഏകോപന സമിതി\nകൊവിഡ് 19 വൈറസ് മുൻകരുതൽ നടപടികളുടെ ഭാഗമായി വ്യാപാരികളോട് നിർദ്ദേശങ്ങളുമായി വ്യാപാരി വ്യവസായി ഏകോപന സമിതി. കൊവിഡ് 19 ഭീതി മുതലെടുത്ത് അവശ്യ സാധനങ്ങൾക്ക് കൃത്രിമ ക്ഷാമം സൃഷ്ടിക്കരുതെന്ന് വ്യാപാരി വ്യവസായി ഏകോപന സമിതി വ്യാപാരികളോട് ആവശ്യപ്പെട്ടു.\nസാധനങ്ങൾ കൂടുതൽ വാങ്ങി വച്ച് ദൗർലഭ്യമുണ്ടാക്കരുത്. രോഗ പ്രതിരോഗ സാധനങ്ങൾ ആവശ്വത്തിന് ലഭ്യമാക്കാൻ വ്യാപാരികൾ ശ്രദ്ധിക്കണമെന്ന് സംസ്ഥാന പ്രസിഡസ്റ്റ് ടി നസറുദ്ദീൻ ആവശ്യപ്പെട്ടു. രോഗം പകരാൻ കാരണമാകുന്ന നോട്ടുകൾ വ്യാപാരികൾ സൂഷ്മതയോടെ കൈകാര്യം ചെയ്യണമെന്നും അദ്ദേഹം പറഞ്ഞു.\nസംസ്ഥാനത്തെ പ്രത്യേക സാഹചര്യം കണക്കിലെടുത്ത് വ്യാപാരി വ്യവസായി ഏകോപന സമിതിയുടെ മൂന്ന് മേഖലാ സമ്മേളനങ്ങളും ഒഴിവാക്കിയതായും ടി നസറുദ്ദീൻ അറിയിച്ചു. ആലുവയിൽ സംസ്ഥാന കമ്മിറ്റി യോഗത്തിന് ശേഷം മാധ്യമങ്ങളോട് സംസാരിക്കുകയായിരുന്നു അദ്ദേഹം.\nഅതേ സമയം, രാജ്യത്ത് പത്ത് പേർക്ക് കൂടി കൊവിഡ്-19 സ്ഥിരീകരിച്ചു. ഇതോടെ രാജ്യത്തെ വൈറസ് ബാധിതരുടെ എണ്ണം 56 ആയി. സംസ്ഥാനങ്ങൾക്ക് അതീവ ജാഗ്രതാ നിർദേശം നൽകിയിട്ടുണ്ട്. വൈറസ് ബാധ വ്യാപകമായ ഇറാനിൽ കുടുങ്ങിയ ഇന്ത്യക്കാരിലെ ആദ്യ സംഘത്തെ നാട്ടിലെത്തിച്ചു.\nസംസ്ഥാനത്ത് ആറ് പേർക്കു കൂടി ഇന്ന് കൊറോണ സ്ഥിരീകരിച്ചു. കോട്ടയം ജില്ലയിൽ നാല് പേർക്കും പത്തനംതിട്ടയിൽ രണ്ട് പേർക്കുമാണ് ഏറ്റവും അവസാനമായി കൊവിഡ് 19 സ്ഥിരീകരിച്ചത്. ഇതോടെ സംസ്ഥാനത്ത് ആകെ 12 കൊറോണ ബാധിതരായി. കൊറോണ പടർന്നുപിടിയ്ക്കുന്ന സാഹചര്യത്തിൽ കർശന ജാഗ്രത തുടരുമെന്ന് മുഖ്യമന്ത്രി പിണറായി വിജയൻ പറഞ്ഞു. സ്ഥിതി നിയന്ത്രിക്കാൻ സർക്കാരും ജനങ്ങളും എല്ലാ സംവിധാനങ്ങളും ഒത്തൊരുമിച്ച് മുന്നിട്ടിറങ്ങണമെന്ന് മുഖ്യമന്ത്രി പറഞ്ഞു. സർക്കാർ പൊതുപരിപാടികൾ താത്കാലികമായി നിർത്തിവയ്ക്കും. ആൾക്കൂട്ട ആഘോഷങ്ങൾ കഴിവതും ഒഴിവാക്കണമെന്നും മുഖ്യമന്ത്രി പറഞ്ഞു. കൊറോണയുടെ പശ്ചാത്തലത്തിൽ ചേർന്ന പ്രത്യേക മന്ത്രിസഭായോഗത്തിന് ശേഷം മാധ്യമങ്ങളോട് സംസാരിക്കുകയായിരുന്നു മുഖ്യമന്ത്രി.\nStory Highlights: dont hike prices says kvves


ബംഗളൂരു തകർന്നു : Deepika.com Sports News\nബംഗളുരു: വിരാട് കോഹ്‌ലി നയിച്ച ബംഗളൂരു റോയല് ചലഞ്ചേഴ്‌സിനെതിരേ സ്റ്റീവ് സ്മിത്ത് നയിച്ച റൈസിംഗ് പൂന സൂപ്പര് ജയന്‍റിനു ജയം. ആദ്യം ബാറ്റു ചെയ്ത പൂന ഉയര്‍ത്തിയ 162 റണ് ലക്ഷ്യത്തിലേക്കു ബാറ്റുവീശിയ ബംഗളൂരു 27 റണ്‍സ് അകലെ 134ല് ബാറ്റിംഗ് അവസാനിപ്പിച്ചു. പൂന ബൗളര്‍മാരുടെ മികച്ച പ്രകടനമാണ് സന്ദര്‍ശകരുടെ വിജയം ഉറപ്പിച്ചത്. സൂപ്പര് ജയന്‍റിനായി ശര്‍ദുള് താക്കൂര്, ബെന് സ്റ്റോക്‌സ് എന്നിവര് മൂന്നു വിക്കറ്റ് വീതം നേടി.\nസ്‌കോര്: പൂന സൂപ്പര് ജയന്‍റ്- 161/8(20). ബംഗളൂരു റോയല് ചലഞ്ചേഴ്‌സ്- 134/9(20).\nടോസ് നേടിയ റോയല് ചലഞ്ചേഴ്‌സ് നായകന് കോഹ്‌ലി പൂനയെ ബാറ്റിംഗിനയയ്ക്കുകയായിരുന്നു. മികച്ച തുടക്കം ലഭിച്ചെങ്കിലും ബാറ്റിംഗ് ദുഷ്‌കരമായ പിച്ചില് അത് മുതലാക്കാന് കഴിയാതിരുന്നതാണ് പൂന വന് സ്‌കോര് നേടുന്നതില്‍നിന്നു തടഞ്ഞത്. രഹാനെ(30), രാഹുല് ത്രിപാഠി(31), സ്റ്റീവ് സ്മിത്ത്(27), ധോണി(28), മനോജ് തിവാരി(27) എന്നിങ്ങനെയായിരുന്നു പ്രധാന ബാറ്റ്‌സ്മാന്‍മാരുടെ സ്‌കോറുകള്. ഇതില് 11 പന്തില്‍നിന്ന് 27 റണ്‍സ് നേടിയ തിവാരിയുടെ ഇന്നിംഗ്‌സ് വേറിട്ടുനിന്നു. ബാഗ്ലൂരിനായി ആദം മില്‍നെ, ശ്രീനാഥ് അരവിന്ദ് എന്നിവര് രണ്ടു വിക്കറ്റ് വീതം നേടി.\nമറുപടി ബാറ്റിംഗിനിറങ്ങിയ ബംഗളൂരിന് തുടക്കത്തില്‍തന്നെ ഓപ്പണര് മന്‍ദീപ് സിംഗിനെ(0) നഷ്ടപ്പെട്ടു. കോഹ്‌ലി(28)യും ഡിവില്ല്യേഴ്‌സും(29) പിടിച്ചുനില്‍ക്കാന് ശ്രമിച്ചെങ്കിലും പരാജയപ്പെട്ടു. മറ്റാര്‍ക്കും റോയല് ചലഞ്ചേഴ്‌സ് നിരയില് തിളങ്ങാന് കഴിഞ്ഞില്ല


നായയെ ദേശീയ പതാക ഉടുപ്പിച്ച് ഓട്ടമത്സരം, യുവാവ് അറസ്റ്റില് | Man draped pet dog in tricolour - Malayalam Oneindia\nനായയെ ദേശീയ പതാക ഉടുപ്പിച്ച് ഓട്ടമത്സരം, യുവാവ് അറസ്റ്റില്\nUpdated: Mon, Feb 15, 2016, 12:17 [IST]\nസൂററ്റ്: ദേശീയ പതാകയെ അപമാനിച്ചെന്നാരോപിച്ച് യുവാവിനെ അറസ്റ്റ് ചെയ്തു. വളര്‍ത്തു നായയ്ക്ക് ദേശീയ പതാക വസ്ത്രമാക്കി ഉടുപ്പിച്ച് തെരുവിലൂടെ നടത്തിയതിനാണ് ഭാരത് ഗോഹില് എന്നയാളെ കസ്റ്റഡിയിലെടുത്തത്. ജനുവരി 26 റിപ്പബ്ലിക് ദിനത്തോടനുബന്ധിച്ച് നടന്ന പരേഡിലായിരുന്നു സംഭവം നടന്നത്.\nഇത് ശ്രദ്ധയില്‍പ്പെട്ടവര് ഇയാള്‍ക്കെതിരെ പരാതി നല്‍കുകയായിരുന്നു. ഗുജറാത്തിലെ പിപ്ലോഡിലുള്ള ഭാരത് ഗോഹിലാണ് ദേശീയ പതാകയെ അപമാനിച്ചത്. വളര്‍ത്തുനായ്ക്കളുടെ ഓട്ടമത്സരത്തിലാണ് കാണികള്‍ക്ക് കൗതുകമുണര്‍ത്തുന്ന ആ കാഴ്ച കണ്ടത്. സംഭവം രസകരമായിരുന്നെങ്കിലും ദേശീയ പതാകയെ അപമാനിക്കലായിരുന്നുവെന്നാണ് ആരോപണം.\nപഗ്ഗ് ഇനത്തില്‍പ്പെട്ട നായയെയാണ് ദേശീയ പതാക ഉടുപ്പിച്ചത്. അശോക ചക്രം ഉള്‍പ്പെടെയുള്ള ദേശീയ പതാക അണിയിച്ചാണ് റോഡിലൂടെ നടത്തിച്ചത്. തെരുവിലൂടെയുള്ള ഓട്ടമത്സരത്തില് നായ്ക്കള്‍ക്കൊപ്പം ഇയാളും ഓടിയിരുന്നു.\nഅപമാനിക്കുകയല്ല ഇതു കൊണ്ട് ഉദ്ദേശിച്ചതെന്ന് ഇയാള് പറയുകയുണ്ടായി. നായ പ്രേമിയായ ഗോഹിലിന് തന്റെ നായയെ അത്രമാത്രം പ്രിയമാണ്. കുടുംബാംഗത്തെ പോലെയാണ് നായയെ വളര്‍ത്തുന്നത്. എന്നാല്, ദേശീയ പതാക അണിഞ്ഞ നായയെ പരിപാടിയില് പങ്കെടുപ്പിക്കില്ലെന്ന് സംഘാടകര് പറഞ്ഞിരുന്നുവെന്നും വ്യക്തമാക്കുന്നു.\ndog national flag arrest gujarat നായ ദേശീയ പതാക അറസ്റ്റ് ഗുജറാത്ത്\nA man was booked by the local police for allegedly draping his dog in national flag followingacomplaint byacitizen.


റെയില്‍വേ സ്റ്റേഷനില്‍നിന്ന് കൗമാരക്കാരനെ പോലീസ് ക്രൂരമായി മര്‍ദ്ദിച്ചു; അബോധാവസ്ഥയിലായ കൗമാരക്കാരനെ വലിച്ചിഴച്ചു | Daily Indian Herald\nAugust 30, 2016 1:36 pm By : Indian Herald Staff\nഗ്വാളിയാര്: കള്ളനെന്ന് ആരോപിച്ച് കൗമാരക്കാരനെ റെയില്‍വെ സ്റ്റേഷനില്‍വെച്ച് പോലീസ് അതിക്രൂരമായി മര്‍ദ്ദിച്ചു. ആള്‍ക്കൂട്ടത്തിനിടയില് വെച്ചാണ് മര്‍ദ്ദനം. കള്ളനെന്നാരോപിച്ചാണ് പോലീസ് മധ്യപ്രദേശിലെ ഗ്വാളിയാര് റെയില്‍വേ സ്‌റ്റേഷനില്‍വെച്ച് കൗമാരക്കാരനെ മര്‍ദ്ദിച്ചത്.\nതിരക്കേറിയ റെയില്‍വേ പ്ലാറ്റ്ഫോമില് തിങ്കളാഴ്ചയിരുന്നു പൊലീസിന്റെ ഈ അതിക്രമം. റെയില്‍വേ പൊലീസ് കുട്ടിയുടെ കഴുത്തില് തുണി കൊണ്ട് ചുറ്റി വലിച്ചിഴച്ച് കൊണ്ട് പോകുന്ന ദൃശ്യങ്ങളാണ് പുറത്ത് വന്നിരിക്കുന്നത്. മര്‍ദ്ദനത്തിന് ഇടയായ കൗമാരക്കാനെ മോഷണത്തിനിടെ കൈയോടെ പിടികൂടുകയായിരുന്നു എന്നാണ് റെയില്‍വേ പൊലീസ് വാദിക്കുന്നു.\nഎന്നാല്, ആരോപണവിധേയനായ കുട്ടിയെ എന്ത് കൊണ്ട് സേറ്റഷനിലേക്ക് മാറ്റിയില്ല എന്ന ചോദ്യത്തില് ദുരുഹത ബാക്കി നിലനില്‍ക്കുന്നു. സ്റ്റേഷനിലേക്ക് മാറ്റും മുന്‍പ് കുട്ടി ഓടി പോയി എന്നാണ് പൊലീസ് അധികൃതര് അവകാശപ്പെടുത്തുന്നത്. എന്നാല് ക്രൂരമായി മര്‍ദ്ദനമേറ്റ കുട്ടി അബോധാവസ്ഥയിലാകുന്നത് ദൃശ്യങ്ങളില് നിന്ന് വ്യക്തമാണ്. ദൃശ്യങ്ങള് വൈറലായത്തോടെ സംഭവത്തില് അന്വേക്ഷണം ആരംഭിച്ചിട്ടുണ്ട്. പൊലീസ് ഉദ്യോഗസ്ഥനെ താല്‍ക്കാലികമായി സസ്പെന്റ് ചെയ്തു.\nMP: Thief thrashed unconscious and dragged by GRP Head Constable at Gwalior train station, probe ordered (29.8.16)https://t.co/8zYVNGxI3K\nTags: beaten, boy, police, railway station, video


Sunday September 26th, 2021 - 1:27:pm\nഫേസ്ബുക്ക് സുഹൃത്ത് ഐ.ബി.എം ജീവനക്കാരിയെ കൊലപ്പെടുത്തി\nUpdated: Thursday 21 January 2016 07:16:13 PM\nബംഗളൂരു: സാങ്കേതിക വിദ്യയുടെ വളര്‍ച്ചയോടെ സോഷ്യല് മീഡിയ വഴി തമ്മില് കണ്ടിട്ടില്ലാത്തവര് പരിചയക്കാരാകുന്നതും അതുവഴി ദുരന്തം ഏറ്റുവാങ്ങുന്നതും ഇന്ന് ഒരു സാധാരണ സംഭവമായി മാറിക്കഴിഞ്ഞു. അത്തരത്തില് ഉള്ള ഒരു സംഭവമാണ് ബംഗളൂരുവില് ഉണ്ടായത്. സോഷ്യല് മീഡിയ വഴി പരിചയപ്പെട്ട യുവാവ് ഐ.ബി.എം ജീവനക്കാരിയെ ലാപ്‌ടോപ്പിന്റെ ചര്‍ജ്ജര് ഉപയോഗിച്ച് കൊലപ്പെടുത്തി. ഇരുവരും തമ്മിലുള്ള ആദ്യ കൂടിക്കാഴ്ചയിലാണ് കൊലപാതകം നടന്നത്.\nസിംഗ്ലയും സുക്ബിറും തമ്മില് സോഷ്യല് മീഡിയയിലൂടെ മൂന്ന് മാസം മുമ്പാണ് പരിചയക്കാരായത്. ചൊവ്വാഴ്ച സുക്ബറിനെ സിംഗ്ല ഫ്‌ളാറ്റിലേക്ക് ക്ഷണിച്ചു. എന്നാല് ഫ്‌ളാറ്റിലെത്തിയ സുക്ബര് തനിക്ക് പണം വേണമെന്ന് സിംഗ്ലയോട് പറയുകയായിരുന്നു. 50,000 രൂപയാണ് ആദ്യം ഇയാള് ആവശ്യപ്പെട്ടത് എന്നാല് അവസാനം അത് 5,000 ആയി. എന്നാല് ഇതും നല്‍കാന് സിംഗ്ല തയ്യാറായില്ല. ഇതോടെ ഇരുവരും തമ്മില് വാഗ്വാദം ഉണ്ടാവുകയും സുക്ബര് സിംഗ്ലയുടെ കഴുത്തില് ലാപ്‌ടോപ്പ് ചാര്‍ജ്ജര് കുടുക്കി കൊലപ്പെടുത്തുകയും ചെയ്തുവെന്ന് പോലീസ് പറഞ്ഞു.\nഐ.ബി.എം ജീവനക്കാരിയായ കുസും സിംഗ്ലയെ സോഷ്യല് മീഡിയ വഴി പരിചയപ്പെട്ട സുക്ബിര് സിംഗ് എന്നയാളാണ് കൊലപ്പെടുത്തിയത്. ഇയാളെ ഹരിയാനയില് നിന്നും പോലീസ് പിടികൂടി. ചോദ്യം ചെയ്യലിനായി ഇയാളെ ബംഗളൂരുവില് എത്തിച്ചു.സിംഗ്ലയുടെ ഒപ്പം ഫ്‌ളാറ്റില് ഒരുമിച്ച് താമസിക്കുന്ന യുവതിയാണ് മൃതദേഹം ആദ്യം കണ്ടത്. സിംഗ്ലയുടെ കഴുത്തില് ലാപ്‌ടോപ്പ് ചാര്‍ജ്ജറിന്റെ വയര് ചുറ്റിയ നിലയിലായിരുന്നു.\nRead more topics: facebook, friend, murder\nfacebook friend murder\n18കാരിയെ തട്ടിക്കൊണ്ടുപോയി കൂട്ടബലാത്സംഗം ചെയ്ത് ഏഴംഗസംഘം\nചേരികളിലെ സാമൂഹിക അകലം പാലിക്കലിനെക്കുറിച്ച് ഫേസ്ബുക്കില് കമന്റിട്ട യുവതിക്ക് ഫോണ് ഭീഷണി\nഹിമാചല്‍പ്രദേശില് എട്ടുവയസുകാരിയെ രണ്ടാനച്ഛന് മാനഭംഗപ്പെടുത്തി\nഡല്‍ഹിയില് 35 കാരി ഭര്‍തൃ മാതാപിതാക്കളെ കൊലപ്പെടുത്തി


ലോക്ക് ഡൗൺ: എറണാകുളം വൈപ്പിനിൽ 4000 കിലോ പഴകിയ മീൻ പിടികൂടി – Times Kerala\nലോക്ക് ഡൗൺ: എറണാകുളം വൈപ്പിനിൽ 4000 കിലോ പഴകിയ മീൻ പിടികൂടി\nകൊച്ചി: എറണാകുളം വൈപ്പിനിൽ 4000 കിലോ പഴകിയ മീൻ പിടികൂടി. ബോട്ടിൽ എത്തിച്ച മീൻ ലോറിയിലേക്ക് കയറ്റുന്നതിനിടെയാണ് ഭക്ഷ്യ സുരക്ഷാ വിഭാഗം പിടികൂടിയത്. മീൻ മുവാറ്റുപുഴ ഭാഗത്തേക്ക് കൊണ്ടു പോകാനായിരുന്നു ഇവരുടെ ശ്രമമെന്ന് അധികൃതർ പറഞ്ഞു. നേരത്തെ ചമ്പക്കരയിൽ നിന്ന് സമാനമായ രീതിയിൽ 1800 കിലോ പഴകിയ മീൻ പിടികൂടിയിരുന്നു.\nആംആദ്മി പാര്‍ട്ടിയുടെ ഭരണഘടന ഭേദഗതി ചെയ്യാനുള്ള ദേശീയ എക്‌സിക്യൂട്ടിവ്…\nഅതേസമയം, കോട്ടയത്ത് വില്പനയ്‌ക്കെത്തിച്ച 600 കിലോ പഴകിയ മീനും പിടിച്ചെടുത്തു. കോട്ടയം നഗരത്തിൽ പൊലീസ് നടത്തിയ വാഹന പരിശോധനക്കിടെയാണ് 600 കിലോ പഴകിയ മീൻ പിടികൂടിയത്.തൂത്തുക്കുടിയിൽ നിന്ന് വന്ന ലോറിയിലാണ് ഭക്ഷ്യയോഗ്യമല്ലാത്ത പഴകിയ മീൻ പിടിച്ചത്. പാലായിൽ മീൻ ഇറക്കിയ ശേഷം നഗരത്തിലേക്ക് വില്പനയ്‌ക്കെത്തിച്ചതായിരുന്നു. സംഭവത്തിൽ തൂത്തുക്കുടി സ്വദേശി സിദ്ദിക്ക്, കണ്ണൻ എന്നിവർ പോലീസ് പിടിയിലായി.\nകോഴിക്കോട് ജില്ലയിൽ വ്യാപാര സ്ഥാപനങ്ങളില് പരിശോധന നടത്തി\nആശ്വാസമേകാന് ഡൊണേറ്റഡ് ഡ്രഗ് കാമ്പയിന്\nആംആദ്മി പാര്‍ട്ടിയുടെ ഭരണഘടന ഭേദഗതി ചെയ്യാനുള്ള ദേശീയ എക്‌സിക്യൂട്ടിവ് യോഗം ഇന്ന്


ഏറ്റവും വലിയ 360 ഡിഗ്രി സ്‌ക്രീന്: ഖത്തറിന് ഗിന്നസ് റെക്കോര്‍ഡ് » Newsthen\nദോഹ: ദോഹ ടോര്‍ച്ച് ടവറിന് ഇനി ലോകറെക്കോഡിന്‍െ്‌റ തലപ്പൊക്കവും. ലോകത്തിലെ ഏറ്റവും വലിയ ബാഹ്യ 360 ഡിഗ്രി സ്‌ക്രീനെന്ന ഗിന്നസ് റെക്കോര്‍ഡാണ് ദോഹ ടോര്‍ച്ച് ടവര് സ്വന്തമാക്കിയത്. ഖത്തര് ടോര്‍ച്ച് ബില്‍ഡിങിന് ചുറ്റുമായി സജ്ജീകരിച്ചിരിക്കുന്ന ഈ സ്‌ക്രീനിന് 11,345 ചതുരശ്ര മീറ്റര് (112,116 ചതുരശ്ര അടിയിലധികം) വിസ്തീര്‍ണമാണുള്ളത്.\nആസ്‌പെയര് ടവര് എന്നും അറിയപ്പെടുത്ത ദോഹ ടോര്‍ച്ച് ടവറിന് 298 മീറ്റര് (980 അടി) ഉയരമാണുള്ളത്. 300 മീറ്റര് ഉയരത്തില് സ്ഥിതി ചെയ്യന്ന ടോര്‍ച്ച് ദോഹയില് നിന്ന് ദോഹ നഗരത്തിന്റെ മനോഹരവും വിശാലവുമായ 360 ഡിഗ്രി കാഴ്ചയും സാധ്യമാവും.\nലോകത്തിലെ ഏറ്റവും വലിയ എക്‌സ്റ്റേണല് 360 ഡിഗ്രി സ്‌ക്രീനിനുള്ള ഗിന്നസ് പുരസ്‌കാരം ആസ്‌പെയര് സോണ് സിഇഒ മുഹമ്മദ് ഖലീഫ അല് സുവൈദി ഗിന്നസ് അധികൃതരില് നിന്ന് ഏറ്റുവാങ്ങി. ഖത്തറില് ഈ വര്‍ഷം നടക്കാനിരിക്കുന്ന 2022 ഫിഫ ലോകകപ്പ് ഫുട്‌ബോള് മത്സരത്തിന്റെയും മെസ്സി, നെയ്മര്, ബെക്കാം എന്നിവരുടെയും ചില വീഡിയോ ദൃശ്യങ്ങളാണ് പ്രകാശന ചടങ്ങില് 360 ഡിഗ്രി സ്‌ക്രീനില് പ്രദര്‍ശിപ്പിച്ചത്.\nകൂടാതെ കരിമരുന്ന് പ്രയോഗവും ലേസര് ഷോയും പകാശന ചടങ്ങില് ദൃശ്യവിരുന്നൊരുക്കി. കഴിഞ്ഞ ദിവസമായിരുന്നു ഈ സ്‌ക്രീനിന്റെ പ്രകാശന ചടങ്ങ്. ജൂണ് ആറിനായിരുന്നു പ്രകാശന ചടങ്ങ് നിശ്ചയിച്ചിരുന്നതെങ്കിലും പ്രതികൂല കാലാവസ്ഥ കാരണം കഴിഞ്ഞ ദിവസത്തേക്ക് മാറ്റി വയ്ക്കുകയായിരുന്നു.


ഗുജറാത്തില് നിന്നുമുള്ള എത്ര സൈനികര് യുദ്ധത്തില് കൊല്ലപ്പെട്ടിട്ടുംണ്ട്..? അഖിലേഷിന്റെ ചോദ്യം വി - Samakalika Malayalam\nഗുജറാത്തില് നിന്നുമുള്ള എത്ര സൈനികര് യുദ്ധത്തില് കൊല്ലപ്പെട്ടിട്ടുണ്ട്..? അഖിലേഷിന്റെ ചോദ്യം വിവാദത്തില്\nPublished: 11th May 2017 03:18 PM |\nLast Updated: 11th May 2017 04:54 PM | A+A A- |\nലഖ്‌നൗ: ഗുജറാത്തില് നിന്നുമുള്ള എത്ര സൈനികര് യുദ്ധത്തില് കൊല്ലപ്പെട്ടിട്ടുണ്ടെന്ന് ഉത്തര്‍പ്രദേശ് മുന് മുഖ്യമന്ത്രി അഖിലേഷ് യാദവ്. ദേശീയത, വന്ദേ മാതരം, സൈനികരുടെ രക്തസാക്ഷിത്വം എന്നിവയുടെ പേരില് പ്രധാനമന്ത്രി നരേന്ദ്ര മോദി രാഷ്ട്രീയം കളിക്കുകയാണെന്നും അഖിലേഷ് യാദവ് കുറ്റപ്പെടുത്തി. ഝാന്‍സില് മാധ്യമ പ്രവര്‍ത്തകരോട് സംസാരിക്കവെയാണ് അദ്ദേഹം ഇത്തരത്തില് പ്രതികരിച്ചത്.\nഉത്തര്‍പ്രദേശ്, മധ്യപ്രദേശ്, ദക്ഷിണേന്ത്യ എന്നിവിടങ്ങളില് നിന്നുള്ള സൈനികര് രക്തസാക്ഷിത്വം വഹിക്കുന്ന കാര്യം നമുക്കറിയാം. എന്നാല് ഗുജറാത്തില് നിന്നുള്ള ഒരു ജവാന് പോലും ഇതുവരെ യുദ്ധത്തില് കൊല്ലപ്പെട്ടിട്ടില്ല. ഇങ്ങനോയായിരുന്നു അഖിലേഷിന്റെ പ്രതികരണം.\nഅഖിലേഷിന്റെ പ്രതികരണം സോഷ്യല് മീഡിയയില് വൈറലായിരിക്കുകയാണ്. AkhileshinsultsMartyrs എന്ന ഹാഷ് ടാഗിലാണ് ഇത് ട്വിറ്ററില് പ്രചരിക്കുന്നത്. അഖിലേഷിനെതിരെ സോഷ്യല് മീഡിയില് കടുത്ത വിമര്‍ശനങ്ങള് ഉയരുന്നുണ്ട്.\nഎന്നാല് തിരഞ്ഞെടുപ്പില് പരാജയപ്പെട്ടതിന്റെ നിരാശ കൊണ്ടണ് അഖിലേഷ് ഇത്തരത്തിലുള്ള പ്രസ്താവനകള് നടത്തുന്നതെന്ന് ബിജെപി എംപി ആര്‍കെ സിങ് പറഞ്ഞു. രക്തസാക്ഷിത്വത്തെ മതം, ജാതി, സംസ്ഥാനം എന്നിവ അടിസ്ഥാനപ്പെടുത്തി വിലയിരുത്തുന്നത് തെറ്റാണ്. മുന് മുഖ്യമന്ത്രിയും രാഷ്ട്രീയ നേതാവുമെന്ന നിലയില് അഖിലേഷ് മാപ്പുപറയണമെന്നും സിങ്ങ് ആവശ്യപ്പെട്ടു.\nനരേന്ദ്ര മോദി gujarath അഖിലേഷ് യാദവ് സൈനികര് Akhilesh Yadav BJP Narendra Modi


'സെക്‌സി ശ്രീജ': ഭാര്യയുടെ പേര് ചേര്‍ത്തും സനല്‍കുമാറിന് നേരെ സൈബര് ആക്രമണം\n6 Dec 2017 8:16 AM GMT\nപേരിനെ ചൊല്ലി വിവാദം സൃഷ്ടിച്ച എസ് ദുര്‍ഗയെന്ന ചിത്രത്തിന്റെ സംവിധായകന് സനല്‍കുമാര് ശശിധരന് നേരെ ശക്തമായ സൈബര് ആക്രമണം. വിക്കീപീഡിയയിലെ സനലിന്റെ പ്രൊഫൈല് എഡിറ്റ് ചെയ്താണ് പുതിയ ആക്രമണം.\nപ്രൊഫൈലില് സനലിന്റെ ഫിലിമോഗ്രഫിയുടെ ഭാഗത്താണ് എഡിറ്റിംഗ് നടത്തിയിരിക്കുന്നത്. 2017ലെ ചിത്രമായി സെക്‌സി ശ്രീജ എന്നാണ് എഡിറ്റ് ചെയ്തിരിക്കുന്നത്. സനലിന്റെ ഭാര്യയുടെ പേര് ശ്രീജ എന്നാണ്. എസ് ദുര്‍ഗയ്ക്ക് ആദ്യമിട്ടിരുന്ന പേര് സെക്‌സി ദുര്‍ഗ എന്നായിരുന്നു. ചിത്രത്തിന് റോട്ടര്‍ഡാം അന്താരാഷ്ട്ര ചലച്ചിത്രമേളയില് മികച്ച സിനിമയ്ക്കുള്ള പുരസ്‌കാരം ലഭിക്കുകയും ചെയ്തു. എന്നാല് സെക്‌സി ദുര്‍ഗയെന്ന പേരുമായി ഇന്ത്യയിലേക്ക് വരേണ്ടെന്ന് അന്നുതന്നെ സംഘപരിവാര് സംഘടനകള് സനലിന് നേരെ ഭീഷണി മുഴക്കുകയും ചെയ്തു. പിന്നീട് പല അന്താരാഷ്ട്ര ചലച്ചിത്രമേളകളിലും സെക്‌സി ദുര്‍ഗ എന്ന പേരിലാണ് ചിത്രം പ്രദര്‍ശിപ്പിച്ചത്.\nഎന്നാല് ഇന്ത്യയില് ചിത്രം ആദ്യമായി പ്രദര്‍ശിപ്പിക്കാനിരുന്ന മാമി അന്താരാഷ്ട്ര ചലച്ചിത്രമേളയിലെത്തിയപ്പോള് പ്രശ്‌നങ്ങളുണ്ടായി. ഇതേ തുടര്‍ന്ന് സെക്‌സി ദുര്‍ഗ എന്ന പേര് എസ് ദുര്‍ഗ എന്നാക്കിയാണ് ചിത്രം ഇവിടെ പ്രദര്‍ശിപ്പിച്ചത്. ചിത്രത്തിന്റെ പേര് മാറ്റിയതോടെ സെന്‍സര്‍ഷിപ്പ് ലഭിച്ചു. എന്നാല് ഗോവയില് നടന്ന അന്താരാഷ്ട്ര ചലച്ചിത്രമേളയില് ഇന്ത്യന് പനോരമയിലേക്ക് തെരഞ്ഞെടുക്കപ്പെട്ടെങ്കിലും കേന്ദ്ര ഐആന്‍ഡ്ബി മന്ത്രാലയം ഇടപെട്ട് ഈ ചിത്രത്തെയും നൂഡ് എന്ന മറാത്തി ചിത്രത്തെയും മേളയില് നിന്നും ഒഴിവാക്കി. ചിത്രം മേളയില് പ്രദര്‍ശിപ്പിക്കണമെന്ന് കേരള ഹൈക്കോടതിയുടെ വിധി നേടി സനല്‍കുമാര് ചിത്രം പ്രദര്‍ശിപ്പിക്കാന് ശ്രമിച്ചെങ്കിലും സെന്‍സര്‍ഷിപ്പ് റദ്ദാക്കി കേന്ദ്രസര്‍ക്കാര് ഇത് തടയുകയും ചെയ്തു. എസ് ദുര്‍ഗ എന്ന ചിത്രത്തിനാണ് സെന്‍സര്‍ഷിപ്പ് നല്‍കിയതെന്നും എന്നാല് എസ് എന്ന അക്ഷരത്തിന് ശേഷം മൂന്ന് ചിഹ്നങ്ങള് നല്‍കിയിരിക്കുന്നുവെന്നും ഐആന്‍ഡ്ബി മന്ത്രാലയം ഇതിന് വിശദീകരണം നല്‍കിയത്.\nസനല് തന്റെ ചിത്രത്തിന് ഭാര്യയുടെയോ അമ്മയുടെ പേര് നല്‍കുമോയെന്നും സംഘപരിവാര് അനുകൂലികള് ചോദ്യം ഉന്നയിച്ചിരുന്നു. ഇതിനിടെയിലാണ് ഇപ്പോള് വിക്കീപീഡിയ പേജില് കയറി സനലിന്റെ പ്രൊഫൈല് തിരുത്തി ചിത്രത്തിന്റെ പേര് സെക്‌സി ശ്രീജ എന്നാക്കിയിരിക്കുന്നത്. അതേസമയം ഇതേക്കുറിച്ച് പ്രതികരിക്കാന് താനില്ലെന്നാണ് സനല് പറയുന്നത്. ഇതേക്കുറിച്ച് വിശദീകരണങ്ങള് നല്‍കി തനിക്ക് മടുത്തുവെന്നും ഇത്തരം പ്രവര്‍ത്തികളോടൊക്കെ എന്തുപറയാനാണെന്നും സനല് അഴിമുഖത്തോട് പറഞ്ഞു.\nIAndBMinistry MAMIMumbaiFilmFestival RotterdamInternationalFilmFestival SanalKumarSasidharan SexyDurga WikiPedia


ചാരുലത weds അനീഷ് – പ്രണയ കഥകൾ\nചാരുലത weds അനീഷ്\nരചന : പ്രജിത് സുരേന്ദ്രബാബു\nആഡിറ്റോറിയത്തിനു മുന്നിലെ ആർച്ചിൽ നോക്കിയപ്പോൾ മനസിലെവിടെയോ നഷ്ടബോധത്തിന്റെ നീറ്റൽ അനുഭവപ്പെട്ടു ആനന്ദിന്.\nതന്റെ ചാരു….. തന്റേതെന്ന് പരസ്പരം വിശ്വസിച്ച് പ്രണയിച്ച3വർഷങ്ങൾ…. ഒടുവിൽ മനസിന്റെ കോണിലെ ഓർമ്മകളുടെ കൂമ്പാരത്തിൽ ആ ദിനങ്ങളും വലിച്ചെറിയപ്പെട്ടു.\nകാർ സ്റ്റാർട്ട് ചെയ്ത് മുന്നോട്ടു പോകുമ്പോഴും ആനന്ദിന്റെ മനസ് അസ്വസ്തമായി കൊണ്ടിരുന്നു. ചതിച്ചത് താനാണ് അവളെ… കടപ്പാടുകൾക്കും സ്നേഹ ബന്ധങ്ങൾക്കും ബലിയാടായി ചിപ്പിയുടെ കഴുത്തിൽ താലി കെട്ടിയപ്പോഴും വിഷമങ്ങൾ ഉളളിലൊതുക്കി പുഞ്ചിരിച്ചു ചാരു.\n“എനിക്ക് വിഷമമില്ല നന്ദേട്ടാ…. സംസാരശേഷിയില്ലാത്ത പാവം കുട്ടിയല്ലെ ചിപ്പി.മറ്റുള്ളോരുടെ പരിഹാസത്തിനു വിട്ടുകൊടുക്കാതെ ആ പാവത്തിനെ ജീവിതത്തിലേക്ക് കൈപിടിച്ച് കയറ്റിയത് തന്നാ ഏറ്റവും വലിയ പുണ്യം…..”\nഉള്ളിൽ കരഞ്ഞുകൊണ്ട് അവൾ പറഞ്ഞ ആ വാക്കുകളാണ് തന്നെ ഏറെ വേദനിപ്പിച്ചത്….\nഫോൺ റിംഗ് ചെയ്യുന്നത് കേട്ടപ്പോൾ ആനന്ദ് കാറ് സൈഡാക്കി നിർത്തി. അമ്മയാണ്.\n“മോനെ നീ വേഗം ഒന്ന് മിഷൻ ഹോസ്പിറ്റൽ വരെ വാ ചിപ്പിക്ക് ഒരാക്സിഡന്റ് പേടിക്കാനൊന്നുമില്ല. നീ വേഗം വാ. ” ശാരദയുടെ തൊണ്ടയിടറുന്നത് അവൻ അറിഞ്ഞു.\n“എന്താ അവൾക്ക് എന്താ പറ്റിയെ… ” മനസുകൊണ്ട് ചോദിച്ചു എങ്കിലും നാവു പൊങ്ങിയില്ല.\n” ഞാനിപ്പോൾ വരാം അമ്മെ.” ഇത്രയും പറഞ്ഞ് അവൻ കാൾ കട്ട് ആക്കി.\nചിപ്പി…..ആഗ്രഹിക്കാതെ തന്റെ ജീവിതത്തിലേക്ക് കടന്നു വന്ന,.ജന്മനാ സംസാര ശേഷിയില്ലാത്ത ഒരു പാവം നാട്ടിൻ പുറത്തുകാരി. പക്ഷെ ചാരുരുവിന്റെ ഓർമ്മകൾ മരിക്കാത്തിടത്തോളം കാലം ഭാര്യ എന്ന സ്ഥാനത്ത് തനിക്കവളെ കാണാൻ പറ്റിയിട്ടില്ല ഇതുവരെയും കാണാൻ ശ്രമിച്ചിട്ടുമില്ല. ഒഴിഞ്ഞു പോകുന്നേൽ പോട്ടെ എന്നു കരുതി പലപ്പോഴും കുത്തുവാക്കുകൾ കൊണ്ടും ഇഷ്ടക്കേട് അഭിനയിച്ചും വേദനിപ്പിച്ചു അവളെ ഒരു ഭർത്താവിന്റേതായ യാതൊരു സംരക്ഷണവും സ്നേഹവും നൽകിയിട്ടില്ല ഇതുവരെ.പക്ഷെ അതെല്ലാം സഹിച്ച് പുഞ്ചിരി തൂകി ഇന്നും തനിക്കൊപ്പം ഉണ്ട് അവൾ…. ഹോസ്പിറ്റലി ലേക്കു പോകുമ്പോൾ ചിപ്പി ക്ക് എന്താ പറ്റിയത് എന്നറിയാനുള്ള ആകാംഷ അറിയാതെ തന്നെ അവന്റെ മനസിൽ ഏറി വന്നു…..\nഹോസ്പിറ്റലിൽ എത്തുമ്പോൾ കവാടത്തിൽ തന്നെ ശാരദയെ കണ്ടു ആനന്ദിനെ കണ്ടപ്പോൾ അവർ ഓടി അടുത്തുവന്നു.\n“മോനെ എന്താ ഇത്ര വൈകിയത് … എത്ര നേരമായി ഞാൻ വിളിച്ചിട്ട്……”\nഅമ്മയുടെ ചോദ്യം കേട്ടിട്ടും ആനന്ദിൽ ഭാവ വ്യത്യാസം ഒന്നും ഉണ്ടായില്ല…. വാർഡിലെത്തിയപ്പോൾ അവൻ കണ്ടു ബെഡിൽ വാടിയ പൂമൊട്ടു പോൽ ചിപ്പിയെ…നെറ്റിയിലും വലതു കയ്യിലും മുറിവ് പറ്റിയിട്ടുണ്ട്. ആ കിടപ്പുകണ്ടപ്പോൾ അവന്റെ മനസിൽ ഒരു നോവു പടർന്നു. ആനന്ദിനെ അടുത്ത് കണ്ടതും ചിപ്പി പെട്ടെന്ന് എഴുന്നേൽകാനൊരുങ്ങി. കിടന്നോ… എന്ന് കൈ കൊണ്ട് ആംഗ്യം കാട്ടി അവൻ.\n“ഇവൾക്ക് എന്താ പറ്റിയെ…’?”\n“മോനേ ഏതൊ കള്ളൻമാർ ഉപദ്രവിച്ചതാ… ഒന്ന് ഒച്ചയിട്ട് ആളെ കൂട്ടാൻ പോലും പറ്റില്ലല്ലോ പാവത്തിന് ” ശാരദകണ്ണു തുടച്ചു.\n“മോളെ ഒന്ന് അവൾടെ വീട്ടിൽ കൊണ്ടാക്കാൻ ഞാൻ പറഞ്ഞതല്ലെ നിന്നോട് എന്നിട്ട് കേട്ടില്ലല്ലോ… ഒറ്റയ്ക്ക് പോയതാ പാവം ആളൊഴിഞ്ഞ ഭാഗത്തെവിടെയോ വച്ച് ദുഷ്ടൻമാർ…..”\nഅമ്മ പറഞ്ഞു നിർത്തുമ്പോൾ ചിപ്പിയുടെ മുഖത്തേക്കൊന്നു നോക്കി അവൻ വേദനയിലും തന്നെ നോക്കി പുഞ്ചിരിക്കുന്ന ആ മുഖം കണ്ടപ്പോൾ മനസിലെവിടെയോ നേരിയ കുറ്റബോധം തോന്നി ആനന്ദിന്….\n” മിണ്ടാപ്രാണി അല്ലേ ഇവൾ .അവർ അവസരം മുതലാക്കി പേടിപ്പിച്ച് കയ്യിലെ കാശും വളയും ഒക്കെ ഊരി വാങ്ങി. അവസാനം താലിമാലയിൽ പിടിച്ചപ്പോൾ എന്റെ മോള് എതിർത്തു. അവൻമാർ കത്തികാട്ടി പക്ഷെമോള് സമ്മതിച്ചില്ല അവസാനം കയ്യിൽ മുറിവേൽപ്പിച്ചു. എന്നിട്ടും പിടിവിടാണ്ട് വന്നപ്പോൾ പിടിച്ച് തള്ളിയിട്ടിട്ട് കിട്ടിയതുമായി കടന്നു കളഞ്ഞു ദുഷ്ടൻമാർ.. ”\n“എന്തിനാ ഇത്രക്കും വരുത്തി വച്ചെ ആ മാല കൂടി അങ്ങ് പോട്ടെ എന്നു വയ്ച്ചൂടാരുന്നോ സ്വന്തം ജീവനെക്കാൾ വലുതല്ലല്ലോ ഒരു മാല.” അൽപം ദേഷ്യത്തോണ്ട ആനന്ദ് ചപ്പിയെ നോക്കി…..\nചിപ്പിയുടെ കണ്ണുകൾ പെട്ടെന്ന് നിറഞ്ഞു. എന്തൊക്കെയോ പറയാൻ ശ്രമിച്ചു എങ്കിലും നിസഹായയായി അവൾ അമ്മയെ നോക്കി.\n” കരയണ്ട ഇനി….. ഞാൻ പുറത്തുണ്ടാകും” അമ്മയെ നോക്കി പറഞ്ഞ് ആനന്ദ് തിരിഞ്ഞു .പുറത്തിരങ്ങി നടക്കുമ്പോൾ മനസിൽ ഒരു ഭാരം അനുഭവപ്പെട്ടു അവന്. അവൾക്കരികിൽ ഇരുന്നു അൽപ നേരമെങ്കിലും ആശ്വസിപ്പിക്കണമായിരുന്നു. ആ മുഖം കാണുമ്പോൾ അറിയാം അവൾ അത് ആഗ്രഹിച്ചിരുന്നു.പക്ഷെ എന്തോ ഒരു അകൽച്ച…. അതിപ്പോഴും അവന് അനുഭവപ്പെട്ടു….. ആ എന്തായാലും വീട്ടിൽ ചെല്ലട്ടെ …. ആത്മഗതം പറഞ്ഞ് പുറത്തേക്ക് നടന്നു.\nകാറിൽ ചാരി നിന്ന് ഒരു സിഗററ്റ് കത്തിച്ചപ്പോഴേക്കും അമ്മ തന്റെ അരികിലേക്ക് വരുന്നത് അവൻ കണ്ടു.ആ വരവ് ആനന്ദ് പ്രതീക്ഷിച്ചിരുന്നു. സിഗററ്റ് കുത്തി അണച്ച് തറയിലേക്കിട്ടപ്പോഴേക്കും അമ്മ അടുത്തെത്തി. ശാരദ സംസാരിക്കാൻ ആഞ്ഞപ്പോഴേക്കും ആനന്ദ് ഇടയ്ക്ക് കയറി.\n” അമ്മ പറയാൻ വരുന്നത് അറിയാം.തെറ്റ് തന്നെയാണ് ഞാൻ ചെയ്യുന്നത് അവൾക്കരികിൽ ഇരിക്കണമെന്നും സമാധാനിപ്പിക്കണമെന്നുമൊക്കെ തോന്നാറുണ്ട് … പക്ഷെ ….” മകന്റെ നിസഹായത കണ്ടപ്പോൾ ശാരദക്ക് പുശ്ചമാണ് തോന്നിയത്\n“നീ ഒന്നും പറയണ്ട തെറ്റ് എന്റേതാ മോനെ.. അവളുടെ കുറവുകൾ പോലും മറന്ന് കടപ്പാടിന്റെയും സ്നേഹ ബന്ധങ്ങളുടെയുമൊക്കെ പേരിൽ അവളെ മരുമകളാക്കാൻ ആഗ്രഹിച്ചപ്പോൾ അറിഞ്ഞില്ല നിന്റെ മനസിൽ മറ്റൊരു പെൺകുട്ടി ഉണ്ട് എന്ന്… വിവാഹം മുടങ്ങി കുത്തുവാക്കുകളാലും ദുഖത്താലും തകർന്ന ആ കുടുംബത്തെയും അവളെയും കരകയറ്റാൻ ആഗ്രഹിച്ചപ്പോൾ ആ പാവത്തിനു കിട്ടിയത് അതിനേക്കാൾ ദുഃഖമാണ് …. എന്നെങ്കിലും എല്ലാം ശരിയാകും എന്ന് പ്രതീക്ഷിച്ചു ഞാൻ – പക്ഷെ ശരീരത്തിനും മനസിനും മുറിവേറ്റ് കിടന്ന അവളെ ഒരു നോട്ടം കൊണ്ടു പോലും ആശ്വസിപ്പിക്കാതെ നീ പിൻതിരിഞ്ഞപ്പോൾ ആ മനസ് എത്രത്തോളംനൊന്തു കാണും എന്നു നീ ഊഹിച്ചോ…. ഇപ്പോൾ എനിക്കു മനസിലായി നിന്റെ മനസാക്ഷി മുരടിച്ചിരിക്കുന്നു. ഒരിക്കലും നിനക്ക് അവളെ സ്നേഹിക്കാൻ ആകില്ല. അങ്ങനല്ല ആ സ്നേഹം അനുഭവിക്കാനുള്ള ഭാഗ്യം എന്റെ മകനില്ല.”\nഅമ്മയുടെ വാക്കുകൾ ആനന്ദിന്റെ മനസിൽ ആഴത്തിൽ തറച്ചു കയറി.\n” അമ്മ പ്ലീസ്….. ” ആനന്ദ് കെെകൾ കൂപ്പി തൊഴുതു ഇന്നേ വരെ ഒരു ഭാര്യ എന്ന പരിഗണന കൊടുത്തിട്ടില്ല ഞാൻ അവൾടെ മനസ് നോവുന്നുണ്ട്അറിയാം പക്ഷെ അടുക്കാൻ ശ്രമിക്കുമ്പോൾ എല്ലാം മനസിൽ ചാരുവിന്റെ ഓർമ്മകൾ കടന്നു വരുന്നു. അപ്പോൾ ചിപ്പിയുമായി അറിയാണ്ട് അകന്നു പോകുന്നു ഞാൻ.\n“കൊള്ളാം മോനെ.. നന്നായി….. ” ശാരദ ആനന്ദിന്റെ അരികിലേക്ക് ചെന്നു.\n“ഇന്നു നീ അവളോട് ചോദിച്ചില്ലെ ജീവനെക്കാൾ വലുതല്ലല്ലോ ആ മാല എന്ന് .നീ ഒരു കാര്യം ശ്രദ്ധിച്ചോ കയ്യിലുള്ള കാശും മറ്റു സ്വർണ്ണവുമെല്ലാം അവൾ പേടിച്ച് കൊടുത്തു. പക്ഷെ നീ കെട്ടിയ താലി.അതവൾ വിട്ടുകൊടുത്തില്ല. അതവളുടെ ജീവനാണ് .കയ്യിൽ കത്തി കുത്തിയിറക്കി വേദനിപ്പിച്ചപ്പോൾ പോലും അവൾ ആ താലിമാല നെഞ്ചോട് ചേർത്തു പിടിച്ചു.കിട്ടില്ല എന്ന് ഉറപ്പായോണ്ടാ ദേഷ്യത്തിൽ അവർ മോളെ ഉപദ്രവിച്ചത്. ഒടുവിൽ രക്തം വാർന്ന് അബോധാവസ്ഥയിൽ ആരോ ഇവിടെ കൊണ്ടു വരുമ്പോഴും മാലയിൽ നിന്നു അവളുടെ പിടി അയഞ്ഞിരുന്നില്ല. നീ അവളെ അവഗണിക്കുമ്പോഴും അവൾ ദൈവത്തെ പോലെ കരുതുവാ നിന്നെ. സങ്കടങ്ങൾ പറഞ്ഞ് ഒന്ന് കരയാൻ പോലും പറ്റില്ല അതിന് …എല്ലാം മനസിലൊതുക്കുവാ പാവം…”\nഒന്നു നിർത്തി ആനന്ദിനു നേരെ തിരിഞ്ഞു ശാരദ.\n“ആരില്ലെങ്കിലും മരണം വരെ ഞാനുണ്ടാകും അവൾക്ക്.. പിന്നെ എല്ലാം ദൈവത്തിന്റെ കയ്യിൽ ” എല്ലാം കേട്ട് നിശ്ചലനായി നിന്നു ആനന്ദ്…..\n“മോൾ ഡിസ്ചാർജ്ജ് ആയി ബില്ല് അടയ്ക്കണം ഞാനല്ലെ ഉള്ളൂ അവൾക്ക് എല്ലാത്തിനും….”\nഅമ്മ നടന്നകലുമ്പോൾ ആനന്ദിന്റെ മനസ് കുറ്റബോധത്താൽ നീറി ….\nബാത്ത് റൂമിൽ പോയി തിരികെ വരുമ്പോൾ ബെഡിൽ ഇരിക്കുന്ന ആനന്ദിനെ കണ്ട് ചിപ്പി ഒന്ന് അമ്പരന്നു. അരികിലെത്തിയപ്പോൾ ആനന്ദ് ഒന്നു പുഞ്ചിരിച്ചു.\nഅരികിലായിരിക്കാൻ അവൻ ആംഗ്യം കാട്ടി. സ്വപനമാണോ സത്യമാണോ എന്ന് തിരിച്ചറിയാൻ പറ്റാതെ അൽപസമയം. അനങ്ങാണ്ട് നിന്നു പിന്നെ പതിയെ അവ നരികിൽ ഇരുന്നു ചിപ്പി .\nആനന്ദ് പതുക്കെ അവളുടെ ചുമരിൽ കയ്യിട്ട് തന്നോട് അടുപ്പിച്ചു.\n“വേദന കുറവുണ്ടോ തനിക്ക് .”\nചോദ്യം കേട്ടപ്പോൾ കണ്ണിമവെട്ടാണ്ട് കുറച്ചു നേരം ആനന്ദിന്റെ മുഖത്തു തന്നെ നോക്കിയിരുന്നു പോയി അവൾ…ഇത്രയും മതിയായിരുന്നു അവൾക്ക് ജീവിതത്തിൽ ആദ്യമായിട്ട്…. ആനന്ദിൽ നിന്നും സ്നേഹത്തോടെ ആ വാക്കുകൾ കേട്ടപ്പോൾ സന്തോഷത്താൽ മതിമറന്ന് പൊട്ടിക്കരഞ്ഞു അവൾ ആനന്ദിന്റെയും കണ്ണുകൾ നിറഞ്ഞു.\nചിപ്പി യെ നെഞ്ചോടു ചേർത്തു പിടിച്ചു അവൻ.\n” കഴിഞ്ഞതെല്ലാം മറക്കാം നമുക്ക് ഞാനീ കെട്ടിയ താലിയുടെ മഹത്വം എന്താ എന്ന് ഇന്നു നിന്നിലൂടെ ഞാൻ തിരിച്ചറിഞ്ഞു. ഇനി മുതൽ പുതിയൊരു ജീവിതമാണ് ഇതുവരെ തനിക്ക് കിട്ടാതെ പോയ സന്തോഷവും സ്റ്റേഹവു ഇനിയെന്നും ഉണ്ടാകും. ഇന്നു മുതൽ നമുക്ക് സ്നേഹിച്ചു തുടങ്ങാം ഇനി ഈ കണ്ണു നനയിക്കില്ല ഞാൻ.”\nഅവളുടെ നെറുകയിൽ ഒരു മുത്തം നൽകി ആനന്ദ് സന്തോഷത്താൽ എന്തൊക്കെയോ പറയാൻ ശ്രമിച്ചു ചിപ്പി പക്ഷെ കണ്ണുനീരിൽ അലിഞ്ഞു എല്ലാം. ഒരു പൂച്ച കുഞ്ഞിനെ പോലെ അവന്റെ നെഞ്ചിലേക്ക് ചാഞ്ഞു അവൾ.\nപെട്ടെന്ന് ഓർത്തിട്ടെന്നോണം അവൾ തലയുയർത്തി. കൈക്കൂ ളളിലെ താലിമാല അവനെ കാട്ടി ആംഗ്യ ഭാഷയിൽ എന്തൊക്കെയോ പറഞ്ഞു.അന്നാദ്യമായി ആനന്ദ് അവളുടെ ഭാഷ മനസിലാക്കി. ചിപ്പിയുടെ മുടിയിൽ തലോടി അവൻ.\n“വിഷമിക്കണ്ട നാളെ തന്നെ നമുക്ക് പോയി പൊട്ടിപ്പോയ മാല ശരിയാക്കാം. ഈ താലിയുടെ പവിത്രത നിന്റെ മനസിലാണ്. അതിപ്പോഴും കളങ്ക മറ്റ് നിലനിൽക്കുന്നുണ്ട് വിഷമിക്കണ്ട…….”\nസന്തോഷത്താൽ ചിപ്പിയുടെ മുഖത്ത് പുഞ്ചിരി വിടർന്നു.ഒപ്പം വാതിലിനു പിന്നിൽ ഇതെല്ലാം കണ്ടു നിന്ന ശാരദയുടെ മുഖവും തിളങ്ങി……. പിള്ളേർക്ക് ഒരു ബോധവുമില്ല മറ്റുള്ളോർ നോക്കി നിൽക്കുമ്പോഴാ കെട്ടിപ്പിടിക്കലും ഉമ്മ വയ്ക്കലുമൊക്കെ…….. സന്തോഷത്താൽ അവർ പിറുപിറുത്തു


Emalayalee.com - ഞാന് ഋത്വിക, കൊല്ലപ്പെട്ടതില് മൂത്തവള്\nഞാന് ഋത്വിക, കൊല്ലപ്പെട്ടതില് മൂത്തവള്\nEMALAYALEE SPECIAL 07-Nov-2019 ധര്‍മ്മ രാജ് മടപ്പള്ളി\nEMALAYALEE SPECIAL 07-Nov-2019\nധര്‍മ്മ രാജ് മടപ്പള്ളി\nമരണാനന്തരമാണ് ഈ ഭൂമിമലയാളം ഇത്രമേല് കല്ക്കണ്ടമധുരിമയുള്ളതായിരുന്നുവോ എന്നറിയുന്നത്! എത്ര പ്രാര്‍ത്ഥനകള്, എന്തെന്ത് നിലവിളികള്... അതത്രയും ഞങ്ങളുടെ കാര്യത്തിലാണെന്നറിയുമ്പോള് ഒരു കുളിരൊക്കെ തോന്നുന്നുണ്ട്. ഇത്രമേല് വെറൈറ്റിയാ മറ്റൊരു മരണം വീണുകിട്ടുംവരെ നിങ്ങളിത് ആഘോഷിക്കുമെന്നറിയാം. എന്നാലും ആകാശച്ചെരുവിലിങ്ങനെ തൂങ്ങിനിന്ന് നിങ്ങളെയൊക്കെ കാണാനൊരു ചന്തമൊക്കെയുണ്ട്.\nഉഭയസമ്മതം എന്നൊരു വാക്കും അതിന്റെ അര്‍ത്ഥവും മരണാനന്തരമാണ് കേള്‍ക്കുന്നതും പിടികിട്ടുന്നതും. എന്നിരുന്നാലും ഉഭയസമ്മതവേഴ്ചകളെന്ന് നിരൂപണം കുറിച്ച ഏമാന് ഒരു ശവചുംബനം. ഞങ്ങളിലേറ ശവമായിപ്പോയ അങ്ങയ്ക്ക് മറ്റെന്തു തരാനാണ് ദരിദ്രരില് ദരിദ്രരാം ഞങ്ങള്.\nഞങ്ങളുടെ കഥകളില് 'ഉഭയസമ്മതം' എന്നത് മറ്റൊരുതരത്തില് വന്നു തൊടുന്നുണ്ട്. അത് വേഴ്ചകളുടെ കാര്യത്തിലല്ല, മരണത്തിന്റെ കാര്യത്തിലാണ്. ഉഭയസമ്മതമരണങ്ങളാണ് ഞങ്ങളുടേത്. നിരന്തരോപയോഗത്താല് അത്രമേല് പഴുത്തുപോയ അവയവങ്ങളും പേറി അത്രമാത്രം സ്വയം അപമാനപ്പെട്ട്, പല ദിനങ്ങളിലും ക്ലാസുമുറികളില് കൂട്ടുകാര്‍ക്കൊപ്പമൊന്നിരിക്കുവാനാവാതെ... അവര്‍ക്കൊപ്പമുള്ള കളികളില്‍നിന്നും റദ്ദ് ചെയ്യപ്പെട്ട്, എന്നിട്ടുമെന്നിട്ടും പലതായി കൊത്തിവലിക്കപ്പെടുമ്പോളും... വിശക്കുന്ന ചെന്നായക്കുമുന്നില് അനിയത്തിയെ രക്ഷിക്കാന് സ്വയം ബലികൊടുക്കപ്പെട്ട ഏട്ടത്തിയുടെ കഥപോലെ... എന്നിട്ടും ഒരേ മാംസരുചിയുടെ കൗതുകം മാറിയപ്പോള് അനിയത്തിക്കുനേരെ തിരിയുന്ന ചെന്നായയോട് എന്നെ കൊന്നിട്ടുമതി എന്നു പറഞ്ഞത് നേരാണ്. യുവര് ഓണര് ഉഭയസമ്മതം വേഴ്ചയിലായിരുന്നില്ല... മരണത്തിന്റെ തീര്‍പ്പിലായിരുന്നു.\nകൈകളില്‍പ്പറ്റിയ ചോര നക്കിത്തുടച്ച് അതേ ചെന്നായ പമ്മിയിരിപ്പുണ്ട്, നിങ്ങളുടെ വാതിലിന്റെ മൂലയിലെ ഇരുളില്, കോണിച്ചുവട്ടിലെ ഈര്‍പ്പത്തില്, കട്ടിലിനടിയിലെ പാഴ് വസ്തുക്കള്‍ക്കു പിറകില്... കാതോര്‍ത്താല് അവന്റെ ഹൃദയമിടിപ്പ് നിങ്ങള്‍ക്കു കേള്‍ക്കാം.\nഇതാണ് സമയമെന്ന്, ഞങ്ങള് മരിച്ചവര് ആണയിടുന്നു. ഞങ്ങള് കൊല്ലപ്പെട്ടതാണ് എന്നതിലേറെ നിങ്ങള് ജീവിച്ചിരിപ്പുണ്ട് എന്നതിനുള്ള തെളിവാണ് മുഖ്യം.


എന്നോടുള്ള കരുതലിന് നന്ദി. എന്നാൽ ഇങ്ങനെ ചെയ്യരുതായിരുന്നു. ആരാധകർക്ക് എതിരെ ശക്തമായി പ്രതികരിച്ച് പ്രിയവാര്യർ. - Heal Of News\nഎന്നോടുള്ള കരുതലിന് നന്ദി. എന്നാൽ ഇങ്ങനെ ചെയ്യരുതായിരുന്നു. ആരാധകർക്ക് എതിരെ ശക്തമായി പ്രതികരിച്ച് പ്രിയവാര്യർ.\nഒരൊറ്റ ഗാനം കൊണ്ട് സെൻസേഷൻ ആയി മാറിയ നായികയാണ് പ്രിയ വാര്യർ. ഒമർ ലുലു സംവിധാനം ചെയ്ത അഡാർലവ് എന്ന ചിത്രത്തിലെ കണ്ണീരൊഴുക്കുന്ന ഗാനത്തിലൂടെ ആരാധകരുടെ ഹൃദയം കീഴടക്കിയ താരം ഇപ്പോൾ സിനിമയിൽ തന്നെ സ്ഥാനം ഉറപ്പിച്ചു കഴിഞ്ഞു. സുഹൃത്തുക്കളോടൊപ്പം റഷ്യയിൽ അവധി ദിവസങ്ങൾ ആഘോഷിക്കുന്ന താര ത്തിന്റെ ചിത്രങ്ങളും വീഡിയോകളും സോഷ്യൽ മീഡിയയിൽ വൈറലായി മുന്നേറുകയാണ്.\nഇതിനു പിന്നാലെ താരത്തിനെ ഒരു വീഡിയോ ആരാധകർ മോശമായ രീതിയിൽ ചിത്രീകരിക്കുന്നു എന്ന വാദവുമായി എത്തിയിരിക്കുകയാണ് താരം. താരം പ്രണയത്തിലാണെന്നും അയാളുടെ കൂടെയാണ് ഇപ്പോൾ റഷ്യയിൽ ഉള്ളത് എന്ന രീതിയിലുള്ള പല വാർത്തകളും ഇപ്പോൾ പലരും കെട്ടിച്ചമച്ച് പുറത്തു വിടുന്നുണ്ട്. എന്നാൽ ഇതിനെതിരെ ശക്തമായി രംഗത്തെത്തിയിരിക്കുകയാണ് താരം. സന്ധ്യ കൂട്ടുകാരുടെ ബ്ലോഗ് ആരൊക്കെയോ ചേർന്ന് കട്ട് ചെയ്ത് എടുത്തു അവരുടെ ശൈലിയിലേക്ക് മാറ്റി ആണ് ഇപ്പോൾ പ്രചരിപ്പിക്കുന്നത്.\nഇത് എന്റെ ജീവിതം ആണെന്ന് അത് എങ്ങനെ ജീവിക്കണം എന്ന് അത് എന്റെ തീരുമാനമാണെന്നും പ്രിയവാര്യർ സോഷ്യൽ മീഡിയ പ്ലാറ്റ്ഫോം മുകളിലൂടെ പറഞ്ഞു. ഈ വീഡിയോ തന്നെ അനുവാദമില്ലാതെയാണ് ചെയ്തിരിക്കുന്നത് എന്നും ഈ കാര്യത്തിൽ ആരാധകരുടെ കരുതലിന് നന്ദിയും താരം പറഞ്ഞു. എന്നാൽ ഇതിൽ അധികം ചർച്ച ചെയ്യേണ്ടത് ഒന്നുമില്ല എന്നും താരം കൂട്ടിച്ചേർത്തു. വളരെ മോശമായ തലക്കെട്ടുകളും അടിക്കുറിപ്പുകളും ആഡ് ചെയ്തു പ്രചരിക്കുന്ന വീഡിയോകൾ പങ്കു വെക്കരുത് എന്നും താരം ഓർമിപ്പിച്ചു.


ക്ലാസ് തുടങ്ങി പതിനഞ്ചു മിനിറ്റോളം കഴിഞ്ഞപ്പോൾ – കുപ്പിവള\nക്ലാസ് തുടങ്ങി പതിനഞ്ചു മിനിറ്റോളം കഴിഞ്ഞപ്പോൾ\nJanuary 12, 2022 January 12, 2022 adminLeaveaComment on ക്ലാസ് തുടങ്ങി പതിനഞ്ചു മിനിറ്റോളം കഴിഞ്ഞപ്പോൾ\nരചന: Panchami Satheesh\n‘”നേരം വെളുക്കുന്നത് അറിയുന്നില്ലേ ടീ എണീറ്റ് പോ”\n‘കണി കാണിക്കാനായി കിടന്നോളും അ-ശ്രീകരം”\nപ്രാക്കിനോടൊപ്പം കാലിൽ ഒരു ചവിട്ടും കൂടി കിട്ടിയപ്പോൾ അരുണ ചാടി എണീറ്റു. കരഞ്ഞ് കരഞ്ഞ് പുലർച്ചെ എപ്പഴോ ആണ് ഉറങ്ങിയത്.\nകിടന്നിരുന്ന പുൽപ്പായ മടക്കി പിന്നിലെ പുറത്തെ നീളൻ വരാന്തയിൽ വച്ചു.\nവെറും നിലത്ത് കിടന്ന് ശരീരം മുഴുവൻ വേദനിക്കുന്നുണ്ടായിരുന്നു. എന്തിനോ ഒരു കരച്ചിൽ തൊണ്ടയിലിരുന്ന് വിങ്ങുന്നതവളറിഞ്ഞു. ” സ്വപ്നം കണ്ട് നിക്കാണ്ട് മുറ്റമടിക്കടീ” അമ്മായീടെ അലർച്ച കേട്ട് അവൾ ചൂലെടുത്ത് മുൻവശത്തേക്കോടി.\nപ്ലസ് വണ്ണിന് ക്ലാസ് തുടങ്ങാൻ രണ്ടു ദിവസം ബാക്കി നിൽക്കേയാണ് , അരുണയുടെ അച്ഛനും അമ്മയും ആത്മഹത്യ ചെയ്യുന്നത്. കൂടപ്പിറപ്പായി ആറാം ക്ലാസിൽ പഠിക്കുന്ന അനിയൻ മാത്രം. കടം കയറി ആത്മഹത്യ ചെയ്തവരുടെ മക്കളെ ഏറ്റെടുക്കേണ്ടി വരുന്നതിലെ വരുംവരായ്മകളാലോചിച്ച് ബന്ധുക്കൾ അറച്ചു നിന്നു.\nപണയത്തിലായ വീടും സ്ഥലവും വിറ്റ് കടം തീർക്കാൻ തീരുമാനമായെങ്കിലും അരുണയെ ഏറ്റെടുക്കാൻ എല്ലാവരും മടി കാണിച്ചു. പെൺകുട്ടി ആയതു കൊണ്ട് അവളുടെ ഭാവി ഉത്തരവാദിത്വങ്ങളെല്ലാം തലയിലെടുക്കാൻ ആരും തയ്യാറായില്ല.\nതാനെന്ന അധികപറ്റിനെ മുൻനിർത്തി നടക്കുന്ന ചർച്ചക്കു മുന്നിൽ നികൃഷ്ടജീവിയെ പോലെ അവൾ നിന്നു.\nഅച്ഛനുമമ്മയോടും ആദ്യമായി ഏറെ ദേഷ്യം തോന്നിയ നിമിഷ മായിരുന്നത്. ഒപ്പം കൂട്ടാമായിരുന്നില്ലേ അവർക്ക് ഞങ്ങളെ. ഇങ്ങനെ കൊത്തിപ്പറിക്കാൻ ഇട്ടു കൊടുക്കാതെ.\nഒടുവിൽ വല്യച്ഛനൊപ്പം അനിയനെ കൂട്ടി. അമ്മായിയുടെ കണ്ണുരുട്ടലിനെ വക വയ്ക്കാതെ മാമൻ അരുണയെയും കൂടെ കൂട്ടി.\nപിരിയാൻ നേരം അനിയൻ്റെ കരച്ചിൽ ഹൃദയം പിളർത്തി. കെട്ടിപ്പിടിച്ചു കരഞ്ഞ അവനെ ചേർത്തു പിടിച്ചു പൊട്ടിക്കരയുമ്പോൾ ഇങ്ങനേ ഭൂമി പിളർന്ന് താഴെ പോയെങ്കിൽ … എന്നവളാശിച്ചു. പിരിയാനാവാതെ അവനെ ഇറുകെ പിടിച്ച് വീണ്ടും വീണ്ടും അവരലറിക്കരഞ്ഞു.\nബാധ്യതകൾക്കു മുൻപിലാരുടെയും മനസ്സലിഞ്ഞില്ല. തീരാ ദുരിതങ്ങൾക്കന്നു മുതൽ തുടക്കമാവുകയായിരുന്നു.\nശമ്പളമില്ലാത്ത വേലക്കാരിയായി അമ്മായിയുടെ അടിമയാകേണ്ടി വന്നു.\nരാവിലെ മുറ്റമടിക്കലും, തുണി അലക്കലും ,വെള്ളം കോരലും, തറ തുടക്കലും ഒക്കെയും അമ്മായിയുടെ ആക്രോശങ്ങളെ പേടിച്ച് ധൃതി പിടിച്ച് ചെയ്ത് സ്കൂളിലേക്ക് യാത്രയായി.\nഉച്ചക്കുള്ള ചോറ് പാത്രത്തിലാക്കാൻ ചെന്നപ്പോൾ ചോറ് വെന്തില്ലെന്ന അമ്മായിയുടെ അലക്ഷ്യമായ മറുപടിയിൽ ആ ശ്രമം ഉപേക്ഷിച്ച് അവൾ നടന്നു.\nക്ലാസ് തുടങ്ങി രണ്ടാഴ്ച കഴിഞ്ഞിരിക്കുന്നു. തൻ്റെ ആദ്യത്തെ ക്ലാസാണിന്ന്. സ്കൂളിലെത്തുമ്പോൾ ബെല്ലടിച്ചിരുന്നു. ക്ലാസിൽ കയറാൻ നേരം എന്തോ ഒരു നിർവികാരതയായിരുന്നു. അവളെ കണ്ട് ക്ലാസൊന്നു നിശബ്ദമായ പോലെ. എല്ലാവരുടെയും കണ്ണ് തനിക്കു മേലാണെന്ന് അവൾക്കു മനസ്സിലായി. എവിടെയിരിക്കുമെന്നറിയാതെ പരുങ്ങി നിന്നപ്പോഴാണ് ടീച്ചർ ക്ലാസിലേക്ക് വന്നത്. അവളെ ചോദ്യഭാവത്തിൽ നോക്കി.\n“മിസ്സ്…. ഞാൻ അരുണ.” ടീച്ചറുടെ മുഖം വിടർന്നു. ഒപ്പം സഹതാപം നിറഞ്ഞു. ” ആ മോളിരിക്ക് ” പിന്നെ എല്ലാ കുട്ടികളോടുമായി പറഞ്ഞു. “ഇത് അരുണ. നമ്മടെ ക്ലാസിലെ കുട്ടിയാണ്”\nഇരിക്കാൻ ചെന്നപ്പോ അവളുടെ ചുളിഞ്ഞ യൂണിഫോമും, എണ്ണമയമില്ലാതെ പാറി നിന്ന മുടിയും, ചമയങ്ങളില്ലാത്ത മുഖവും കണ്ട് അവജ്ഞയോടെ നോക്കുന്ന കണ്ണുകളെ കണ്ടപ്പോ പതിയെ ബാക്ക് ബെഞ്ചിലേക്ക് നടന്നു. നീങ്ങിയിരുന്ന് സ്ഥലം കൊടുത്തെങ്കിലും ആരും ഒരു പുഞ്ചിരി പോലും അവൾക്ക് നൽകിയില്ല. ” അരുണ ” ടീച്ചറുടെ വിളി കേട്ട് അവൾ എഴുന്നേറ്റു നിന്നു. “മോളേ കുറച്ച് ക്ലാസ് മിസ്സായിട്ടുണ്ടല്ലോ ഫ്രീയാവുമ്പോൾ സ്റ്റാഫ് റൂമിൽ വന്നാ മതി ഞാൻ പറഞ്ഞു തരാം ഇപ്പോ ബാക്കി നോക്കാണ് താൻ ഓ കെ അല്ലേ.”\n“ശരി മിസ്സ്” താങ്ക്യൂ നേരിയ ഒരു സമാധാനം തോന്നി അവൾക്ക്. സ്നേഹത്തോടെ ഒരിത്തിരി അലിവോടെ ഒരു വാക്ക് കേട്ടിട്ട് കുറച്ചു നാളായി.\nമറ്റൊരു ചിന്തയും മനസ്സിൽ വരാതിരിക്കാൻ ശ്രമിച്ച് അവൾ ക്ലാസിൽ ശ്രദ്ധിച്ചു. അടുത്തിരുന്നവരുടെ നോട്ടം ഇടയ്ക്കിടെ തേടിയെത്തുന്നത് അവൾ അവഗണിച്ചു.\nക്ലാസ് തുടങ്ങി പതിനഞ്ചു മിനിറ്റോളം കഴിഞ്ഞപ്പോൾ “മിസ്സ് ….. ” എന്നൊരു വിളി കേട്ടു . വാതിൽക്കൽ യൂണിഫോമിട്ട ഒരു പെൺകുട്ടി. കറുത്തതെങ്കിലും നല്ല അഴകുള്ള മുഖം. അലസമായ ഭാവം.\n” നിനക്കെന്താ മേഘേ ഇത്ര വലിയ തിരക്ക് സമയത്തിന് ക്ലാസിൽ വന്നൂടേ ?”. ” ഉം കേറിയിരിക്ക് ”\nടീച്ചർക്ക് മറുപടി കൊടുക്കാതെ കൂസലില്ലാത്ത ഭാവത്തോടെ അവൾ കയറി വന്നു. അരുണയ്ക്കരികിലിരുന്നു. അരുണയെ കണ്ട് ആകെ ഒന്നു നോക്കി.\n“നീ യേതാ? ഇതുവരെ കണ്ടിട്ടില്ലല്ലോ ” “ഞ…ഞാൻ…” “മേഘ.. സൈലൻസ് ”\nമിസ്സിൻ്റെ ശബ്ദം കേട്ട് ഞെട്ടി മിണ്ടാതിരുന്നു അവൾ. എന്നാലും അരുണയ്ക്ക് സമാധാനമായി ഒരാളെങ്കിലും മിണ്ടിയല്ലോ.\nഉച്ചക്ക് ചോറുണ്ണാൻ എല്ലാവരും ഗ്രൂപ്പുതിരിഞ്ഞിരുന്നപ്പോൾ അരുണ പതുക്കെ പുറത്തേക്കിറങ്ങി. മേഘ അവളെ വിളിച്ചു. “വാടോ നമുക്കൊരുമിച്ചിരിക്കാം. ഇവിടെ എനിക്കും കാര്യമായി ഫ്രണ്ട്സ് ഒന്നും ഇല്ല. എൻ്റെ സ്വഭാവം തന്നെ കാരണം. ഇവളുമാരുടെ ജാഡ എനിക്കൊട്ടുംപിടിക്കില്ല. വായിൽ തോന്നിയതു പറയുന്ന കാരണം എന്നെ കൂട്ടാൻ അവർക്കും ഇഷ്ടല്ല. വാ നമുക്ക് കഴിക്കാം.”\n“താൻ കഴിച്ചോ മേഘ. ഞാൻ ചോറു കൊടുന്നിട്ടില്ല. മറന്നതാ”\n” മറന്നോ അതു കൊള്ളാം. എന്നാ വാ നമുക്ക് ഷെയർ ചെയ്യാം.”\n“വേണ്ടെന്നേ താൻ കഴിച്ചോ ഞാനിപ്പൊ വരാം” അരുണ മെല്ലെ ക്ലാസിൽ നിന്നിറങ്ങി. വിശന്ന് വയർ കത്തുന്നുണ്ടായിരുന്നു.\nവരാന്തയിലിറങ്ങി പുറത്തേക്കു നോക്കി നിന്നപ്പോൾ അനിയനെ ഓർത്തു. അവൻ കഴിച്ചിരിക്കുമോ? കഴിക്കാനിരിക്കുമ്പോ ഒരുരുളയ്ക്കായി വാ തുറന്നു വരുന്നനെയോർത്ത് കണ്ണു നിറഞ്ഞൊഴുകി. അവനെ കാണാൻ തോന്നി. അവൻ്റെ ഏച്ചീ…. എന്ന വിളിയും ചിരിയും മനസ്സിൽ നിറഞ്ഞപ്പോ ഉള്ളം തീക്കനൽ കോരിയിട്ട പോലെ നീറി. ആ നീറ്റലിൽ അവൾ വിങ്ങിവിങ്ങിക്കരഞ്ഞു. കൈ കഴുകി വരുമ്പോഴാണ് മേഘ തനിച്ച് എന്തോ ആലോചിച്ചിരിക്കുന്ന അരുണയെ കണ്ടത്. അടുത്തുചെന്നപ്പോഴാണ് അവൾ കരയുകയാണെന്ന് മനസ്സിലായത്. മേഘ ചേർത്തു പിടിച്ചപ്പോൾ അവളെ ചുറ്റിപ്പിടിച്ച് അരുണ ഏങ്ങലടിച്ചു.\nകുറെ നാൾ കെട്ടി നിർത്തിയതൊക്കെ പെയ്തൊഴിയാനെന്ന പോലെ. എല്ലാം പറഞ്ഞ് കരഞ്ഞപ്പോൾ ഒരാശ്വാസം വന്ന പോലെ\nമേഘയുടെ മുഖം മുറുകിയിരുന്നു. “നീ വാ.ബെല്ലടിക്കാറായി. ”\nക്ലാസ് കഴിഞ്ഞ് മേഘയ്ക്ക് ഒരു തളർന്ന പുഞ്ചിരി കൊടുത്ത് നാളെ കാണാമെന്നും പറഞ്ഞ് അവൾ നടന്നു. വീട്ടിലെത്തി കുറച്ച് വെള്ളം കുടിച്ചപ്പോഴേക്കും അമ്മായി എത്തി. പാത്രം കഴുകാനുള്ളത് കൂട്ടിയിട്ടിരുന്നു. അവൾ ദയനീയമായി അവരെ നോക്കി “വിശക്കുന്നമ്മായി… ഒന്നും കഴിച്ചിട്ടില്ല.” അവരൊന്നും മിണ്ടാതെ അപ്പുറത്തേക്ക് പോയി. കുറച്ച് ചോറെടുത്ത് പിറകിലെ തിണ്ണയിലിരുന്നവൾ ആർത്തിയോടെ കഴിച്ചു. ഏച്ചീ… എന്ന വിളി എവിടെ നിന്നോ ഉയർന്ന പോലെ. കണ്ണുനീറി നിറയുന്നതും വിശപ്പുകെട്ടുപോവുന്നതും അവളറിഞ്ഞു.\nമാമൻ തൻ്റെ കാര്യങ്ങളന്വോഷിക്കാത്തത് അവളെ ഏറെ വിഷമിപ്പിച്ചു. അമ്മയുള്ളപ്പോഴേ കാശ് കടം ചോദിക്കുന്നതിൻ്റെ പേരിൽ ചില്ലറ ഉടക്കൊക്കെ അവർ തമ്മിലുണ്ടായിരുന്നു. അച്ഛൻ്റെ കൂട്ടുകെട്ടുകളും ബിസിനസ് മോഹവുമാണ് കടങ്ങളിൽ കൊണ്ടെത്തിച്ചതെന്നായിരുന്നു അവർ കണ്ടെത്തിയ കാരണങ്ങൾ.\nപിറ്റേന്ന് സ്കൂളിലെത്തി. മേഘയെ കിട്ടിയത് ഭാഗ്യമായി കരുതി. പറയാനും കേൾക്കാനും ഒരാളുണ്ടാവുകയെന്നത് തന്നെ എത്ര വലിയ കാര്യമാണ്. ഉച്ചക്ക് പുറത്തിറങ്ങാൻ തുടങ്ങിയ അരുണയുടെ കൈകളിലേക്ക് മേഘ ഒരു പൊതി വച്ചു കൊടുത്തു. ‘”പൊതിച്ചോറ് ” “എന്തിനാ മേഘ നീ എനിക്കു വേണ്ടി. വേണ്ടായിരുന്നു.”, “ഇത് എൻ്റമ്മ തന്നു വിട്ടതാ പെണ്ണേ ” രണ്ടു പേർക്കും ഒരേ പോലത്തെ പൊതി. വാട്ടിയ ഇലയുടെ മണം ആസ്വദിച്ച് അവൾ അത് തുറന്നു. അരുണയുടെ പൊതിയിൽ കറികൾക്കു പുറമേ ഒരു ഓംലെറ്റ് കൂടിയുണ്ടായിരുന്നു. മേഘ അതു കണ്ട് അവളോട് പറഞ്ഞു. “എൻ്റമ്മക്ക് എന്നേക്കാൾ ഇഷ്ടം നിന്നോടാണ്. കണ്ടോ എൻ്റേൽ ഓംലെറ്റ് ഇല്ല.” “ഇത് നീയെടുത്തോ മേഘ ” അരുണ വല്ലായ്മയോടെ പറഞ്ഞു. ചിലപ്പോ ഇത് നിൻ്റെ പൊതിയാവും’. “ഏയ് അല്ല. നീ കഴിക്ക് പെണ്ണേ’ ”\nപിന്നെയാ പൊതി പതിവായി. ആ ചോറിനോളം സ്വാദിൽ മറ്റൊന്നും ഇന്നേ വരെ കഴിച്ചിട്ടില്ലെന്നു തോന്നി. അരുണയ്ക്കുള്ള പൊതിയിൽ എന്തെങ്കിലും സ്പെഷൽ മേഘയുടെ അമ്മ വച്ചിട്ടുണ്ടാകും. മേഘ യോടുള്ളതിനേക്കാൾ അടുപ്പംഅവളുടെ അമ്മയോട് തോന്നി. അതവളോടൊരിക്കൽ പറയുകയും ചെയ്തു. “നീ ഭാഗ്യവതിയാണ് മേഘ .. ഇതു പോലൊരമ്മയെ കിട്ടിയതിൽ… ”\n” ‘നീയെൻ്റെ ചേട്ടനെ കെട്ടിക്കോടീ അപ്പ നിനക്കും എൻ്റമ്മയെ സ്വന്തമാക്കാലോ ” മേഘ അവളെ കളിയാക്കി. ” ഒന്നു പോ പെണ്ണേ ” കളി ചിരികളുമായ് ദിവസങ്ങൾ കഴിഞ്ഞു.\nഅന്ന് വെള്ളിയാഴ്ചയായിരുന്നു. രണ്ടു ദിവസം മേഘയെ കാണാതെ കഴിയേണ്ടി വരുമല്ലേന്നോർത്താണ് ക്ലാസിൽ കയറിയത്. ബെല്ലടിച്ച് ക്ലാസ് തുടങ്ങിയിട്ടും മേഘ എത്തിയില്ല.\nഅരുണയ്ക്ക് വല്ലാത്ത വീർപ്പുമുട്ടൽ തോന്നി. ക്ലാസ് തുടങ്ങി അര മണിക്കൂർ കഴിഞ്ഞപ്പോൾ അസംബ്ലിക്കുള്ള അനൗൺസ്മെൻ്റ് വന്നു. അസംബ്ലിയിൽ കേട്ട വിവരം ഉൾക്കൊള്ളാനാവാതെ അരുണ നടുങ്ങി നിന്നു. സ്കൂളിലേക്ക് വരുന്ന വഴി പ്ലസ് വൺ വിദ്യാർത്ഥിനി കാറിടിച്ച് മരിച്ചു. തൻ്റെ മേഘ….. മൗന പ്രാർത്ഥനക്കു ശേഷം സ്കൂൾ വിട്ടെങ്കിലും ടീച്ചർമാരും മേഘയുടെ ക്ലാസിലെ കുട്ടികളും അവളുടെ വീട്ടിലേക്ക് പോയി സ്വയം നിയന്ത്രിക്കാനാവാതെ അരുണ തേങ്ങലോടെ കുഴഞ്ഞ് താഴെ വീണു. ആരൊക്കെയോ താങ്ങിയെടുത്ത് അരുണയെ അകത്തു കിടത്തി. മുഖത്തു പതിച്ച വെള്ള തുള്ളികൾ അവളെ ബോധത്തിലേക്ക് കൊണ്ടുവന്നെങ്കിലും തളർന്നിരുന്നു അവൾ.\nകൂടി നിന്നിരുന്നവരിലാരോ പറയുന്നതവളുടെ കാതിൽ വീണു. ” ഇനിയിപ്പോ ആ ചെക്കനും അതിൻ്റച്ഛനും ഒറ്റക്കായില്ലേ”. “അപ്പോ മേഘയുടെ അമ്മ….. ” അടുത്തു നിന്ന ഒരു സ്ത്രീയോട് അവൾ ‘ചോദിച്ചു. “അവര് രണ്ടു വർഷം മുൻപ് മ-രിച്ചു. ക്യാൻസറായിരുന്നു.”\nഅരുതാത്തതെന്തോ കേട്ട പോലെ അവളുടെ കണ്ണുകൾ മിഴിഞ്ഞു പോയി.\nമെല്ലെ എണീറ്റ് അരുണ മേഘയ്ക്കരികിലേക്ക് നടന്നു. നിർവികാരമായി അവളെ നോക്കി നിന്നു.\nസ്നേഹിച്ചു തോൽപിച്ചു കളഞ്ഞല്ലോ പെണ്ണേ……\nഒരു കള്ളത്തിലൂടെ നീയെനിക്ക് പകർന്ന് തന്ന അമ്മ സ്നേഹത്തെ എങ്ങനെ മടക്കിത്തരും ഞാൻ……?\nഇനിയൊരു ജന്മമുണ്ടേൽ ഒരമ്മയുടെ വ-യറ്റിൽ ഒരുമിച്ച് ജനിക്കേണം നമുക്ക്.\nസ്വപ്നങ്ങൾക്കൊക്കെ ജീവൻ നൽകാൻ എപ്പോഴും ഞങ്ങൾ കൂടെയുണ്ടാകും.\nഅവനെന്നോട് ആത്മാർത്ഥമായ സ്നേഹം ഉണ്ടായിരുന്നെങ്കിൽ…


ചില ഇഷ്ടങ്ങളോട് ‘നോ’ പറഞ്ഞു നോക്കൂ | Catholic Church News Malayalam\nHome Articles ചില ഇഷ്ടങ്ങളോട് ‘നോ’ പറഞ്ഞു നോക്കൂ\nഭക്ഷണപ്രിയനായ ഒരു മനുഷ്യനെ അറിയാം. കപ്പ, ചോറ്, കോഴി, ബീഫ്, പന്നി എന്നിങ്ങനെയായിരുന്നു ഇയാളുടെ ഇഷ്ടവിഭവങ്ങൾ. ഭക്ഷണകാര്യം പറഞ്ഞാണ് അയാൾ ഭാര്യയുമായ് നിരന്തരം വഴക്കിടുന്നത്.\nഷുഗറും കൊളസ്ട്രോളും ക്രമാതീതമായി വർദ്ധിച്ചിട്ടും ഡോക്ടർമാർ വിലക്കിയിട്ടും ഭക്ഷണം നിയന്ത്രിക്കാൻ അയാൾക്ക് കഴിഞ്ഞിരുന്നില്ല. ആശുപത്രികൾ മാറിമാറി പരീക്ഷിച്ചിട്ടും എല്ലാ ഡോക്ടർമാർക്കും ഒന്നു മാത്രമേ പറയാനുള്ളൂ: “മരുന്ന് കഴിച്ചതുകൊണ്ടു മാത്രം ഫലമില്ല, ഭക്ഷണം നിയന്ത്രിക്കണം. വ്യായാമം ചെയ്യണം.”\nഅങ്ങനെ പറയുന്ന ഡോക്ടർമാരെ അയാൾ വെറുത്തു. ഒരു രോഗവുമില്ലാതെ ഇഷ്ടം പോലെ ഭക്ഷണം കഴിക്കുന്നവരെ അയാൾ ഉദാഹരിച്ചു. പക്ഷേ എങ്ങനെ നോക്കിയിട്ടും അയാളുടെ രോഗം തെല്ലും കുറഞ്ഞില്ല. അവസാനം ആരുടെയോ വാക്കു കേട്ട് അയാൾ ഒരു സീനിയർ ഫിസീഷ്യനെ കാണാൻ പോയി. ഡോക്ടർ അയാളോട് ചോദിച്ചു: “ഭക്ഷണം നിയന്ത്രിക്കാൻ കഴിയുന്നില്ല അല്ലേ?”\n“അതെ” അയാൾ പറഞ്ഞു.\n“അതും പറ്റുന്നില്ല ഡോക്ടർ”\n“സാരമില്ല, ഇനി മുതൽ ഒരു വ്യായാമവും ചെയ്യേണ്ട. ഇഷ്ടമുള്ളത് കഴിക്കുകയും ചെയ്യാം.”\nഡോക്ടറുടെ ആ വാക്കുകൾ അയാൾക്ക് വിശ്വസിക്കാനായില്ല. വിടർന്ന കണ്ണുകളോടെ അയാൾ ഡോക്ടറുടെ മുന്നിലേക്ക് കസേര അടുപ്പിച്ചിട്ട് ചോദിച്ചു: “സത്യമാണോ ഡോക്ടർ പറയുന്നത്? ഇതുവരെ ഒരു ഡോക്ടറും എന്നോട് ഇങ്ങനെ പറഞ്ഞിട്ടില്ല.”\nപുഞ്ചിരിച്ചു കൊണ്ട് ഡോക്ടർ പറഞ്ഞു: “ഞാൻ പറഞ്ഞത് സത്യമാണ്. താങ്കൾക്ക് ഭക്ഷണത്തിന് ഇനി മുതൽ ഒരു നിയന്ത്രണവും വേണ്ട. എന്തെന്നാൽ മൂന്നാലു മാസങ്ങൾക്കുള്ളിൽ താങ്കൾക്ക് അറ്റാക്ക് വരും! അതുകൊണ്ട് ഇനിയുള്ള കാലവും ഇതുവരെ ജീവിച്ചതു പോലെ തിന്നും കുടിച്ചും ശരീരമനങ്ങാതെ ജീവിച്ചോളൂ!”\nഇടിവെട്ടിയതു പോലെ അയാൾ നടുങ്ങി. അറ്റാക്ക് വന്ന് പത്രത്തിൽ ഒറ്റക്കോളം ചിത്രമായവരുടെ മുഖം അയാളുടെ മുന്നിൽ തെളിഞ്ഞു. തിരിച്ചു പോരുമ്പോൾ അയാൾ ഒരു തീരുമാനമെടുത്തു. ഇനി മുതൽ ഭക്ഷണം കർക്കശമായി നിയന്ത്രിക്കും, വ്യായാമവും ചെയ്യും.\nജീവിതം വിജയപ്രദവും ആസ്വാദ്യകരവുമാകണമെങ്കിൽ ചില ഇഷ്ടങ്ങളും പിടിവാശികളും ഉപേക്ഷിക്കുക തന്നെ വേണം. ജീവിതത്തിൽ ഉന്നതവിജയം നേടിയവരും ആരോഗ്യം നന്നായി പരിരക്ഷിക്കുന്നവരുമെല്ലാം എന്തെല്ലാം ഇഷ്ടങ്ങളാണ് ത്യജിക്കുന്നതെന്ന് അന്വേഷിച്ചറിയേണ്ടതാണ്. ഇതുപോലെ തന്നെയാണ് ക്രിസ്തുവിനെ അനുധാവനം ചെയ്യണമെങ്കിലും. ശിഷ്യരായ അന്ത്രയോസും പത്രോസും യാക്കോബും യോഹന്നാനുമെല്ലാം മുക്കുവരായിരുന്നിട്ടു പോലും വലയും വള്ളവും ഉപേക്ഷിച്ചാണ് ക്രിസ്തുവിന്റെ വിളിക്ക് പ്രത്യുത്തരിച്ചത് (മത്തായി 4: 18-22).\nപിടിവാശികൾ ഏറുന്നിടത്ത് ഉപേക്ഷകൾ കുറയുമെന്നും ഉപേക്ഷിക്കാൻ മടിയില്ലാത്തിടത്ത് ശിഷ്യത്വം വിജയം വരിക്കുമെന്നും തിരിച്ചറിയുന്നവർ ഭാഗ്യവാന്മാർ. അവരുടേതാണ് സ്വർഗരാജ്യം.\nവി. അന്ത്രയോസ് ശ്ലീഹായുടെ തിരുനാൾ മംഗളങ്ങൾ.


ഋതു - കഥയുടെ വസന്തം: രവിയുടെ തുടര്‍ച്ചകള്..!\nജിഗ്ഗിയുടെ ബ്ലോഗിൽ വായിച്ചതാണ് ഈ കഥ. മനോഹരമായി പറഞ്ഞിരിക്കുന്നു.. സത്യത്തിൽ വാക്കിലെ ഈ വിഷയവും ഈ പോസ്റ്റും അന്ന് കണ്ടതിന്റെ ഒരു ബാക്കിയായാണ് ഞാൻ ഇതിനോടനുബന്ധിച്ചൊരു പൊസ്റ്റ് ഇട്ടത്. അത് നിങ്ങൾക്ക് ഇവിടെ\nവായിക്കാം. ഒരേ വിഷയത്തെകുറിച്ചാവുമ്പോൾ ഒന്നിച്ച് വായിക്കുന്നതാ നല്ലത് എന്ന് തോന്നുന്നു.\nപുതിയ രീതി നന്നായി.\nനല്ല വാക്കുകൾക്കു നന്ദി.!\nഋതുവിലെ പുതിയ കൂട്ടുകാരെ ഉദ്ദേശിച്ചു മാത്രമാണ് ഇവിടെ പോസ്റ്റു ചെയ്തത്..!! നേരത്തെ വായിച്ചവർ ക്ഷമിക്കുമല്ലോ..?\nകഥ വളരെ നന്നായി.അഭിനന്ദനങ്ങള്.ഞാനിത് ഇപ്പോഴാണ് വായിക്കുന്നത്\nവിജയനെഴുതിയ ഇതിഹാസത്തിന്റെ ഇതിഹാസം അടക്കം ഖസാക്കിന്റെ ഒരു തുടര്‍ച്ചയും എന്നെ തൃപ്തിപ്പെടുത്തിയിട്ടില്ല. എന്തോ ഖസാക്കിനു ഒരു extension ആവശ്യമില്ല എന്ന തോന്നല്. അല്ലങ്കില് അതിന്റെ മുകളിലുള്ള ഒരു amentmentഉം എന്തൊ ഒരു പോരായ്ക പൊലെ തോന്നരുണ്ട്.\nഇവിടെയും അനുഭവം മറിച്ചല്ല. 10 വര്‍ഷങ്ങള്‍ക്കു മുന്‍പ് ഒ.വി.ഉഷയുടെ വീട്ടില് വച്ചു ഒരു തരം വിറയലോടെ നേരില് കണ്ടപ്പോള് ഞാന് ഒരു ചോദ്യം ചോദിച്ചു. ഖസാക്കിലെക്കു തിരിഞ്ഞു നോക്കുമ്പോള് എന്തു തോന്നുന്നു എന്നു. മറുപടി ഉറ്റന് വന്നു. തിരിഞ്ഞു നോക്കാറില്ല എന്നു.\nഒരു കഥ എന്ന നിലയില് ഇത് ഇനിയും വികസിക്കാനുണ്ട്. പാറ്റേന് കൊള്ളാം. ചിറ്റമ്മയെ തഴഞ്ഞതെന്ത്? മൈമുന? അഛന്റെ ഭാഗത്ത് ആ വൈകാരികമായ സംഭാഷണങ്ങള് ഉപയോഗിക്കാമായിരുന്നു.\nരവിയെ കടിച്ചത് നീര്‍ക്കോലി ആയിരുന്നു എന്നുവരെയുള്ള പുതിയ എഴുത്തുകളുണ്ടല്ലോ.\nആനന്ദിന്റെ നാലാമത്തെ ആണി എന്ന കഥയില് ക്രിസ്തുവിനെ മട്റ്റൊരു രൂപത്തില് അവതരിപ്പിച്ചത് ഓര്‍മ്മ വരുന്നു. അപ്പന്‍സാറിന്റെ ആ പ്രശസ്ത പ്രയോഗം കഥയില് കണ്ടു. നിരാനന്ദത്തിന്റെ ചിരി.\nഇതൊക്കെ പറഞ്ഞാലും കഥക്ക് ഒരു കൈയടി ഇരിക്കട്ടെ.\nസന്തോഷം, റോസാ...വിശദമായ അഭിപ്രായത്തിനു നന്ദി, സുരേഷ്..!!\nഒരു കൈയ്യടി കൂടി ഇരിക്കട്ടെ...:))\nഅതെ ഇതിനെങ്ങനെ കയ്യടിക്കാതെ പോവാന്...നല്ല ഫീല്\nLisha Vn said...\nഖസാക്കിന്റെ ഇതിഹാസം പോലൊരു പ്രമേയം എടുക്കുമ്പോള് ഭാഷാപരമായി കുറച്ചുകൂടി ശ്രദ്ധിക്കേണ്ടതായിരുന്നു എന്നൊരു തോന്നല്.. എന്തായാലും വായിക്കാനൊരു സുഖം ഒക്കെയുണ്ട്.:)


IT raid in Paul Dinakar's Office | പോൾ ദിനകരന്റെ സ്ഥാപനങ്ങളിലെ നിന്നും കണ്ടെടുത്തത് കണക്കിൽപ്പെടാത്ത 120 കോടി രൂപയും 4.5 കിലോ സ്വർണവും; ചട്ടങ്ങൾ ലംഘിച്ചും നേരിട്ടു വിദേശനിക്ഷേപം സ്വീകരിച്ചു; 12 രാജ്യങ്ങളിൽ വിവിധ കമ്പനികളും ഇരുനൂറിലേറെ ബാങ്ക് അക്കൗണ്ടുകളും; പോൾ ദിനകറിന് 5000 കോടിയുടെ സ്വത്തുണ്ടെന്ന നിഗമനത്തിൽ ആദായ നികുതി വകുപ്പ് - MarunadanMalayalee.com\nJanuary 24, 202106:28 AM IST Permalink\nചെന്നൈ: രാജ്യത്തെ അറിയപ്പെടുന്ന സുവിശേഷ പ്രഭാഷകനാണ് പോൾ ദിനകർ. സുവിശേഷവും രോഗശാന്തി ശുശ്രൂഷയും ബിസിനസ് ആക്കി മാറിയ ആൾ. ആദായ നികുതി വകുപ്പിന്റെ പിടിവീണതോടെ പോൾ ദിനകറിനെ കുറിച്ച് പുറത്തുവരുന്നത് ഞെട്ടിക്കുന്ന വിവരങ്ങളാണ്. ചുരുങ്ങിയത് 5000 കോടി രൂപയുടെ സ്വത്തുക്കൾ ഇയാൾക്കുണ്ടെന്നാണ് പുറത്തുവരുന്ന വിവരം.\nപോൾ ദിനകരന്റെ സ്ഥാപനങ്ങളിലെ റെയ്ഡിൽ കണക്കിൽപ്പെടാത്ത 120 കോടി രൂപയും 4.5 കിലോ സ്വർണവും കണ്ടെടുത്തതായി സൂചനകൾ പുറത്തുവന്നു. നിരവധി ക്രമക്കേടുകളും കണ്ടെത്തിയെന്നാണ് വിവരം. ചട്ടങ്ങൾ ലംഘിച്ചു നേരിട്ടു വിദേശ നിക്ഷേപം സ്വീകരിച്ചതിന്റെ രേഖകളും ലഭിച്ചു. വിദേശത്തുള്ള പോൾ ദിനകരന്, ചോദ്യംചെയ്യലിനു ഹാജരാകാൻ ആവശ്യപ്പെട്ട് ആദായനികുതി വകുപ്പ് സമൻസ് അയച്ചു.\nചെന്നൈയിൽ പോൾ ദിനകരന്റെ വസതിയിലാണു സ്വർണം കണ്ടെത്തിയതെന്നും സ്ഥാപനങ്ങൾക്ക് ഇരുനൂറിലേറെ ബാങ്ക് അക്കൗണ്ടുകളുണ്ടെന്നും ആദായനികുതി വകുപ്പ് കേന്ദ്രങ്ങൾ അറിയിച്ചു. ഇസ്രയേൽ, സിംഗപ്പൂർ, ബ്രിട്ടൻ, യുഎസ് തുടങ്ങി 12 രാജ്യങ്ങളിൽ വിവിധ കമ്പനികൾ പ്രവർത്തിക്കുന്നതായും കണ്ടെത്തി.\nപോൾ ദിനകരന്റെ നേതൃത്വത്തിലുള്ള ജീസസ് കോൾസ് മിനിസ്ട്രിയുമായി ബന്ധപ്പെട്ട 28 ഇടങ്ങളിലാണു4ദിവസമായി റെയ്ഡ് നടന്നത്. ഗ്രൂപ്പിനു കീഴിലുള്ള കോയമ്പത്തൂരിലെ കാരുണ്യ കൽപിത സർവകലാശാലയിലും പരിശോധന നടന്നു. ജീസസ് കോൾസ് മിൻസ്ട്രി, കാരുണ്യാ കല്പിത സർവ്വകലാശാല. ജീവകാരുണ്യ പ്രവർത്തനങ്ങൾക്കു വേണ്ടിയുള്ള ശീഷൻ ഇങ്ങനെ നീളുന്നതാണ് ദിനകറിന്റെ സ്വത്തുക്കൾ.\nകഴിഞ്ഞ ദിവസം ഇയാളുമായി ബന്ധപ്പെട്ട് ചെന്നൈയിലും കോയമ്പത്തൂരിലുമുള്ള 28 കേന്ദ്രങ്ങളിലായിരുന്നു ആദായ നികുതി വകുപ്പിന്റെ റെയ്ഡ്. പ്രമുഖ സുവിശേഷകനായിരുന്ന ഡിജിഎസ് ദിനകരന്റെ മകനാണ് 58 കാരനായ പോൾ ദിനകരൻ. ചെന്നൈയിലെ ദിനകരന്റെ വസതി, കോയമ്പത്തൂർ കാരുണ്യാ ഇൻസ്റ്റിറ്റ്യൂട്ട് ഓഫ് ടെക്നോളജി (ഡീംഡ്) എന്നിവിടങ്ങളിലും റെയ്ഡ് നടന്നിരുന്നു.\n750 ഏക്കറിലാണ് കാരുണ്യ സ്ഥിതി ചെയ്യുന്നത്. പതിനായിരത്തോളം വിദ്യാർത്ഥികൾ. ഇന്ത്യയിൽ 29 കേന്ദ്രങ്ങളിലും ഒൻപതു രാജ്യങ്ങളിലും ഇയാൾക്ക് ജീസസ് കോൾസിന്റെ പ്രാർത്ഥനാ ഗോപുരങ്ങളുണ്ട്. ജീസസ് കോൾസ് എന്ന ടിവി ചാനലുമുണ്ട്. യൂറോപ്യൻ രാജ്യങ്ങളിലും ഗൾഫ് രാജ്യങ്ങളിലുമുള്ള റെയിൻബോ ടിവി ഇയാളുടെയാണ്. ടൊറന്റോയിലെ കാനഡ ക്രിസ്ത്യൻ കോളേജ് നൽകിയ ഓണററി ഡോക്ടറേറ്റ് മുതലാക്കിയാണ് പ്രവർത്തനം.\nഇയാളും പിതാവും ചേർന്നാണ് തമിഴ്‌നാട്ടിൽ മതംമാറ്റ പ്രവർത്തനങ്ങൾ നടത്തിയിരുന്നു എന്നും ആക്ഷേപമുണ്ട്. ഇതിന്റെ മറവിൽ അമേരിക്ക, കാനഡയടക്കമുള്ള വിദേശരാജ്യങ്ങളിൽ നിന്ന് വൻതോതിൽ ഫണ്ടും സ്വീകരിച്ചിരുന്നു. വിദേശഫണ്ടിന്റെ കണക്കുകൾ കേന്ദ്രത്തിന് നൽകാറിയില്ലെന്നാണ് പുറത്തുവരുന്ന വിവരം. ഇയാളും ഇയാളുടെ വഴിവിട്ട സാമ്പത്തിക പ്രവർത്തനങ്ങളും അല്പകാലമായി ആദായ നികുതി വകുപ്പിന്റെയും എൻഫോഴ്സ്മെന്റിന്റെയും നിരീക്ഷണത്തിലായിരുന്നു. ഇതിനു പുറമേ സുവിശേഷത്തിന്റെ പേരിലും വൻതോതിൽ പണം പിരിച്ചിരുന്നു.\nചോദ്യം ചെയ്യലിന് ഹാജരാകാൻ ബിഷപ്പ് യോഹന്നാന് ആദായ നികുതി വകുപ്പിന്റെ സമൻസ്\nതാറാവു കർഷകനിൽ നിന്ന് ശതകോടീശ്വരനായ കെ പി യോഹന്നാന്റെ കഥ\nബിലിവേഴ്‌സ് സ്ഥാപനങ്ങളിലെ റെയ്ഡ് സംബന്ധിച്ച വാർത്തകളെല്ലാം വ്യാജമാണെന്ന് സഭാ വക്താവ്\nബിലീവേഴ്‌സ് ആസ്ഥാനത്ത് നടന്നതെല്ലാം നാടകീയതകൾ; ബിഷപ്പ് കെപി യോഹന്നാൻ കുടുങ്ങും


watch: Latest watch News & Updates, watch Photos&Images, watch Videos | Samayam Malayalam\nലക്ഷ്വറി, സ്റ്റൈലിഷ്, കളര്‍ഫുൾ; ചില സെലിബ്രിറ്റി വാച്ച് വിശേഷങ്ങൾ\nഅവിടെ വാച്ച് കൊണ്ടോകാൻ പാടില്ല; അനൂപിന്‍റെ വാച്ച് ഊരി വാങ്ങി മോഹൻലാൽ!\n'അവിടെ വാച്ച് കൊണ്ടോകാൻ പാടില്ല'; അനൂപിന്‍റെ വാച്ച് ഊരി വാങ്ങി മോഹൻലാൽ!\nപക്ഷികളെത്തേടി അവരെത്തി; നിളയോരത്ത് കിളിയാരവം\n68 ലക്ഷം രൂപയോ? സോഷ്യൽ മീഡിയയിൽ ചർച്ചയായ മമ്മൂട്ടിയുടെ വാച്ച് ഇതാണ് !\nമമ്മൂട്ടി കെട്ടിയിരിക്കുന്ന വാച്ചിൻ്റെ വില കണ്ടെത്തി സോഷ്യൽ മീഡിയ, മൂക്കത്ത് വിരൽ വെച്ച് ആരാധകരും!\n'മിസ്റ്റര് ആന്‍ഡ് മിസ്സിസ്സ്': പ്രക്ഷേകർക്കായി വോട്ടിംഗ് ഏർപ്പെടുത്തി സീ കേരളം!


ഫാ. ലൂയിസ് മെമ്മോറിയൽ ഫുട്ബോൾ ടൂർണമെന്‍റ് : Deepika.com Nattu Visesham\nവടക്കഞ്ചേരി: സെന്‍റ് ഫ്രാൻസിസ് സ്കൂൾ ഗ്രൗണ്ടിൽ നടന്ന ഫാ. ലൂയീസ് മെമ്മോറിയൽ ട്രോഫിക്കായുള്ള ഫുട്ബോൾ ടൂർണമെന്‍റിൽ സെന്‍റ് ഫ്രാൻസിസ് സ്കൂൾ ടീമിനെ തോല്പിച്ച് പാലക്കാട് ടാലന്‍റ് അക്കാദമി ട്രോഫി നേടി. വിജയികൾക്ക് മുൻ മന്ത്രി കെ.ഇ.ഇസ്മായിൽ ട്രോഫികൾ വിതരണം ചെയ്തു. പ്രിൻസിപ്പൽ ഫാ.സിബി ഏറത്ത് ടിഒആർ അധ്യക്ഷത വഹിച്ചു.\nവൈസ് പ്രിൻസിപ്പൽ ഫാ.ജോമോൻ ഉപ്പുവീട്ടിൽ പ്രസംഗിച്ചു. ടൂർണമെന്‍റ് ഫുട്ബോൾ കോച്ചും കരാട്ടെ അധ്യാപകനുമായ സുരേഷ് ഉദ്ഘാടനം ചെയ്തു. പതിമൂന്നു വയസിനു താഴെയുള്ളവർക്കായി സംഘടിപ്പിച്ച ടൂർണമെന്‍റിൽ എട്ടുടീമുകൾ മാറ്റുരച്ചു.\nസ്കൂളിൽ നടന്ന പ്രച്ഛന്നവേഷമത്സരം പ്രിൻസിപ്പൽ ഫാ.സിബി ഏറത്ത് ഉദ്ഘാടനം ചെയ്തു. കെ.ജി വിഭാഗങ്ങളിൽനിന്നു 180 കുട്ടികൾ മത്സരങ്ങളിൽ പങ്കെടുത്തു. കർഷകനും പോലീസും ഡോക്ടറും സിസ്റ്ററും തുടങ്ങി പലവേഷങ്ങളിൽ പിഞ്ചുകുട്ടികൾ വേദിയിലെത്തിയപ്പോൾ കാണികൾക്കത് മത്സരത്തിനപ്പുറം കൗതുകകാഴ്ചയായി.


യാൻ കൂം |Jan Koum| Whatsapp| Motivational Story| Inspirational Story| Success Story\nഅന്ന് ഫെയ്സ്ബുക്ക് ജോലി നിഷേധിച്ചു; വാശിയിൽ വാട്സാപ് തുടങ്ങി, പിന്നീട് നടന്നത് ചരിത്രം\nജസ്റ്റിൻ മാത്യു August 14, 2019 03:58 PM IST\nഅമേരിക്കയിലെ സാൻഫ്രാൻസിസ്കോ, 11 വർഷം മുൻപ്. ഫെയ്സ്ബുക്കിന്റെ ആസ്ഥാനത്ത് ജോലിക്കു ശ്രമിച്ചു യാൻ കൂം എന്ന ചെറുപ്പക്കാരൻ ഇന്റർവ്യൂ ബോർഡിനു മുന്നിൽ ഇരുന്നു. എന്താണു കാരണമെന്നറിയില്ല, ജോലി ലഭിച്ചില്ല. സങ്കടം തോന്നിയെങ്കിലും തോൽക്കാൻ ആ യുവാവു തയാറല്ലായിരുന്നു. 2014 ഫെബ്രുവരിയിൽ വാട്സാപ്പിനെ സ്വന്ത മാക്കിക്കൊണ്ടു ടെക്നോളജി രംഗത്തെ ഏറ്റവും വലിയ ഏറ്റെടുക്കൽ ഫെയ്സ് ബുക്ക് നടത്തിയപ്പോൾ കാലം ഒരു മധുര പ്രതികാരം ചെയ്യുകയായിരുന്നു.7വർഷം മുൻപു ഫെയ്സ്ബുക്കിൽ ജോലി ലഭിക്കാതെ പുറത്തേക്കു പോയ ആ ചെറുപ്പക്കാരനായിരുന്നു വാട്സാപ്പിന്റെ സ്ഥാപകരിൽ ഒരാൾ. ഫെയ്സ്ബുക്കിന്റെ ഡയറക്ടർ ബോർഡ് അംഗമായി യാൻ കൂം മാറിയെന്നതു കാലത്തിന്റെ കാവ്യനീതി. 19 ബില്യൺ ഡോളറിനു വാട്സാപ് കൈമാറിയതോടെ ലോകത്തിലെ അതിസമ്പന്നനായി യാൻ കൂം മാറി. വിജയത്തിന്റെ ഓരോ പടവുകൾ കയറുമ്പോഴും യാൻ കൂമിന്റെ മനസ്സു ദുരിതം അനുഭവിക്കുന്നവർക്കൊപ്പമായിരുന്നു. ഒട്ടേറെ ചാരിറ്റി പ്രവർത്തനങ്ങൾക്കു യാൻ കൂം കയ്യയച്ചു സംഭാവന നൽകി. അതിന് അദ്ദേഹത്തിന്റേതായ ചില കാരണങ്ങളുണ്ട്. വിടാതെ പിൻതുടർന്ന കഠിന ദാരിദ്ര്യത്തിന്റെ ഒരു ബാല്യകാലമുണ്ടായിരുന്നു അദ്ദേഹത്തിന്.\nയുക്രെയ്നിലെ ഒരു ഉൾഗ്രാമത്തിലായിരുന്നു യാൻകൂമിന്റെ ജനനം. വൈദ്യുതി പോലുമില്ലാത്ത വീട്ടിൽ കൊടുംതണുപ്പിൽ അച്ഛനും അമ്മയും മുത്തശ്ശിയുമൊന്നിച്ചായിരുന്നു ജീവിതം. പട്ടിണി അകറ്റാനായി കുടുംബം അമേരിക്കയിലേക്കു കുടിയേറി. എന്നാൽ പിതാവിന് അവരോടൊപ്പം പോകാൻ സാധിച്ചില്ല. അദ്ദേഹം യുക്രെയ്നിൽ തുടർന്നു. പിന്നീടൊരിക്കലും കുടുംബത്തിനൊപ്പം ചേരാൻ അദ്ദേഹത്തിനായില്ല. യുക്രെയ്നിൽ വച്ചുതന്നെ അദ്ദേഹം മരിച്ചു.\nകലിഫോർണിയയിലെ മൗണ്ടൻവ്യൂവിൽ അവർക്ക് ഒരു ചെറിയ വീടു വാടകയ്ക്കു ലഭിച്ചു. കുടുംബം പുലർത്താനായി അമ്മ കുഞ്ഞുങ്ങളെ നോക്കുന്ന ജോലിക്കു പോയിത്തുടങ്ങി. അന്നന്നത്തെ അന്നത്തിനു പോലും വക കിട്ടാതായതോടെ യാൻകൂമും ജോലിക്കു പോകേണ്ടി വന്നു. സ്കൂളിൽ പോകേണ്ട പ്രായത്തിൽ കടകളുടെ തറ വൃത്തിയാക്കുന്ന ജോലിയിലായിരുന്നു യാൻ. സമപ്രായക്കാർ സ്കൂളിൽ പോകുന്നതു കൊതിയോടെ ആ ബാലൻ കണ്ടു. പഠിക്കണം. എന്ന അതിയായ ആഗ്രഹം കൊച്ചു യാനിനെ വേട്ടയാടി. ഒഴിവു സമയമില്ലാതെ ജോലിയെടുത്ത യാൻ പഠനത്തിനായി ചെറിയൊരു വിഹിതം കണ്ടെത്തി. ഹൈസ്കൂളിൽ ചേർന്നു പഠിച്ചു.\nനാലാമത്തെ പെൺകുട്ടിക്ക് 'വേണ്ടാം' എന്ന് പേരിട്ടു; ഇന്നവൾ 22 ലക്ഷം രൂപ വാർഷിക ശമ്പളം നേടുന്ന കണ്മണി!\nകംപ്യൂട്ടർ പ്രോഗ്രാമിങ്ങിൽ താൽപര്യം തോന്നിയ യാൻ പുസ്തകങ്ങൾ വായിച്ചു സ്വയം പഠനം ആരംഭിച്ചു. തുടർന്നു സാൻ ഹോസെ സ്റ്റേറ്റ് സർവകലാശാലയിൽ ചേർന്നു.\n1997 ൽ യാഹുവിൽ ഇൻഫ്രാസ്ട്രക്ചർ എൻജിനീയറായി ജോലിയിൽ പ്രവേശിച്ചു. യാൻ അവിടെ9വർഷം ജോലി ചെയ്തു. തുടർന്നാണു ഫെയ്സ്ബുക്കിൽ ജോലിക്കു ശ്രമിക്കുന്നത്. ഇതിനിടെ കാൻസർ ബാധിച്ച് അമ്മ മരിച്ചു. തുടർന്നു മുത്തശ്ശിയും. തീർത്തും ഒറ്റപ്പെട്ടുപോയ അദ്ദേഹത്തെ ആ കാലത്തു വീഴാതെ താങ്ങി നിർത്തിയതു വാട്സാപ്പിന്റെ സഹസ്ഥാപകൻ കൂടിയായി മാറിയ ബ്രയാൻ ആക്ടെന്ന സുഹൃത്തായിരുന്നു. ബ്രയാനും യാനും യാഹുവിലെ സഹപ്രവർത്തകരായിരുന്നു.\nഐഫോണിലെ ആപ്ലിക്കേഷൻ സോഫ്റ്റ്‍വെയറുകളുടെ വിപണന സാധ്യത മനസ്സിലാക്കിയതോടെ അത്തരത്തിൽ ഒന്നു സൃഷ്ടിക്കണമെന്നു യാൻ ഉറപ്പിച്ചു. വാട്സാപ് എന്ന ആശയം മനസ്സിൽ ഒരു മരമായി വളർന്നു. പക്ഷേ, കയ്യിൽ പണം കുറവായിരുന്നു. അങ്ങനെയാണു ബ്രയാൻ ആക്ടുമായി സഹകരിക്കുന്നത്. 2009 ൽ യാനിന്റെ ജന്മദിനമായ ഫെബ്രുവരി 24 നു വാട്സാപ്പിനു തുടക്കം കുറിച്ചു. 2014 ഫെബ്രുവരിയിൽ വാട്സാപ്, ഫെയ്സ്ബുക് സ്ഥാപകനായ സക്കർബർഗിനു കൈമാറി. ഉപയോക്താക്കളുടെ സ്വകാര്യ വിവരങ്ങൾ ശേഖരിക്കുന്നതുമായി ബന്ധപ്പെട്ടു ഫെയ്സ്ബുക്കുമായുണ്ടായ ആശയഭിന്നതയെ തുടർന്നു 2018 –ൽ യാൻ കൂം കമ്പനിയിൽ നിന്നു ജോലി രാജിവച്ചു.


കിസാൻ സമ്മാൻ നിധി: നട്ടംതിരിഞ്ഞ് അപേക്ഷകർ : Deepika.com Nattu Visesham\nകിസാൻ സമ്മാൻ നിധി: നട്ടംതിരിഞ്ഞ് അപേക്ഷകർ\nതിരുവമ്പാടി/ കോടഞ്ചേരി: കേന്ദ്രസർക്കാർ പ്രഖ്യാപിച്ച പ്രധാൻമന്ത്രി കിസാൻ സമ്മാൻ നിധി പദ്ധതിയുടെ അപേക്ഷ നൽകാനെത്തിയവർ നട്ടംതിരിഞ്ഞു.\nകോടഞ്ചേരി കൃഷി ഭവനിൽ അപേക്ഷ നൽകാൻ രാവിലെ മുതൽ വൻ തിരക്കായിരുന്നു. കൃഷി ഓഫീസും പരിസരവും അപേക്ഷകർ നിറഞ്ഞു. ശനിയാഴ്ച വൈകിയാണ് പദ്ധതിയുടെ അറിയിപ്പ് കൃഷിഭവനിൽ ലഭിച്ചത്. അപേക്ഷ സ്വീകരിക്കുന്നതിനായി ഞായറാഴ്ച ഓഫീസ് തുറന്ന് പ്രവർത്തിച്ചിരുന്നു. എന്നാൽ അന്ന് കർഷകർക്ക് അറിയിപ്പ് ലഭിച്ചിരുന്നില്ല. കുറച്ചു പേർ മാത്രമാണ് ഞായറാഴ്ച അപേക്ഷ നൽകാനെത്തിയത്. തിങ്കളാഴ്ച ഹർത്താൽ ആയതിനാൽ ഓഫീസ് പ്രവർത്തിച്ചിരുന്നുവെങ്കിലും പലർക്കും അപേക്ഷ നൽകാൻ സാധിച്ചിരുന്നില്ല. അതോടെയാണ് ഇന്നലെ ജനങ്ങൾ കൂട്ടത്തോടെ എത്തിയത്. ഇതോടെ തിരക്ക് നിയന്ത്രിക്കാൻ കഴിയാത്ത അവസ്ഥയായി.\nഏറെ സമയം ക്യു നിന്ന ശേഷമാണ് കർഷകർക്ക് അപേക്ഷ നൽകാൻ സാധിച്ചത്.\nപ്രദേശത്ത് ഇന്നലെ രാവിലെ എട്ട് മുതൽ വൈകിട്ട് അഞ്ചുവരെ വൈദ്യുതി ഉണ്ടായിരുന്നില്ല. ഇതും ജനങ്ങളെ വലച്ചു.\nഅപേക്ഷാ ഫോമും നൽകേണ്ട രേഖകളുടെ പകർപ്പും കിട്ടാൻ ജനങ്ങൾ നെട്ടോട്ടം ഓടി. പല സ്ഥലത്തും ഫോട്ടോ കോപ്പി എടുക്കുന്ന കടകൾക്ക് മുൻപിൽ നീണ്ട ക്യു ആയിരുന്നു. കൃഷി ഭവനിലെ ഉദ്യോഗസ്ഥർ അപേക്ഷ സ്വീകരിക്കുന്നതിനായി വിശ്രമമില്ലാത്ത തിരക്കിലുമാണ്. ഓഫീസിൽ ജീവനക്കാരുടെ കുറവുമുണ്ട്.\nതിരുവന്പാടി കൃഷിഭവനു മുന്നിലും വൻ തിരക്കായിരുന്നു. അഞ്ച് ഏക്കറിൽ താഴെ ഭൂമിയുള്ള കർഷകർക്ക് മൂന്ന് ഗഡുക്കളായി ഒരു വർഷം 6000 രൂപ ബാങ്ക് അക്കൗണ്ടിലേക്ക് നല്കുന്നതാണ് പദ്ധതി.\nഅപേക്ഷ സമർപ്പിക്കേണ്ട കാലാവധി ഇന്ന് അവസാനിക്കും എന്ന പ്രചാരണത്തെ തുടർന്നാണ് ജനങ്ങൾ കൂട്ടത്തോടെ അപേക്ഷ സമർപ്പിക്കാൽ എത്തിയത്. നാല് പേജ് മാത്രമുള്ള അപേക്ഷ ഫോമിന് 20 രൂപയാണ് പല സ്ഥാപനങ്ങളും വാങ്ങുന്നത്. അവസരം മുതലാക്കി കൊള്ളയടിക്കാൻ നടക്കുന്ന പ്രവർത്തനത്തിൽ ജനങ്ങൾ പ്രതിഷേധിച്ചു.


ഫിഫ അണ്ടര് 17 ലോകകപ്പ്: സ്റ്റേഡിയത്തിൽ കുടിവെള്ളം ഇനി സൗജന്യം; വിതരണം സർക്കാർ ഏറ്റെടുത്തു -Fifa under 17 world cup: Drinking water will be free in kaloor stadium\nHoroscope of the Week (October 25 – October 31, 2020): ഈ ആഴ്‌ച നിങ്ങള്‍ക്കെങ്ങനെ?\nആർട്ടിക്കിൾ 370 പുനസ്ഥാപിക്കില്ല; മെഹബൂബ ദേശീയ പതാകയോട് അനാദരവ് കാണിക്കുന്നെന്ന് ബിജെപി\nഓണ്‍ലൈന് ഗെയിം; 30 ലക്ഷം നഷ്ടമായി, യുവാവ് ജീവനൊടുക്കി\nVijayadashami, Vidyarambham, Ayudha Pooja Wishes, Images, Quotes, Status, Photos, Wallpaper, Messages, Pics and Greetings: വിജയദശമി ദിനത്തില് പ്രിയപ്പെട്ടവര്‍ക്ക് ആശംകള് കൈമാറാം\nതങ്ങൾ ദേശവിരുദ്ധരല്ല, ബിജെപി വിരുദ്ധരെന്ന് ഫാറൂഖ് അബ്ദുല്ല: ഗുപ്കാർ സഖ്യത്തിന്റെ ചിഹ്നമായി ജമ്മു കശ്മീർ പതാക തിരഞ്ഞെടുത്തു\nJob Vacancy 24 October 2020: തൊഴിലവസരങ്ങൾ\nFifa Under 17 World Cup Drinking Water Will Be Free In Kaloor Stadium\nഫിഫ അണ്ടര് 17 ലോകകപ്പ്: സ്റ്റേഡിയത്തിൽ കുടിവെളളം ഇനി സൗജന്യം; വിതരണം സർക്കാർ ഏറ്റെടുത്തു\nഭക്ഷണ സാധനങ്ങൾക്ക് എംആര്‍പിയില് കൂടുതല് വില ഈടാക്കാന് അനുവദിക്കില്ല\nOctober 08, 2017 04:12:55 pm\nകൊച്ചി: ഫിഫ അണ്ടര് 17 ലോകകപ്പ് നടക്കുന്ന കലൂര് അന്താരാഷ്ട്ര സ്റ്റേഡിയത്തില് കാണികള്‍ക്ക് സര്‍ക്കാര് സൗജന്യമായി കുടിവെള്ളം വിതരണം ചെയ്യും. നോഡല് ഓഫീസര് പി.എ.മുഹമ്മദ് ഹനീഷ് ആണ് ഇക്കാര്യം അറിയിച്ചത്.\nഫിഫ കരാര് നല്‍കിയ കമ്പനി തന്നെ ഭക്ഷണം വിതരണം ചെയ്യും. ഭക്ഷണ സാധനങ്ങൾക്ക് എംആര്‍പിയില് കൂടുതല് വില ഈടാക്കാന് അനുവദിക്കില്ല. ലീഗല് മെട്രോളജി വിഭാഗത്തിന്റെ പ്രത്യേക സ്ക്വാഡുകള് ഇക്കാര്യം പരിശോധിക്കുമെന്നും മുഹമ്മദ് ഹനീഷ് അറിയിച്ചു. ഇന്നലെ നടന്ന കളികൾക്കിടെ കാണികള്‍ക്ക് ഭക്ഷണവും വെള്ളവും കിട്ടിയില്ലെന്ന് പരാതി ഉയർന്നതിനെ തുടർന്നാണ് നടപടി.\nശനിയാഴ്ച സ്റ്റേഡിയത്തിന്റെ അകത്ത് വെള്ളത്തിനും ഭക്ഷണത്തിനുമായി സ്റ്റാൾ ഉണ്ടായിരുന്നെങ്കിലും കാണികൾക്ക് ആവശ്യമായ അളവിൽ ഇവ ലഭിച്ചില്ലെന്നാണ് പരാതി. പുറത്ത് 20 രൂപ ഈടാക്കുന്ന കുടിവെള്ളത്തിന് 50 രൂപ വരെ ഈടാക്കിയെന്നും ആരോപണമുണ്ട്. ഇതേ തുടർന്നാണ് ഇപ്പോൾ കുടിവെള്ള വിതരണം സംസ്ഥാന സർക്കാർ നേരിട്ട് ഏറ്റെടുത്തിരിക്കുന്നത്.\nTags: FIFA Under 17 World Cup\nകിതക്കാതെ അവൾ കുതിക്കുകയാണ് സമത്വത്തിന്റെ നെറുകയിലേയ്ക്ക്: സൗദി വനിതകൾക്ക് ആഹ്ലാദ നാളുകൾ\nഎന്റെ കുതിരയെ ക്യാമറയിലാക്കാമോ? വെല്ലുവിളി ഏറ്റെടുത്ത ഫോട്ടോഗ്രഫര്‍ക്ക് കിട്ടിയ ചിത്രങ്ങള്\nപെണ്‍കുട്ടികളുടെ അണ്ടര്-17 ഫിഫ ലോകകപ്പ് പുതിയ തിയതി പ്രഖ്യാപിച്ചു, നവി മുംബൈ ഫൈനലിന് വേദിയാകും\nമഞ്ഞക്കിളികൾ നിരാശപ്പെടുത്തിയില്ല , ബ്രസീലിന് മൂന്നാം സ്ഥാനം\nFIFA World Cup , Argentina vs Iceland Highlights: മഞ്ഞുമല താണ്ടാനാവാതെ അര്‍ജന്‍റീന, സമനില കരുത്തില് വൈക്കിന്ഗുകള്\nമാലിയെ വീഴ്ത്തി സ്‌പെയിൻ, കിരീടപ്പോരാട്ടം സ്‌പെയിനും ഇംഗ്ലണ്ടും തമ്മിൽ\nസ്കോച്ചിന് പിടിവീഴുന്നു? ആർമി കാന്റീനുകളിൽ വിദേശമദ്യം നിരോധിക്കാൻ കേന്ദ്രംX


ആര്‍കെ നഗറില് ബിജെപി നോട്ടയ്ക്കും താഴെ; നാണംകെട്ട് ദേശീയ നേതൃത്വം | RK Nagar bypoll : BJP polls less than NOTA - Malayalam Oneindia\n» ആര്‍കെ നഗറില് ബിജെപി നോട്ടയ്ക്കും താഴെ; നാണംകെട്ട് ദേശീയ നേതൃത്വം\nPublished: December 24 2017, 17:53 [IST]\nചെന്നൈ: ആര്‍കെ നഗര് ഉപതിരഞ്ഞെടുപ്പില് ശശികല പക്ഷം നേതാവ് ടിടിവി ദിനകരന് വന് ഭൂരിപക്ഷത്തോടെയാണ് വിജയിച്ചത്. ഔദ്യോഗിക എഐഎഡിഎംകെ സ്ഥാനാര്‍ത്ഥി രണ്ടാമതെത്തിയപ്പോള് ഡിഎംകെയ്ക്ക് മൂന്നാം സ്ഥാനം കൊണ്ട് തൃപ്തിപ്പെടേണ്ടി വന്നു.\nഎന്നാല് ഏറ്റവും വലിയ നാണക്കേട് നേരിടേണ്ടി വന്നത് ബിജെപിക്ക് ആയിരുന്നു. നോട്ടയേക്കാള് താഴെ ആണ് ബിജെപി സ്ഥാനാര്‍ത്ഥിയുടെ സ്ഥാനം. ഇതിനെ പരിഹസിച്ച് ബിജെപി ദേശീയ നേതാവ് സുബ്രഹ്മണ്യം സ്വാമിയും രംഗത്തെത്തിയിട്ടുണ്ട്.\nനോട്ടയ്ക്ക് ലഭിച്ചതിനേക്കാള് ഏതാണ്ട് ആയിരത്തോളം വോട്ടുകള് കുറവായിരുന്നു ബിജെപിയ്ക്ക് ലഭിച്ചത്. 2,348 പേര് നോട്ടയില് വോട്ട് രേഖപ്പെടുത്തിയപ്പോള് ബിജെപി സ്ഥാനാര്‍ത്ഥി കാരു നാഗരാജിന് ലഭിച്ചത് 1368 വോട്ടുകള് മാത്രമായിരുന്നു. തുടക്കം മുതലേ നോട്ടയ്ക്ക് താഴെ ആയിരുന്നു ബിജെപി സ്ഥാനാര്‍ത്ഥിയുടെ സ്ഥാനം.\nആര്‍കെ നഗറില് നടന്നത് ജനാധിപത്യപരമായ ഒരു തിരഞ്ഞെടുപ്പായിരുന്നില്ലെന്നാണ് ബിജെപി സ്ഥാനാര്‍ത്ഥിയുടെ ആരോപണം. എല്ലാം പണം ആണ് നിര്‍ണയിച്ചത് എന്നും അദ്ദേഹം ആരോപിക്കുന്നുണ്ട്. കഴിഞ്ഞ തിരഞ്ഞെടുപ്പിനെ അപേക്ഷിച്ച് നോക്കിയാലും ബിജെപിയുടെ പ്രകടനം ദയനീയമാണ്. ജയലളിത മത്സരിച്ച തിരഞ്ഞെടുപ്പില് ബിജെപി സ്ഥാനാര്‍ത്ഥി എംഎന് രാജയ്ക്ക് 2,928 വോട്ടുകള് ലഭിച്ചിരുന്നു.\nഎന്തായാലും ടിടിവി ദിനകരന് നേടിയത് മിന്നും വിജയം തന്നെയാണ്. കഴിഞ്ഞ തിരഞ്ഞെടുപ്പില് ജയലളിത നേടിയതിനേക്കാള് ഭൂരിപക്ഷം നേടാന് ദിനകരന് സാധിച്ചിട്ടുണ്ട്.\nbypoll tamilnadu election result jayalalithaa dmk aiadmk bjp nota ഉപതിരഞ്ഞെടുപ്പ് ജയലളിത ഡിഎംഎകെ എഐഎഡിഎംകെ ttv dinakaran ഡിഎംകെ ബിജെപി നോട്ട\nRK Nagar bypoll : BJP polls less than NOTA.\nStory first published: Sunday, December 24, 2017, 17:53 [IST]\nഅശോക് ഗെഹ്ലോട്ട് രാജസ്ഥാന് മുഖ്യമന്ത്രി! സച്ചിന് പൈലറ്റ് ഉപമുഖ്യമന്ത്രി


Tiju Kannampally , 2020-06-07 11:06:39pmm\nവെല്ലിംഗ്ടണ്: അവസാന രോഗിയും ആശുപത്രി വിട്ടതോടെ ന്യൂസിലന്‍ഡ് സമ്ബൂര്‍ണ കോവിഡ് മുക്തരാജ്യമായി. രാജ്യത്ത് നിലവില് ഒരു കോവിഡ് ബാധിതന് പോലും ഇല്ലെന്നും അവസാന രോഗിയും നിരീക്ഷണത്തില്‍നിന്ന് മടങ്ങിയതായും ആരോഗ്യവകുപ്പ് മേധാവി ആഷ്‌ലി ബ്ലൂംഫീല്‍ഡ് പറഞ്ഞു.\nഈ നാഴികക്കല്ല് സന്തോഷകരമായ ഒന്നാണ്. ആരോഗ്യപ്രവര്‍ത്തകര്‍ക്ക് രാജ്യത്തെ മുഴുവന് ജനതയും ഹൃദയത്തില് നിന്ന് നന്ദി പറയുന്നു. ഫെബ്രുവരി 28ന് ശേഷം സജീവ രോഗികളില്ലാത്ത ആദ്യ ദിനമാണിത്. അതേസമയം നിലവിലുള്ള നിയന്ത്രണങ്ങളും ജാഗ്രതയും ഇനിയും തുടരേണ്ടതുണ്ടെന്നും ആഷ്‌ലി കൂട്ടിച്ചേര്‍ത്തു.\nവെല്ലിംഗ്ടണ് : അവസാന രോഗിയും ആശുപത്രി വിട്ടതോടെ ന്യൂസിലന്‍ഡ് സമ്ബൂര്‍ണ കോവിഡ് മുക്തരാജ്യമായി. രാജ്യത്ത് നിലവില് ഒരു കോവിഡ് ബാധിതന് പോലും ഇല്ലെന്നും അവസാന രോഗിയും നിരീക്ഷണത്തില്‍നിന്ന് മടങ്ങിയതായും ആരോഗ്യവകുപ്പ് മേധാവി ആഷ്‌ലി ബ്ലൂംഫീല്‍ഡ് പറഞ്ഞു. ഈ നാഴികക്കല്ല് സന്തോഷകരമായ ഒന്നാണ്. ആരോഗ്യപ്രവര്‍ത്തകര്‍ക്ക് രാജ്യത്തെ മുഴുവന് ജനതയും ഹൃദയത്തില് നിന്ന് നന്ദി പറയുന്നു. ഫെബ്രുവരി 28ന് ശേഷം സജീവ രോഗികളില്ലാത്ത ആദ്യ ദിനമാണിത്. അതേസമയം നിലവിലുള്ള നിയന്ത്രണങ്ങളും ജാഗ്രതയും ഇനിയും തുടരേണ്ടതുണ്ടെന്നും ആഷ്‌ലി കൂട്ടിച്ചേര്‍ത്തു.


MyAbhyas- THE ART OF LEARNING SMART | സ്മാർട്ട് ആയി പഠിക്കാൻ മൈ അഭ്യാസ് - Malayalam Oneindia\nUpdated: Fri, Aug 14, 2020, 16:25 [IST]\nകൊറോണ വൈറസ് വ്യാപനം ഉണ്ടായതോടെ രോഗവ്യാപനം തടയാൻ സ്കൂളുകളും കോളേജുകളും ഓഫീസുകളും അടച്ചിട്ടതോടെ ഭൂരിഭാഗം ലോകവും വീടുകൾക്കുള്ളിലേക്ക് ചുരുങ്ങിക്കഴിഞ്ഞിട്ടുണ്ട്. ഇക്കാലയളവിൽ നിങ്ങളുടെ കുട്ടികളും നിങ്ങളുടെ വീടികളിൽ തന്നെ കഴിയുമ്പോൾ അവർക്കായി ഓൺലൈൻ പരിശീലനനങ്ങൾ നൽകി വിദ്യാസമ്പന്നരായി നിലനിർത്താൻ മൈ അഭ്യാസ് ഓൺലൈൻ പരിശീലന പരിപാടി വലിയ സാധ്യത തന്നെയാണ്. ഇത് നിങ്ങളുടെ കുട്ടികളുടെ പഠന പ്രക്രിയയെ സമഗ്രവും ആരോഗ്യകരവുമാക്കിത്തീർക്കുന്നു.\n2020ൽ ആരംഭിച്ച മൈ അഭ്യാസ് 1 മുതൽ 12 വരെയുള്ള ക്ലാസുകളിലുള്ള വിദ്യാർത്ഥികൾക്കായി വ്യക്തിഗതവും ഫലപ്രദവുമായ വിദ്യാഭ്യാസമാണ് ഉറപ്പുവരുത്തുന്നത്. സിബിഎസ്സി, കെസ്ഇഇബി വിദ്യാർത്ഥികൾക്കും ഒരുപോലെ ഉപകാരപ്പെടുന്നതാണ് മൈ അഭ്യാസ് ആപ്പ്. ഹോം വർക്ക്, സംശയ നിവാരണം, ടെക്സ് ബുക്ക് സംബന്ധിച്ച സംശയങ്ങൾ, മോക്ക് ടെസ്റ്റ്, സാമ്പിൾ പേപ്പർ, റിവിഷൻ, 6-12 വരെയുള്ള ക്ലാസിലെ വിദ്യാർത്ഥികൾക്ക് മുൻ വർഷങ്ങളിലെ ബോർഡ് പരീക്ഷകളിലെ ചോദ്യപ്പേപ്പറുകൾ എന്നിവയും ആപ്പിൽ ലഭ്യമാകും.\nഅധ്യാപകർക്കും വിദ്യാർത്ഥികൾക്കും ഒരുപോലെ ഓൺലൈനിൽ സംവദിക്കാനും കാണുന്നതിനും കേൾക്കുന്നതിനും കാണുന്നതിനും എഴുത്തുന്നതിനുമെല്ലാം ഓൺലൈൻ ആപ്പിൽ സാധ്യമാണ്. ക്വിസ്, ക്വിസ് ടെസ്റ്റ്, സംശയം നിവാരണം എന്നിവയ്ക്കുള്ള ഫീച്ചറുകളും ആപ്പിലുണ്ട്. വിദ്യാർത്ഥികൾക്ക് ലോകത്തെ മനസ്സിലാക്കുന്നതിനും ഇടപഴകാനും അവരുടേതായ മാർഗ്ഗം കണ്ടെത്തുന്നതിനും സഹായിക്കുന്നതാണ് മൈ അഭ്യാസ് പ്ലാറ്റ്ഫോം. മികച്ച അധ്യാപകർക്ക് പുറമേ മികച്ച സാങ്കേതിക വിദ്യയും മികച്ച മാധ്യമങ്ങളുമാണ് ഇതിനായി ഒരുക്കിയിട്ടുള്ളത്. 21ാം നൂറ്റാണ്ടിലേക്ക് ആവശ്യമായ തരത്തിൽ വിദ്യാർത്ഥികളെ പ്രാപ്തരാക്കുന്നതിന്റെ ഭാഗമായാണ് എൻഇപി 2020 ഒരു പുതിയ ഇന്ത്യയ്ക്ക് അടിത്തറ പാകുന്നത്. അതുകൊണ്ട് തന്നെ മൈ അഭ്യാസ് ആപ്പ് നിങ്ങളുടെ കുഞ്ഞിന് ഒരു അനുഗ്രഹം തന്നെയാണ്.\nആധികാരികവും ഫലപ്രദമായ സാങ്കേതികവിദ്യ മെച്ചപ്പെടുത്തിയ പഠന രീതികൾ കണ്ടെത്തുന്നതിനും 21ാം നൂറ്റാണ്ടിൽ വിദ്യാർത്ഥികളിൽ വിദ്യാർത്ഥികളിൽ വികസനാത്മക ശേഷികളും വിജ്ഞാനങ്ങളും വർധിപ്പിക്കുന്നതിനുള്ള ഇടങ്ങളും ഉണ്ടാക്കുകയാണ് പ്രധാന ലക്ഷ്യം. വിദ്യാർത്ഥികൾക്ക് ആഴത്തിൽ പഠിക്കുന്നതിനുള്ള അന്തരീക്ഷം സൃഷ്ടിക്കുക, സാങ്കേതിക, പ്രൊഷണൽ പരിജ്ഞാനമുള്ള അധ്യാപകരെ ക്ലാസ്മുറികളിലെത്തിക്കുക എന്നിവയാണ് പദ്ധതിയുടെ മുഖ്യ ദൌത്യങ്ങൾ. ഇന്ത്യയുടെ വിദൂരഭാഗങ്ങളിലേക്ക് വിദ്യാഭ്യാസത്തെ എത്തിക്കുകയാണ് മൈ അഭ്യാസ് പദ്ധതിയുടെ പ്രധാന ദർശനം. ഓരോ വിദ്യാർത്ഥിയ്ക്കും മികച്ച വിദ്യാഭ്യാസ അനുഭവം പ്രദാനം ചെയ്യുകയന്നതിനൊപ്പം വിദ്യാഭ്യാസം ഓരോ വിദ്യാർത്ഥിയ്ക്കും താങ്ങാവുന്ന ചെലവിലാണെന്ന് ഉറപ്പുവരുത്തുകയും ചെയ്യും.\nവിദ്യാർത്ഥികൾക്ക് എളുപ്പത്തിൽ സംവദിക്കാൻ സാധിക്കുന്ന ഘടനാപരമായ കോഴ്സുകളാണ് മൈ അഭ്യാസ് ആപ്പ് പ്രദാനം ചെയ്യുന്നത്. ഇത് ഓരോ ആശയങ്ങളുടെയും സങ്കീർണത കുറച്ച് വിദ്യാർത്ഥികൾക്ക് ലളിതമായ പാഠഭാഗങ്ങളായാണ് ലഭിക്കുകയെന്നാണ് ഇവയുടെ പ്രത്യേകത. വിഭജിച്ച് കീഴടക്കുക എന്ന പേരിലാണ് ഇവ അറിയപ്പെടുന്നത്. വിദ്യാർത്ഥികളിൽ ആരോഗ്യകരമായ മത്സരം നിലനിർത്തുന്നതിനായി ലൈവ് ടെസ്റ്റുകളും ക്വിസുകളും ഉൾപ്പെടുത്തിക്കൊണ്ടുള്ള പഠനരീതിയാണ് മൈ അഭ്യാസിലുൾപ്പെടുത്തിയിട്ടുള്ളത്.\nമൈക്രോസോഫ്റ്റിലും കനേഡിയൻ ഏവിയേഷനിലും പ്രവർത്തിച്ചിട്ടുള്ള സുനിൽ കുമാർ വി ആണ് മൈ അഭ്യാസിന്റെ ഡയറക്ടർമാരിൽ ഒരാൾ. കഴിഞ്ഞ രണ്ട് ദശാബ്ദക്കാലമായി ഈ മേഖലയിൽ പ്രവർത്തിച്ച് വരുന്നയാളാണ് ഇദ്ദേഹം. അധ്യാപന രംഗത്തേക്ക് കൂടുതൽ സാങ്കേതിക വിദ്യ കടന്ന് വരണമെന്ന് ആഗ്രഹിക്കുന്ന ആളാണ് സുനിൽകുമാർ. രണ്ടര ദശാബ്ദക്കാലമായി മാധ്യമ രംഗത്ത് പ്രവർത്തിച്ച് വരുന്ന ജർമൻ ട്രെയിനറാണ് ശാദര കൃഷ്ണ മൂർത്തി. മെഴ്സഡ്, ദൂരദർശൻ എന്നിവയിൽ പ്രവർത്തിച്ചിട്ടുണ്ട്. റെക്കോർഡ് ചെയ്ത തത്സമയ സംഭാഷണങ്ങളിലൂടെ സാങ്കേതിക വിദ്യ പഠിതാക്കളെ അവരുടെ ഗതിവേഗത്തിലേക്ക് എത്തിക്കുമെന്നാണ് അവരുടെ വിലയിരുത്തൽ.


തീര്‍ത്ഥാടകരുടെ എണ്ണം വര്‍ധിച്ചു; നിലയ്ക്കലില് വാഹന പാര്‍ക്കിംഗ് ബുദ്ധിമുട്ടിലേക്ക് - themediasyndicate\nനിലയ്ക്കല്: ശബരിമലയിൽ തീർത്ഥാടകരുടെ എണ്ണം വർദ്ധിച്ചതോടെ ബേസ് ക്യാമ്പായ നിലയ്ക്കലിൽ വാഹന പാർക്കിംഗ് ബുദ്ധിമുട്ടേറുന്നു. റബ്ബർ മരങ്ങൾ മുറിച്ചു മാറ്റി പാർക്കിംഗ് സ്ഥലം കണ്ടെത്താനുള്ള പദ്ധതി ഇഴഞ്ഞ് നീങ്ങുകയാണ്. മകര വിളക്കിന് മുൻപ് കൂടുതൽ സ്ഥലം ലഭ്യമാക്കുമെന്നാണ് നിലയ്ക്കൽ എക്സിക്യൂട്ടീവ് എഞ്ചിനീയറുടെ ഇക്കാര്യത്തിലെ വിശദീകരണം.\nകഴിഞ്ഞ രണ്ട് ദിവസമായി നിലയ്ക്കലിലെത്തുന്ന സ്വകാര്യ വാഹനങ്ങളിലെ ഡ്രൈവർമാര് ബുദ്ധിമുട്ടുകയാണ് . സംഘർഷമൊക്കെ മാറി കൂടുതൽ തീർത്ഥാടകർ എത്തിയപ്പോൾ ആവശ്യത്തിന് പാർക്കിഗ് സ്ഥലമില്ല. ഇത്തവണ പമ്പയിലേക്ക് സ്വകാര്യ വാഹനങ്ങളെ കടത്തി വിടാത്തതിനാൽ നിലയ്ക്കലാണ് ഏവരുടേയും ആശ്രയം.\n15000 വാഹനങ്ങൾ ഒരേ സമയം പാർക്ക് ചെയ്യനുള്ള സൗകര്യമാണ് ഇവിടെയുള്ളത്. എന്നാൽ പൊലിസിൻറെ കണക്കനുസരിച്ച് കഴിഞ്ഞ മൂന്ന് ദിവസം നിലയ്ക്കലെത്തിയത് 21000 വാഹനങ്ങളാണ്. ബേസ് ക്യാമ്പ് ആക്കി മാറ്റിയതോടെ 2400 റബ്ബർ മരങ്ങൾ മുറിച്ച് മാറ്റി പാർക്കിംഗിന് സ്ഥലം കണ്ടെത്താൻ ശ്രമം നടത്തുന്നുണ്ടെങ്കിലും നടപ്പായില്ല. മുറിച്ച മരങ്ങളുടെ ശിഖരങ്ങൾ അവിടത്തന്നെ കൂട്ടിയിട്ടിരിക്കുന്നു. ഈ സ്ഥലങ്ങളൊന്നും നിരപ്പാക്കിയിട്ടുമില്ല.\nTags: തീര്‍ത്ഥാടകരുടെ എണ്ണം വര്‍ധിച്ചു; നിലയ്ക്കലില് വാഹന പാര്‍ക്കിംഗ് ബുദ്ധിമുട്ടിലേക്ക്


Mock Drill for Emergency Response for Handling Coronavirus cases in Govt Hospitals | കൊറോണ രോഗികളെ കൈകാര്യം ചെയ്യുമ്പോൾ അറിയേണ്ടത് എന്തെല്ലാം? സർക്കാർ ആശുപത്രികൾക്കുള്ള നിർദേശങ്ങൾ - Malayalam Oneindia\nകൊവിഡ്; നിരീക്ഷണം,നിയന്ത്രണം,ജാഗ്രത എന്നിവയ്ക്കായി കേന്ദ്രം പുതിയ മാര്‍ഗ്ഗ നിര്‍ദേശം പുറപ്പെടുവിച്ചു\n8 min ago കൊവിഡ്; നിരീക്ഷണം,നിയന്ത്രണം,ജാഗ്രത എന്നിവയ്ക്കായി കേന്ദ്രം പുതിയ മാര്‍ഗ്ഗ നിര്‍ദേശം പുറപ്പെടുവിച്ചു\n17 min ago വാക്സിൻ മുതൽ കൊവിഡ് പ്രതിരോധത്തിനുള്ള ഫണ്ട് വരെ;പ്രധാനമന്ത്രിയോട് മുഖ്യമന്ത്രിമാർ ആവശ്യപ്പെട്ടത്\nകൊറോണ രോഗികളെ കൈകാര്യം ചെയ്യുമ്പോൾ അറിയേണ്ടത് എന്തെല്ലാം? സർക്കാർ ആശുപത്രികൾക്കുള്ള നിർദേശങ്ങൾ\nUpdated: Sat, Mar 21, 2020, 18:40 [IST]\nദില്ലി: രാജ്യത്ത് കൊറോണ രോഗം സ്ഥിരീകരിക്കുന്നവരുടെ എണ്ണത്തിൽ ദിനം പ്രതി വർധനവാണ് രേഖപ്പെടുത്തുന്നത്. ഇന്ത്യയിൽ സർക്കാർ ആശുപത്രികൾ കേന്ദ്രീകരിച്ചാണ് കൊറോണ ചികിത്സയും പുരോഗമിക്കുന്നത്. എന്നാൽ കൊറോണ ബാധിതരെ പ്രവേശിപ്പിക്കുന്ന ആശുപത്രികൾ പിന്തുടരേണ്ടത് കർശന മാനദണ്ഡങ്ങളാണ്. സർക്കാർ ആശുപത്രികളിലെ കൊറോണ ബാധിതരെ ചികിത്സിക്കുന്ന എമർജൻസി റെസ്പോൺസ് ടീം പിന്തുടരേണ്ട കാര്യങ്ങൾ എന്തെല്ലാമാണെന്ന് പരിശോധിക്കാം.\nരോഗികളെ പരിശോധിക്കുന്ന മുറിയിൽ ഡോക്ടറും നഴ്സും ഉൾപ്പെടെയുള്ള ആരോഗ്യവകുപ്പ് ജീവനക്കാരാണ് ഉണ്ടാകേണ്ടത്. ഇവിടെ ശ്വാസകോശ സംബന്ധമായ പ്രശ്നങ്ങൾ അനുഭവപ്പെടുന്നവരടെ ശാരീരിക പരിശോധനക്ക് ആവശ്യമായ സൌകര്യങ്ങൾ, സ്വയം രക്ഷാ ഉപകരണങ്ങൾ, മരുന്നുകൾ, കൈ കഴുകുന്നതിനും അണുനശീകരണത്തിനുമുള്ള സംവിധാനങ്ങൾ എന്നിവ ഉണ്ടായിരിക്കണം. ശ്വസന പ്രശ്നങ്ങൾ അനുഭവപ്പെടുന്ന രോഗികൾ ചികിത്സ തേടി എത്തിയാൽ അതിന് ശേഷം അണുനാശിനികൾ ഉപയോഗിച്ച് വൃത്തിയാക്കണം. ഈ മുറി വായുസഞ്ചാരമുള്ളതും എക്സ്ഹോസ്റ്റ് ഫാനുകൾ ഘടിപ്പിച്ചിട്ടുള്ളതുമായിരിക്കണം.ഇവിടെ ശുചീകരണ പ്രവർത്തനങ്ങൾക്കായി ഒരാൾ നിർബന്ധമായും ഉണ്ടായിരിക്കണം.\nഅടിയന്തര ചികിത്സ ലഭ്യമാക്കുന്നതിനുള്ള മുറികളിലും ഐസൊലേഷൻ വാർഡുകളിലും സ്വയം രക്ഷാ ഉപകരണങ്ങൾ, മരുന്നുകൾ, ഡിസ്പോസിബിൾ ഓക്സിജൻ അപ്പാരറ്റസ്, സക്ഷൻ മെഷീൻ, കൈ കഴുകുന്നതിനും അണുനശീകരണം നടത്തുന്നതിനുമുള്ള സംവിധാനങ്ങൾ എന്നിവ ഉണ്ടായിരിക്കണമെന്നാണ് ചട്ടം. ഓരോ തവണയും കൊറോണ ബാധിതർ പ്രവേശിക്കുമ്പോഴും മുറി ശുചിയാക്കണം. ശ്വസന സംബന്ധമായ പ്രശ്നങ്ങൾ അനുഭവിക്കുന്നവരിൽ നിന്ന് സാമ്പിളുകൾ ശേഖരിക്കുന്നതിനായി ഒരു ലാബ് ടെക്നീഷ്യനും ഈ മുറിയിൽ ഉണ്ടായിരിക്കണം.\nഐസിയുവിൽ ശ്വാസകോശ സംബന്ധമായ അസുഖങ്ങൾ കൈകാര്യം ചെയ്യുന്ന വിദഗ്ധൻ, അനസ്തേഷ്യോളജിസ്റ്റ്, നഴ്സുമാർ, ഓപ്പറേഷൻ തിയേറ്റർ ടെക്നീഷ്യൻ എന്നിവർ ഉണ്ടായിരിക്കണം. സ്വയം രക്ഷാ ഉപകരണങ്ങൾ, പ്രോട്ടോകൾ അനുസരിച്ചുള്ള അവബോധം കഴിവ് എന്നിവയുള്ള ജീവനക്കാരെയാണ് ഐസിയുവിൽ നിയോഗിക്കേണ്ടത്. ഓക്സിജൻ സംവിധാനം, എമർജൻസി മരുന്നുകൾ, മോണിട്ടറുകൾ, വെന്റിലേറ്ററുകൾ, ഡിഫ്രിബിലേറ്ററുകൾ എന്നിവയും ഐസിയുവിൽ തയ്യാറാക്കി വെച്ചിരിക്കണം. വാഹനത്തിൽ രോഗികളെ കൊണ്ടുവരുമ്പോൾ രോഗിയെയും ഡ്രൈവറുടെയും ഇടയിലുള്ള ഭാഗം കെട്ടി മറച്ചിരിക്കണം. ഓരോ തവണയും രോഗികളെ കൊണ്ടുവന്ന ശേഷവും വാഹനം വൃത്തിയാക്കുകയും അണുനാശനം നടത്തുകയും ചെയ്യേണ്ടത് നിർബന്ധമാണ്.\nപൊതുവായി പാലിക്കേണ്ട നിർദേശങ്ങൾ\n1. സ്വയം രക്ഷാ ഉപകരണങ്ങൾ ഉപയോഗിക്കുന്നതിന് പുറമേ എപ്പോഴും കൈകളുടേയും ശ്വസന സംവിധാനത്തിന്റെയും വൃത്തി ഉറപ്പാക്കേണ്ടത് നിർബന്ധമാണ്. ഉപയോഗ ശേഷം ഗ്ലൌസ്, മാസ്ക് എന്നിവ അടപ്പുള്ള വേസ്റ്റ് ബിന്നിൽ നിക്ഷേപിച്ച് കൈകൾ ശുചിയാക്കേണ്ടതുണ്ട്. ഓരോ തവണയും മാസ്കും ഗ്ലൌസും ഇടുന്നതിനും നീക്കം ചെയ്യുന്നതിനും മുമ്പായും കൈകൾ വൃത്തിയാക്കി കഴുകുന്നത് അനിവാര്യമാണ്.\n2. ആശുപത്രിയിൽ സന്ദർശകരുടെ എണ്ണത്തിൽ നിയന്ത്രണം ഏർപ്പെടുത്തണം. കൊറോണ ബാധിതരെ സന്ദർശിക്കാനെത്തുന്നവർക്ക് മാസ്കും, ഗ്ലൌസും ഉൾപ്പെടെയുള്ള സ്വയം രക്ഷാ ഉപകരണങ്ങൾ എങ്ങനെയാണ് ഇടേണ്ടതെന്നും എങ്ങനെയാണ് സുരക്ഷിതമായി നീക്കം ചെയ്യേണ്ടത് എന്നതിനെക്കുറിച്ചും വ്യക്തമായ നിർദേശങ്ങൾ നൽകണം. ഇക്കാര്യം ആരോഗ്യ വകുപ്പ് ജീവനക്കാരുടെ മേൽനോട്ടത്തിലായിരിക്കണം നടക്കേണ്ടത്.\n3. നോ ടച്ച് തെർമോമീറ്ററുകൾ, തെർമൽ ഇമേജിംഗ് ക്യാമറകൾ എന്നിവയെ കൊറോണ ബാധിതരിൽ നിന്ന് ഒരു മീറ്റർ അകലത്തിലാണ് സൂക്ഷിക്കേണ്ടത്.\n4. എല്ലാ ദ്രുതകർമ സംഘാംഗങ്ങൾക്കും കൈകൾ വൃത്തിയായി സൂക്ഷിക്കുന്നത് എങ്ങനെയാണെന്നും സ്വയം രക്ഷാ ഉപകരണങ്ങൾ ഇടുന്നതും നീക്കം ചെയ്യുന്നതും എങ്ങനെയാണെന്നുമുള്ള പരീശീലനം നൽകിയിരിക്കണം.\nകൊറോണ രോഗികളിൽ നിന്നോ രോഗമുണ്ടെന്ന് സംശയിക്കുന്നവരിൽ നിന്നോ സാമ്പിളുകൾ ശേഖരിക്കുന്നതിനുള്ള വിടിഎമ്മുകൾ, സിപ് ലോക്ക് ബാഗ്, കോൾഡ് എന്നിങ്ങനെയുള്ള എല്ലാത്തരം കിറ്റുകളും ലഭ്യമാണ്. കൊറോണ രോഗമുണ്ടെന്ന് സംശയിക്കുന്ന രോഗിയുടെ പരിശോധ സംബന്ധിച്ച വിവരങ്ങൾ വളരെ കുറച്ച് ആളുകൾ മാത്രമാണ് അറിയുന്നത് എന്നുറപ്പാക്കണം. കൊറോണ സ്ഥിരീകരിക്കുന്ന പരിശോധനകൾ നടക്കുമ്പോൾ അത് സ്ഥിരീകരിക്കുന്നതിന് ഒരു ഫിസിഷ്യന്റെ സാന്നിധ്യവും ഉണ്ടായിരിക്കണം. രോഗം സ്ഥിരീകരിച്ച ശേഷം എല്ലാത്തരത്തിലുള്ള സുരക്ഷാ മാർഗ്ഗങ്ങളും ഡോക്ടർമാരും നഴ്സുമാരും ഉൾപ്പെടെയുള്ള ജീവനക്കാർ കൈക്കൊള്ളണം.\nആരോഗ്യ രംഗത്തെ ജീവനക്കാരെ നിരീക്ഷിക്കൽ\nഡോക്ടമാർ, നഴ്സുമാർ, ടെക്നീഷ്യൻമാർ എന്നിവർക്ക് ആവശ്യമായ നിർദേശങ്ങളും വൈജ്ഞാനികമായ പരിശീലനങ്ങളും നൽകിയ ശേഷം കുറവുള്ള ജീവനക്കാരുടെ ഒഴിവ് നികത്തുന്നതിനായി ഉപയോഗിക്കാം. രോഗികളിൽ നിന്ന് ശരിയായ രീതിയിൽ സാമ്പിളുകൾ ശേഖരിക്കുന്നതിനുള്ള മേൽനോട്ടത്തിന് ആവശ്യമെങ്കിൽ മൈക്രോ ബയോളജിസ്റ്റുകളുടെ സേവനം ഉപയോഗപ്പെടുത്താം. ഇതിന് പുറമേ സാമ്പുകൾ പരിശോധന നടത്തുന്ന ലാബുകളിലെത്തിക്കുന്നതിനും ഇവരെ ഉപയോഗിക്കാം.\nപബ്ലിക് ഹെൽത്ത് സ്പെഷ്യലിസ്റ്റുകൾ ആശുപത്രികൾ ഉൾപ്പെടെയുള്ള സ്ഥലങ്ങളിൽ കൊറോണ വൈറസ് ബാധ കുറച്ച് കൊണ്ടുവരുന്നതിനുള്ള ഉപദേശങ്ങൾ നൽകുന്നതിൽ വ്യാപൃതരായിരിക്കണം. രോഗം ഭേദമായി മടങ്ങുന്ന രോഗികളെ നിരീക്ഷണ സംഘത്തിന് കൈമാറുന്നതിനും മേൽനോട്ടം വഹിക്കണം. ഈ സംഘമാണ് നിശ്ചിത കാലയളവ് പൂർത്തിയാവുന്നത് വരെ രോഗബാധിതരെ നിരീക്ഷിക്കുക.\ncoronavirus government hospital delhi up bangalore kerala കേരളം ബാംഗ്ലൂർ ഹൈദരാബാദ് ദില്ലി ഗൾഫ് ചൈന ഇന്ത്യ മരണം ഡോക്ടര്‍മാര് നഴ്സ് doctors nurse\nMock Drill for Emergency Response for Handling Coronavirus cases in Govt Hospitals


അസഹിഷ്ണുതയ്ക്കു പിന്നില് അസഹിഷ്ണുത\nNov 27, 2015, 03:31 pm IST\nഇന്ന് ഏറെ ദുര്‍വ്യാഖ്യാനം ചെയ്യപ്പെട്ട പദമാണ് അസഹിഷ്ണുത. ആര് ആരോടാണ് അസഹിഷ്ണുത കാട്ടുന്നതെന്ന് മാത്രം വ്യക്തമല്ല. ഭാരതം സഹസ്രാബ്ദങ്ങളായി വച്ചു പുലര്‍ത്തുന്ന മൂല്യബോധത്തിന്റെ പ്രകാശപൂര്‍ണ്ണമായ അംശമാണ് സഹിഷ്ണുത. ലോകത്തെ സമസ്ത ജീവരാശികള്‍ക്കും അചേതനവസ്തുക്കള്‍ക്കും ശാന്തിഭവിക്കട്ടെ എന്ന് പ്രാര്‍ത്ഥിക്കുകയും ഇന്നും പ്രാര്‍ത്ഥിച്ചുകൊണ്ടിരിക്കുകയും ചെയ്യുന്ന രാഷ്ട്രമാണ് ഭാരതം. പിറന്നനാടില്‍നിന്ന് ആട്ടിയോടിക്കപ്പെട്ട യഹൂദരെയും ക്രൈസ്തവരെയും ഇരുകൈകളും നീട്ടി സ്വീകരിച്ച മഹാപൈതൃകമാണ് ഭാരതത്തിനുള്ളത്. എല്ലാ മതങ്ങളുടെയും നന്മകളെയും ആശയങ്ങളെയും ഉള്‍ക്കൊളളുകയും സ്വാംശീകരിക്കുകയും ചെയ്തു എന്നതാണ് ഭാരത സംസ്‌കാരത്തിന്റെ മഹിമ. ഈശ്വരനിലേക്ക് പല വഴികളുണ്ടെന്നും അതെല്ലാം ശരിയെന്നു വിശ്വസിക്കുകയും നിരീശ്വരവാദികളായ ചാര്‍വാകരെപ്പോലും അംഗീകരിക്കുകയും ചെയ്ത ഒരു രാഷ്ട്രമാണ് ഭാരതം.\nഭാരതത്തിന് സ്വാതന്ത്ര്യം കിട്ടിയിട്ട് ആറര ദശാംബ്ദം മാത്രമാണ് പിന്നിട്ടത്. ഭരണഘടനയിലൂടെ നിലവില് വന്നതെല്ലാം ഭാരതത്തിന്റെ മതേതര സംസ്‌കാരത്തിന്റെ ബഹിര്‍സ്ഫുരണമാണ്. അത് വേദങ്ങളിലൂടെയും ഉപനിഷത്തുക്കളിലൂടെയും പുരാണേതിഹാസങ്ങളിലൂടെയും ജനഹൃദയങ്ങളിലൂടെ അമരഗംഗയായി ഒഴുകി ആയിരക്കണക്കിന് വര്‍ഷങ്ങളിലൂടെ രൂപപ്പെട്ട മഹത്തായ ദര്‍ശനമാണ്. അതുകൊണ്ടാണ് സ്വാതന്ത്ര്യം ലഭിച്ചപ്പോള് ഭാരതത്തില്‍നിന്ന് വേര്‍പെട്ടുപോയ പാക്കിസ്ഥാന് മതാധിഷ്ഠിത രാഷ്ട്രമായി മാറിയിട്ടും ഭാരതം മതേതരമായി നിലകൊണ്ടത്.\nനരേന്ദ്രമോഡി സര്‍ക്കാര് കേന്ദ്രത്തില് അധികാരമേറ്റതിനെ തുടര്‍ന്ന് എല്ലാ രംഗത്തും ഉണര്‍വും പ്രകാശവും പരന്നതോടെ അസഹിഷ്ണുക്കളായിത്തീര്‍ന്ന ഒരു വലിയ വിഭാഗം കരുതിക്കൂട്ടി ഉണ്ടാക്കിയെടുത്ത ഊതിവീര്‍പ്പിച്ച ഒരു ബലൂണ് മാത്രമാണ് അസഹിഷ്ണുതാ വാദം. അതിന് ദേശീയ മാധ്യമങ്ങളെന്ന് ഉദ്‌ഘോഷിക്കുന്ന ദേശവിരുദ്ധരുടെ സഹായവും കൂടിയായപ്പോള് ഭാരതത്തിലെന്തോ അരുതാത്തത് സംഭവിക്കുന്നുവെന്ന പ്രതീതി സൃഷ്ടിക്കാന് കഴിഞ്ഞു. ഇതിനുപിന്നില് അന്താരാഷ്ട്ര തലത്തിലുള്ള ചില കരുനീക്കങ്ങളില്ലേ എന്നും സംശയിക്കേണ്ടിയിരിക്കുന്നു.\nഭാരതത്തിന് ഐക്യരാഷ്ട്ര സഭയില് സ്ഥിരാംഗത്വം കിട്ടുമെന്ന് ഏതാണ്ട് ഉറപ്പായെന്നുവേണം കരുതാന്. മൂന്നാം ലോകരാജ്യങ്ങളുടെ ഇടയില്‍നിന്ന് ലോകശക്തിയായി വളരുന്ന ഭാരതം സാമ്പത്തിക വളര്‍ച്ചയില് അമേരിക്കയെയും ചൈനയെയും പിന്തള്ളി സമീപഭാവിയില് ഒന്നാമതെത്തുമെന്ന് സാമ്പത്തിക വിദഗ്ദ്ധര് പ്രവചിച്ചിരിക്കുകയാണ്. ഭാരതത്തില് അസ്വസ്ഥത സൃഷ്ടിച്ച് ന്യൂനപക്ഷങ്ങള്‍ക്ക് ഇവിടെ രക്ഷയില്ലെന്ന് വരുത്തിതീര്‍ത്ത് ലോകരാജ്യങ്ങളുടെ മുന്നില് പ്രതിച്ഛായ തകര്‍ത്തുകൊണ്ട് യു.എന്നിലെ സ്ഥിരാംഗത്വത്തിന് തടയിടുകയും സാമ്പത്തികവളര്‍ച്ചയെ മന്ദീഭവിപ്പിക്കുകയും ചെയ്യുക എന്ന ഉദ്ദേശ്യമാണ് ഈ വിവാദങ്ങള്‍ക്കുമുന്നില്. ഇതറിഞ്ഞോ അറിയാതെയോ ഭാരതത്തിനുള്ളില്‍തന്നെ പ്രതിപക്ഷവും മാധ്യമങ്ങളും കഥയറിയാതെ ആട്ടം കാണുന്നതുപോലെ പ്രതികരിക്കുന്നതിന്റെ ആകെത്തുകയാണ് അസഹിഷ്ണുതാവാദം.\nദാദ്രിയില് പശു ഇറച്ചിയുമായി ബന്ധപ്പെട്ട് ഒരു വൃദ്ധന് മരിക്കുന്നതിനിടയായ സംഭവത്തോടെയാണ് അസഹിഷ്ണുതാവാദത്തിന്റെ തുടക്കം. അതിനുപിന്നാലെ, മഹാരാഷ്ട്രയിലും കര്‍ണ്ണാടകയിലുമൊക്കെ വധിക്കപ്പെട്ട സാഹിത്യകാരന്മാരുടെ പേരില് മോദിക്കുനേരെ തിരിയുകയായിരുന്നു. ക്രമസമാധാനപാലനം സംസ്ഥാന സര്‍ക്കാരുകളുടെ ചുമതലയാണെന്നിരിക്കെ ഇതിനൊക്കെ നരേന്ദ്രമോഡി എങ്ങനെയാണ് കുറ്റക്കാരനാവുക. കേന്ദ്രത്തില് ബി.ജെ.പി സര്‍ക്കാര് അധികാരത്തില് വന്നതോടെ സംഘപരിവാര് ശക്തികള് ന്യൂനപക്ഷങ്ങള്‍ക്കെതിരെ തിരിയുന്നുവെന്നും ഹിന്ദുത്വവിരുദ്ധ ആശയങ്ങളെ വച്ചുപൊറുപ്പിക്കുന്നില്ല എന്നുമാണ് ഇവര് പറയുന്നത്.\nആയിരക്കണക്കിന് വര്‍ഷങ്ങള് പിന്നിട്ട ഭാരതത്തിന്റെ സാംസ്‌കാരിക പാരമ്പര്യത്തെയോ മഹാസംസ്‌കൃതിയുടെ ഈടുവയ്പുകളായ ഇതിഹാസപുരാണങ്ങളെയുമൊക്കെ തകര്‍ക്കാന് ഏതു സാഹിത്യകാരന്‍വിചാരിച്ചാലും കഴിയില്ല. കാരണം സനാതന ധര്‍മ്മത്തിന്റെ അടിസ്ഥാനത്തില് രൂപപ്പെട്ട ഒരു ദര്‍ശനവും അതിന്റെ അക്ഷരപ്രകാശങ്ങള്‍ക്കുമെതിരെയാണ് ഇവരൊക്കെ വിരല്‍ചൂണ്ടുന്നത്. ഏറ്റവും ഒടുവില് പ്രമുഖ ബോളിവുഡ്താരത്തിന്റെ പ്രതികരണമാണ് വന്‍വിവാദമായിരിക്കുന്നത്. രാജ്യംവിടാന് ആലോചിച്ചിരുന്നുവെന്ന അമീര്‍ഖാന്റെ ഭാര്യ കിരണിന്റെ നിലപാടിനെക്കുറിച്ചാണ് ഖാന് ഒരു ചടങ്ങിനിടെ പറഞ്ഞത്. അമീറിനെതിരെ എ.ഐ.എം.ഐ.എം പ്രസിഡന്റ് ആസാദുബിന് ഒവൈസി തന്നെ രംഗത്തെത്തി. അമീര്‍ഖാനെപോലെ ഇത്തരത്തിലുള്ള രാഷ്ട്രീയ പ്രചാരണങ്ങള്‍ക്ക് ഒരിക്കലും മുസ്ലീങ്ങള് വശംവദരാകരുതെന്നും മറ്റുള്ളവരില് ഭയം വിതറുന്ന പ്രസ്താവന നടത്തരുതെന്നുമാണ് അദ്ദേഹം പറഞ്ഞത്. ഇത് നമ്മുടെ രാജ്യമാണെന്നും മുസ്ലീങ്ങള് ജന്മംകൊണ്ടുമാത്രമല്ല എല്ലാ തരത്തിലും ഭാരതീയരാണെന്നുമുള്ള ഒവൈസിയുടെ പ്രസ്താവന അസഹിഷ്ണുതാവാദത്തിന്റെ വക്താക്കള് ചെവിതുറന്നുകേള്‍ക്കേണ്ടതാണ്.\nബി.ജെ.പി ഭാരതത്തിന്റെ കടിഞ്ഞാണുമായി കുതിക്കുന്നതില് അസഹിഷ്ണുക്കളായ ഒരുകൂട്ടം കപടമതേതരവാദികള്‍ക്കും ദേശവിരുദ്ധ മാധ്യമങ്ങള്‍ക്കുമാണ് യഥാര്‍ത്ഥത്തില് അസഹിഷ്ണുത. ഇത് കാറ്റുപോയ ബലൂണായി ശുദ്ധശൂന്യതയില് ഏതാനും നാളുകള്‍ക്കുള്ളില്‍തന്നെ അവസാനിക്കും. കാരണം അധര്‍മ്മികളുടെ അസത്യവാദം ഒരിക്കലും അങ്ങനെയല്ലാതാവില്ല.


പ്രവാസി ഭാരതീയ ദിവസ് സമ്മേളനം ഇന്ന് കൊടിയിറങ്ങും\n26 May, 2018 at 02:13 PM\nമൂന്ന് കോടിയോളം വരുന്ന ഇന്ത്യന് പ്രവാസികളെ രാജ്യവുമായി ബന്ധിപ്പിക്കാന് പോന്ന പുതിയ പദ്ധതികള് സംബന്ധിച്ച പ്രഖ്യാപനം ഇന്നുണ്ടായേക്കും\nപതിനാലാമത് പ്രവാസി ഭാരതീയ ദിവസ് സമ്മേളനത്തിന് ഇന്ന് കൊടിയിറങ്ങും. മൂന്ന് കോടിയോളം വരുന്ന ഇന്ത്യന് പ്രവാസികളെ രാജ്യവുമായി ബന്ധിപ്പിക്കാന് പോന്ന പുതിയ പദ്ധതികള് സംബന്ധിച്ച പ്രഖ്യാപനം ഇന്നുണ്ടായേക്കും.\nബംഗളൂരു അന്താരാഷ്ട്ര എക്സിബിഷന് സെന്‍ററില് മൂന്നാം ദിവസമായ ഇന്ന് വിവിധ സെഷനുകളിലായി പ്രവാസി വിഷയങ്ങള് ചര്‍ച്ചക്കെടുക്കും. എമിഗ്രേഷന് ക്ലിയറന്‍സ് ആവശ്യമായ രാജ്യങ്ങളിലെ പ്രവാസി പ്രശ്നങ്ങളാണ് ഇന്ന് പ്രധാനമായും ചര്‍ച്ച ചെയ്യുക. ഗള്‍ഫ് രാജ്യങ്ങളിലെ സാധാരണ തൊഴിലാളികളുടെ പ്രശ്നങ്ങള് ഇവിടെ ഉന്നയിക്കാന് അവസരം ഉണ്ടാകുമെന്ന് സംഘാടകര് അറിയിച്ചു. പ്രധാനമന്ത്രി നരേന്ദ്ര മോദിയുടെ ഉദ്ഘാടന പ്രസംഗത്തില് ഗള്‍ഫ് മേഖലയിലെ സാധാരണ പ്രവാസികളുമായി ബന്ധപ്പെട്ട യാതാന്നും പരാമര്‍ശിച്ചിരുന്നില്ല. ഇതിനെതിരെ കടുത്ത പ്രതിഷേധമാണ് രൂപപ്പെട്ടത്.\nമലയാളികള് ഉള്‍പ്പെടെ പ്രവാസി ഭാരതീയ പുരസ്കാരത്തിന് അര്‍ഹരായ 30 പേര്‍ക്ക് ഇന്ന് വൈകീട്ട് നടക്കുന്ന സമാപന ചടങ്ങില് രാഷ്ട്രപതി പ്രണബ് കുമാര് മുഖര്‍ജി സമ്മാന വിതരണം നിര്‍വഹിക്കും. ബഹ്റൈന് വ്യവസായി രാജശേഖരന് പിള്ള, ദോഹ ബാങ്ക് ഗ്രൂപ്പ് സി.ഇ.ഒ സീതാറാം എന്നിവര്‍ക്കും അബൂദബി ഇന്ത്യ സോഷ്യല് സെന്‍ററിനും പ്രവാസി ഭാരതീയ പുരസ്കാരമുണ്ട്.\nഇനി 2019ല് ആയിരിക്കും അടുത്ത പ്രവാസി ഭാരതീയ ദിവസ് സമ്മേളനം. വേദി ഏതെന്ന കാര്യത്തിലും ഇന്ന് അന്തിമ തീരുമാനം ഉണ്ടാകും.


Posted by പകിടന് at 4:49 AM\nഈ 23 വയസ്സിനിടയില് വലിയ അനുഭവങ്ങളൊന്നും ഇല്ലാത്തതിനാല് മറ്റുള്ലവരുടെ അനുഭവങ്ങള് പകര്‍ത്തുന്നു. തെറ്റുകള് ക്ഷമിക്കുക.\nenthu comment idana mashe....ennalu enna pidichoooo..."Gambheeramayikkunnu" okeyyyyyyy....\nithu mikavaarum kishor aakaanaanu chance..edo asooyapettitti kaaryilla...hi hi\nകഥാകൃത്തേ.. എഴുതുന്ന കഥയോടു 100% ആത്മര്‍ത്ഥ പുലര്‍ത്തണം. എങ്കിലേ താങ്കള് ഉദ്ദേശിച്ച "പോപുലാരിറ്റി" കിട്ടു അല്ലങ്കില് നഷ്ടപരിഹാരം കൊടുക്കേണ്ടി വരും. ഞാന് ഉദ്ദേഷിച്ചതു മനസ്സിലായല്ലോ അല്ലേ? ഇല്ലങ്കില് "വെട്ടിക്കിളി" വന്നു കഥാകൃത്തിനെ ടാഗ് ചെയ്യും\nkerala express said...\nkili vannu kotthathe nokkuka.........\nഹ ഹ ഹ. 23 വയസ്സോ.. ഞാനിന്നലെ സുല്‍താന് സെന്ററില് വെച്ച് കണ്ടപ്പോള് ഒരു 50 വയസ്സിന്റെ ഗ്രാമറുണ്ടായിരുന്നാല്ലോ..:)\nhaha....binu cheto...athinulla liscence thannaal ezhuthi thakarkkum...karanam athrakkund...hi hi...pinne kayyil ninnidunna number koodiyaavunnathu konda yathaartha peru vakkaathe\nആഹാ..അതി മനോഹരമായിരിക്കുന്നു. ഈ ഐ ഡി കണ്ടാല് ഒരുമാതിരി പെട്ട പെമ്പിള്ളേരൊക്കെ വീഴും ഹ ഹ ഹ കലക്കി!\nഓടോ: ഈ 23 വയസ്സില് ഇതില് കൂടുതല് എന്ത് എഴുതാനാ അല്ലേ? പകിടാ കറക്റ്റ്. തന്നെ,ഞാനും 23. :-)\nദില്‍ബാ, ഈ 23 വയസ്സിന്റെ കാര്യം കുറേ കാലമായല്ലോ സ്ഥാപിച്ചുകൊണ്ടിരിക്കുന്നു ..എന്താ പ്രശ്നം ..\nkuttan cheto..adutha varsham maatum...sathyam...\nസമാനമായ ഒരു കുറിപ്പ് ബ്ലൊഗിലെവിടെയോ ഉണ്‍ട്. (മലയാളം അറിയാത്ത ഒരുത്തിയെ ഒരു മലയാളവാക്ക് വ്യാഖ്യാനിച്ച് കൂട്ടുകാര് വട്ടാക്കുന്നത്) എങ്കിലും കസറി മാഷേ..... ഷാജിക്കു വട്ടുകയറുന്ന രംഗമോര്‍ത്തപ്പോള് ചിരിച്ചൊരു പരുമവമായി ....\nനന്നായിരിക്കുന്നു.ഈ മൂലത്തിങ്കര ഷാജി കുവൈറ്റില് തന്നെ ഉണ്ടോ ?\nആ ഐ ഡി കണ്ടാല് ഒരുമാതിരി പെട്ട പെമ്പിള്ളേരൊക്കെ വീഴും. അതെ മൂക്കും കുത്തിയാവും വീഴുക.\nദില്‍ബൂ കഴിഞ്ഞകൊല്ലവും നിനക്കിതേ 23 വയസ്സായിരുന്നല്ലോ?പകിടന് ഇങ്ങനെ അടിവരയിട്ട് പറയുന്നതിന്റെ കാരണ് മേനോന് ചേട്ടന്റെ കമന്റില് കണ്ടില്ലേ,ചുമ്മാതാണാ ആ തൊപ്പി മാറ്റാത്തേ.


1. ഏത് രാജ്യത്തിന്റെ ഇടക്കാല പ്രസിഡന്റായാണ് വാന് ഒയിദോയെ യൂറോപ്യന് യൂണിയന് അംഗീകരിച്ചിരിക്കുന്നത്?\nപ്രസിഡന്റ് പദവിയിലിരിക്കുന്ന നിക്കൊളാസ് മഡുറോ തിരഞ്ഞെടുപ്പില് ക്രമക്കേട് കാണിച്ചു എന്നാരോപിച്ച് വെനസ്വേലയിൽ പ്രതിപക്ഷം പ്രക്ഷോഭത്തിലാണ്. ഇതിന് നേതൃത്വം നല്‍കുന്ന പ്രതിപക്ഷ നേതാവാണ് വാന് ഒയ്‌ദോ. ഫെബ്രുവരി3നകം വീണ്ടും പ്രസിഡന്റ് തിരഞ്ഞെടുപ്പ് പ്രഖ്യാപിക്കണമെന്ന് യൂറോപ്യന് യൂണിയന് മഡുറോയോട് ആവശ്യപ്പെട്ടിരുന്നു. ഇത് മഡുറോ അംഗീകരിക്കാത്തതിനെത്തുടര്‍ന്നാണ് ഫ്രാന്‍സ്, ജര്‍മനി, സ്‌പെയിന് തുടങ്ങിയ രാജ്യങ്ങള് ഒയ്‌ദോയെ ഇടക്കാല പ്രസിഡന്റായി അംഗീകരിച്ചത്. ബ്രിട്ടനും അമേരിക്കയും ഇതിന് പിന്തുണ നല്‍കുന്നുണ്ട്. എന്നാല് റഷ്യ മഡുറോയ്ക്ക് ഒപ്പമാണ്.\n2. സെന്‍ട്രല് ബ്യൂറോ ഓഫ് ഇന്‍വെസ്റ്റിഗേഷന്‍സിന്റെ പുതിയ ഡയരക്ടറായി നിയമിതനായത് ആര്?\n[B] അലോക് വെര്‍മ\n[C] എം. നാഗേശ്വര് റാവു\n[D] ഋഷി കുമാര് ശുക്ല\nമധ്യപ്രദേശിന്റ മുന്.ഡി.ജിപി. ആയിരുന്നു ആര്.കെ. ശുക്ല. ഫെബ്രുവരി 4-നാണ് ശുക്ല ചുമതലയേറ്റത്. സി.ബി.ഐ.യുടെ ഇടക്കാല ഡയരക്ടറായി എം. നാഗേശ്വര് റാവു പ്രവര്‍ത്തിച്ചു വരികയായിരുന്നു. 1941-ലാണ് സി.ബി.ഐ. സ്ഥാപിതമായത്. Industry, Impartiality, Integrtiy എന്നതാണ് സി.ബി.ഐ.യുടെ ആപ്തവാക്യം.\n3. ഇന്ത്യന് ഭരണഘടനാ നിര്‍മാണ സമിതിയില് പ്രവര്‍ത്തിച്ച മലയാളിയായ ദളിത് വനിത?\n[A] അക്കാമ്മ ചെറിയാന്\n[B] കിറ്റൂര് ചന്നമ്മ\n[C] ദാക്ഷായണി വേലായുധന്\nഇന്ത്യയിലെ പട്ടിക ജാതിക്കാരിലെ ആദ്യ ബിരുദ ധാരിണിയാണ് ദാക്ഷായണി വേലായുധന്. ദാക്ഷായണി വേലായുധന്റെ സ്മരണയ്ക്കായി സംസ്ഥാന സര്‍ക്കാര് പുരസ്‌കാരം ഏര്‍പ്പെടുത്തുന്നതായി ഈ വര്‍ഷത്തെ സംസ്ഥാന ബജറ്റില് പ്രഖ്യാപനമുണ്ട്. സ്ത്രീ ശാക്തീകരണത്തിനും പാര്‍ശ്വ വത്കൃതരുടെ ഉന്നമനത്തിനും വേണ്ടി പ്രവര്‍ത്തിക്കുന്ന വനിതകളില് ഓരാള്‍ക്കായിരിക്കും പുരസ്‌കാരം. കേരള പുലയര് മഹാസഭയുടെ പ്രസിഡന്റായിരുന്നു കെ.പി. വള്ളോന്റെയും എട്ടാം കേരള നിയമസഭയില് അംഗമായിരുന്ന കെ.കെ. മാധവന്റെയും സഹോദരിയാണ് ദാക്ഷായണി വേലായുധന്.\n4. ഫെബ്രുവരി 6-ന് വിക്ഷേപിച്ച GSAT-31 ഇന്ത്യയുടെ എത്രാമത് വാര്‍ത്താ വിനിമയ ഉപഗ്രഹമാണ്?\nയൂറോപ്യന് യൂണിയന്റെ ബഹിരാകാശ വാഹനമായ ഏരിയന്-5VA ഉപയോഗിച്ച് ഫ്രഞ്ച് ഗയാനയിലെ കൗറുവിൽ നിന്നാണ് GSAT-31 വിക്ഷേപിച്ചത്. 2536 കിലോഗ്രാമാണ് ഉപഗ്രഹത്തിന്റെ ഭാരം. 15 വര്‍ഷമാണ് പ്രവര്‍ത്തന കാലാവധി പ്രതീക്ഷിക്കുന്നത്. പ്രവര്‍ത്തനരഹിതമായിക്കൊണ്ടിരിക്കുന്ന ഇന്‍സാറ്റ്4സി.ആര്. ഉപഗ്രഹത്തിന് പകരമായാണ് ഇത് വിക്ഷേപിച്ചത്.\n5. 2017-18-ല് കേരളത്തിന്റെ വളര്‍ച്ചാ നിരക്ക് എത്ര?\nകേരള സംസ്ഥാന ആസൂത്രണ ബോര്‍ഡിന്റെ 2017-18 ലെ സാമ്പത്തികാവലോകനത്തിലാണ് കേരളം 7.18 ശതമാനം വളര്‍ച്ച കൈവരിച്ചതായി വ്യക്തമാക്കിയിരിക്കുന്നത്. സംസ്ഥാന ബജറ്റിനു മുന്നോടിയായി ജനുവരി 30-നാണ് റിപ്പോര്‍ട്ട് അവതരിപ്പിച്ചത്. 2017-18-ല് രാജ്യത്തിന്റെ ആകെ വളര്‍ച്ച നിരക്ക് 6.68 ശതമാനമായിരുന്നു. 2017-18 ല് കേരളത്തിന്റെ വളര്‍ച്ചാനിരക്കില് കാര്‍ഷിക മേഖലയാണ് മികച്ച നേട്ടം കൈവരിച്ചത്. 0.02 ശതമാനത്തില്‍നിന്ന് 3.64 ശതമാനമായി ഈ മേഖലയുടെ വളര്‍ച്ചാ നിരക്ക് ഉയര്‍ന്നു.\n6. റിസര്‍വ് ബാങ്കിന്റെ പുതുക്കിയ റിപ്പോ നിരക്ക് എത്രയാണ്?\nറിസര്‍വ് ബാങ്ക് ഗവര്‍ണര് ശശികാന്ത് ദാസിന്റെ അധ്യക്ഷതയില് ചേര്‍ന്ന മോണിറ്ററി പോളിസി കമ്മിറ്റിയാണ് റിപ്പോ നിരക്കില് കുറവ് വരുത്തിയത്. ഫെബ്രുവരി 7-ന് പുതുക്കിയ റിപ്പോ നിരക്ക് റിസര്‍വ് ബാങ്ക് പ്രഖ്യാപിച്ചു. 6.50 ശതമാനമായിരുന്ന റിപ്പോ നിരക്കില് കാല് ശതമാനം കുറവ് വരുത്തി 6.25 ശതമാനമാക്കി. പണപ്പെരുപ്പ നിരക്ക് കുറഞ്ഞതോടെയാണ് റിപ്പോ നിരക്ക് കുറച്ചത്. പണപ്പെരുപ്പം ഡിസംബറില് കഴിഞ്ഞ ഒന്നര വര്‍ഷത്തിനിടയിലെ ഏറ്റവും താഴ്ന്ന നിരക്കായ 2.2 ശതമാനമായി കുറഞ്ഞിരുന്നു. റിവേഴ്‌സ് റിപ്പോ നിരക്ക് 6.25 ശതമാനമായി തുടരും. ബാങ്കുകള് റിസര്‍വ് ബാങ്കില്‍നിന്ന് കടമെടുക്കുന്ന തുകയ്ക്ക് ഈടാക്കുന്ന പലിശ നിരക്കാണ് റിപ്പോ നിരക്ക്. ഇത് കുറയ്ക്കുമ്പോള് ബാങ്കുകള് നല്‍കുന്ന ലോണുകളുടെ പലിശനിരക്കിലും കുറവു വരാറുണ്ട്. വാണിജ്യ ബാങ്കുകളില്‍നിന്ന് റിസര്‍വ് ബാങ്ക് കടമെടുക്കുന്ന തുകയ്ക്ക് നല്‍കുന്ന പലിശ നിരക്കാണ് റിവേഴ്‌സ് റിപ്പോ. റിവേഴ്‌സ് റിപ്പോ നിരക്ക് കൂടുമ്പോള് പൊതുവിപണിയില് പണലഭ്യത കുറയും.\n7. 2018-19-ലെ രഞ്ജി ട്രോഫി ക്രിക്കറ്റ് കിരീടം നേടിയ ടീം?\nനാഗ്പുരില് നടന്ന ഫൈനലില് സൗരാഷ്ട്രയെ പരാജയപ്പെടുത്തിയാണ് വിദര്‍ഭ കിരീടം നേടിയത്. വിദര്‍ഭയുടെ തുടര്‍ച്ചയായ രണ്ടാം രഞ്ജി കിരീടമാണിത്. സൗരാഷ്ട്ര മൂന്നാം തവണയാണ് രഞ്ജി ഫൈനലില് പരാജയപ്പെടുന്നത്. സെമി ഫൈനലില് കേരളത്തെ പരാജയപ്പെടുത്തിയാണ് വിദര്‍ഭ ഫൈനലിലെത്തിയത്. രഞ്ജി ട്രോഫിയുടെ 85-മത് സീസണാണ് ഇത്തവണ പൂര്‍ത്തിയായത്.\n8. 2019-ലെ യു.എന്. വര്‍ഷാചരണത്തിന്റെ വിഷയമല്ലാത്തതേത്?\n[A] തദ്ദേശീയ ഭാഷാ വര്‍ഷം\n[B] സുസ്ഥിര വിനോദ സഞ്ചാരം\nമൂന്ന് വര്‍ഷാചരണമാണ് 2019-ല് യു.എന്. നേതൃത്വത്തില് അന്തര്‍ദേശീയതലത്തില് നടത്തുന്നത്. തദ്ദേശീയ ഭാഷാ വര്‍ഷാചരണം, പിരിയോഡിക് ടേബിള് വര്‍ഷാചരണം, മോഡറേഷന് വര്‍ഷാചരണം എന്നിവയാണിവ. സുസ്ഥിര വിനോദ സഞ്ചാര വര്‍ഷാചരണം 2017-ലായിരുന്നു.\n9. ഇന്ത്യയില് ബജറ്റ് സമ്പ്രദായം ആദ്യമായി അവതരിപ്പിച്ചതെന്ന്?\n1860 ഏപ്രില് ഏഴിന് ഈസ്റ്റ് ഇന്ത്യ കമ്പനി അവതരിപ്പിച്ച ബജറ്റാണ് ഇന്ത്യയിലെ ആദ്യത്തേത്. സ്വതന്ത്ര ഇന്ത്യയില് ഏറ്റവും കൂടുതല് ബജറ്റ് അവതരിപ്പിച്ച കേന്ദ്ര ധനകാര്യ മന്ത്രി മൊറാര്‍ജി ദേശായി ആണ്; 10 തവണ. എട്ട് തവണ ബജറ്റ് അവതരിപ്പിച്ച പി. ചിദംബരമാണ് രണ്ടാമത്. കേന്ദ്രത്തിലെ ആദ്യ വനിത ധനകാര്യ മന്ത്രി ഇന്ദിരാ ഗാന്ധിയാണ്.\n10. ഗുജറാത്തിലെ ദാണ്ഡിയില് ഉപ്പുസത്യാഗ്രഹത്തിന്റെ സ്മരണയ്ക്കായി നിര്‍മിച്ച സ്മാരകത്തില് എത്ര ലമയാളികളുടെ ശില്പങ്ങളുണ്ട്?\n1930 മാര്‍ച്ച് 12 അഹമ്മദാബാദിലെ സാബര്‍മതി ആശ്രമത്തില്‍നിന്ന് തുടങ്ങിയ ദാണ്ഡി യാത്രയില് ഗാന്ധിജിക്കൊപ്പം പങ്കെടുത്ത മുഴുവന് സമയ വളണ്ടിയര്‍മാരുടെ ശില്പങ്ങളാണ് ദാണ്ഡിയില് സ്മാരകമായി നിര്‍മിച്ചത്. 80 പേരുടെ ശില്പങ്ങളിവിടെ സ്ഥാപിച്ചിട്ടുണ്ട്. ദാണ്ഡി യാത്രയില് പങ്കെടുത്ത മലയാളികളായ ടൈറ്റസ്,രാഘവന്‍ജി, കൃഷ്ണന്‍നായര്, ശങ്കരന് എന്നിവരുടെ ശില്പങ്ങളിതിലുണ്ട്. 2019 ജനുവരി 30-ന് പ്രധാനമന്ത്രി നരേന്ദ്ര മോദിയാണ് സ്മാരകം ഉദ്ഘാടനം ചെയ്തത്.


A K Saseendran will get Cabinet berth | ഫോൺകെണി വിവാദം ആറിത്തണുത്തെന്ന് ഉറപ്പിച്ച് എൽഡിഎഫ്; ടി പി പീതാംബരൻ മാസ്റ്റർ മുൻകൈയെടുത്ത കോട്ടയത്തെ തിരക്കിട്ട ചർച്ചകളിൽ എ കെ ശശീന്ദ്രന് മന്ത്രിസ്ഥാനം ഉറപ്പിച്ച് എൻസിപി; മുഖ്യമന്ത്രിയും എൽഡിഎഫ് നേതാക്കളും പച്ചക്കൊടി കാട്ടിയതോടെ രണ്ട് ദിവസത്തിനകം അന്തിമ തീരുമാനം: ചാണ്ടിയോട് കലിപ്പെങ്കിലും ശശീന്ദ്രന്റെ കര്യത്തിൽ മയപ്പെടുത്തിയ നിലപാടുമായി സിപിഐയും - MarunadanMalayali.com\nNovember 23, 2017 | 07:41 PM IST | Permalink\nതിരുവനന്തപുരം: ഫോൺകെണി വിവാദം ആറിത്തണുത്തതോടെ എൻസിപിയിലെ സി കെ ശശീന്ദ്രൻ വീണ്ടും മന്ത്രിയാകുമെന്ന കാര്യം ഉറപ്പായി. രണ്ട് ദിവസത്തിനകം തന്നെ ശശീന്ദ്രന്റെ മന്ത്രിസ്ഥാനത്തിൽ അന്തിമ തീരുമാനം ഉണ്ടായേക്കും. ഇന്ന് കോട്ടയം കേന്ദ്രീകരിച്ച് നടന്ന മാരത്തോൺ ചർച്ചകൾക്കൊടുവിലാണ് ശശീന്ദ്രന് വീണ്ടും മന്ത്രിസ്ഥാനത്തേക്ക് എത്താൻ അവസരം ഒരുങ്ങിയത്. എ കെ ശശീന്ദ്രന് മന്ത്രിസ്ഥാനം നൽകണം എന്നാവശ്യപ്പെട്ട് എൻസിപി സംസ്ഥാന നേതൃത്വം എൽഡിഎഫ് കൺവീനർക്ക് കത്തു നൽകും.\nഇത് സംബന്ധിച്ച കാര്യം ചർച്ച ചെയ്യാനായി എൻസിപി സംസ്ഥാന നേതാക്കൾ എൽഡിഎഫ് കൺവീനർ വൈക്കം വിശ്വനുമായി കൂടിക്കാഴ്‌ച്ച നടത്തി. മുഖ്യമന്ത്രിക്കും ഉടൻ തന്നെ കത്തു നൽകിയേക്കുമെന്നാണ് ലഭിക്കുന്ന വിവരം. അതേസമയം, എ.കെ.ശശീന്ദ്രൻ മന്ത്രിയാകുന്നതിൽ മുഖ്യമന്ത്രി പച്ചക്കൊടി കാട്ടിയതും വിഷയത്തിൽ എൻസിപിക്ക് എതിർപ്പില്ലാത്തതും ശശീന്ദ്രന്റെ മന്ത്രിസഭാ പ്രവേശനം ഉറപ്പായിരിക്കുകയാണ്.\nഫോൺകെണി വിവാദത്തിൽ മന്ത്രിസ്ഥാനം രാജിവയ്ക്കേണ്ടി വന്ന എ.കെ.ശശീന്ദ്രന് വീണ്ടും മന്ത്രിസഭാ പ്രവേശനത്തിനുള്ള വഴി തുറന്നിരിക്കുന്നു.\nമംഗളത്തിന്റെ ക്ഷമാപണം പെൺ കെണിയിൽ മുഖം നഷ്ടപ്പെട്ട ശശീന്ദ്രന് തൽകാലം ആശ്വാസമായി; കുടുംബം കൈവിട്ടില്ലെന്നുറപ്പാക്കാൻ ഭാര്യയ്‌ക്കൊപ്പം കോഴിക്കോട്ടെത്തി; ശശീന്ദ്രനെ പുറത്താക്കാൻ പെൺകെണിയൊരുക്കിയ മംഗളം മാത്രം തോമസ് ചാണ്ടി മന്ത്രിയാകുമെന്ന് എഴിതിയതിലും സംശയം; ശശീന്ദ്രൻ മടങ്ങി വരുന്നതിനോട് പലർക്കും യോജിപ്പ്\nപെൺകെണിയിൽ കുറ്റവിമുക്തനായതോടെ ശശീന്ദ്രനെ മന്ത്രിയാക്കാൻ ശക്തമായ ചരട് വലിയുമായി തോമസ് ചാണ്ടി രംഗത്ത്; ഗണേശ് കുമാറിനെ എൻസിപിയിൽ ചേർത്ത് മന്ത്രി പദം നൽകാനും നീക്കം തുടങ്ങി; പാർട്ടി ലയിപ്പിച്ച് മന്ത്രിസ്ഥാനം ഉറപ്പാക്കാൻ ഗണേശ് കുമാറും; മകന്റെ മന്ത്രിസ്ഥാനത്തിന് വേണ്ടി സ്വന്തം പാർട്ടിയെ കൈവിടാൻ മടിച്ച് ബാലകൃഷ്ണ പിള്ളയും: സോളാറും ദിലീപും ഗണേശിന് വിനയാകാനും സാധ്യത; ഇടതുപക്ഷത്ത് മന്ത്രിപദ ചർച്ചകൾ സജീവം\nശശീന്ദ്രൻ കുറ്റവിമുക്തനായാൽ മന്ത്രിസ്ഥാനം തിരികെ കൊടുക്കുമെന്ന് മുഖ്യമന്ത്രി തന്നെ നേരത്തെ ചഇജ നേതാക്കൾക്ക് ഉറപ്പ് നൽകിയിട്ടുണ്ട്. കഴിഞ്ഞ ദിവസം മുഖ്യമന്ത്രിക്ക് കൈമാറിയ ജസ്റ്റിസ് പി.എസ്.ആന്റണി റിപ്പോർട്ടിലെ വിശദാംശങ്ങൾ ചഇജ സംസ്ഥാന നേതാക്കൾ കേന്ദ്ര നേതൃത്വത്തെ ബോധ്യപ്പെടുത്തിയിരുന്നു. റിപ്പോർട്ട് മന്ത്രിസഭ അംഗീകരിച്ചതിനു പിന്നാലെ എ.കെ.ശശീന്ദ്രന് മന്ത്രിസ്ഥാനം നൽകുന്ന കാര്യത്തിൽ മുഖ്യമന്ത്രിയും പച്ചക്കൊടി കാട്ടി. കൂടാതെ സിപിഐക്കും ശശീന്ദ്രന് മന്ത്രിസ്ഥാനം നൽകുന്നതിൽ എതിർപ്പില്ല.\nഇതിനിടെ എ.കെ.ശശീന്ദ്രൻ രാവിലെ മന്ത്രി എ.കെ.ബാലനുമായി തലസ്ഥാനത്ത് കൂടിക്കാഴ്ച നടത്തിയിരുന്നു. ഭൂമി വിഷയത്തിൽ തോമസ് ചാണ്ടിയും രാജിവച്ചതോടെ നഷ്ടമായ മന്ത്രിസ്ഥാനമാണ് എ.കെ.ശശീന്ദ്രൻ ആദ്യം കുറ്റവിമുക്തനായതിനെ തുടർന്ന് എൻസിപിക്ക് വീണ്ടും കൈവന്നിരിക്കുന്നത്. അതേസമയം എ കെ ശശീന്ദ്രന്റെ മന്ത്രിസഭാ പുനഃ പ്രവേശനം സംബന്ധിച്ച് എൽഡിഎഫിൽ ചർച്ചചെയ്ത് തീരുമാനമെടുക്കുമെന്ന് എൽഡിഎഫ് കൺവീനർ വൈക്കം വിശ്വൻ വ്യക്തമാക്കി.\nശശീന്ദ്രന്റെ കാര്യത്തിൽ ഒറ്റയ്‌ക്കൊരു തീരുമാനം എടുക്കാൻ സാധിക്കില്ല. ഘടകകക്ഷികളുമായി ചർച്ച നടത്തിയ ശേഷം തീരുമാനമെടുക്കും. എൽഡിഎഫ് യോഗമോ ഘടകകക്ഷി നേതാക്കളുമായി ആശയവിനിമയമോ നടത്തിയാകാം തീരുമാനം. എൽഡിഎഫ് യോഗം ചേരുമോ എന്നുള്ളത് ഇപ്പോൾ പറയാനാകില്ലെന്നും വൈക്കം വിശ്വൻ പറഞ്ഞു.\nശശീന്ദ്രൻ വീണ്ടും മന്ത്രിയാകുന്നതിൽ ധാർമികതയുടെ പ്രശ്‌നമാണ് പ്രതിപക്ഷവും രമേശ് ചെന്നിത്തലയും ഉയർത്തുന്നത്. ധാർമികത എന്ന വാക്ക് പറയാൻ കോൺഗ്രസിന് യാതൊരു അർഹതയുമില്ല. സോളാർ കമ്മീഷൻ റിപ്പോർട്ടും അതിന്മേലുള്ള ചർച്ചകളും കോൺഗ്രസിന് മുഖത്തേറ്റ അടിയാണ്. അതിൽ നിന്ന് രക്ഷപ്പെടാനുള്ള പൂഴിക്കടകൻ തന്ത്രം ഒക്കെയാണ് കോൺഗ്രസ് പയറ്റുന്നതെന്ന് എല്ലാവർക്കും അറിയാമെന്നും വൈക്കം വിശ്വൻ പറഞ്ഞു.\nഎ.കെ ശശീന്ദ്രനെ വീണ്ടും മന്ത്രിസഭയിൽ കൊണ്ടുവരുന്നത് കേരളത്തിലെ ജനങ്ങളോടുള്ള അവഹേളനമാണെന്ന് പ്രതിപക്ഷ നേതാവ് രമേശ് ചെന്നിത്തല നേരത്തെ കുറ്റപ്പെടുത്തിയിരുന്നു. ഇടതുപക്ഷം എക്കാലവും കൊട്ടിഘോഷിക്കുന്ന സദാചാരത്തിന് എതിരല്ലേ ഇത്. ജനങ്ങളോട് എന്ത് മറുപടി ഇവർ പറയുമെന്നും ചെന്നിത്തല ചോദിച്ചു. ആരോപിക്കപ്പെട്ട കുറ്റം ചെയ്തിട്ടില്ലെന്ന് ശശീന്ദ്രൻ പറഞ്ഞിട്ടില്ല. എന്നാൽ, മുഖ്യമന്ത്രി പറയുന്നത് ശശീന്ദ്രൻ കുറ്റക്കാരനല്ലെന്ന്. രഹസ്യമായി നടത്തിയ അശ്ലീല പദപ്രയോഗങ്ങൾ പരസ്യമായപ്പോഴാണ് ശശീന്ദ്രന് രാജിവെക്കേണ്ടി വന്നത്. അല്ലാതെ ജുഡീഷ്യൽ അന്വേഷണം പ്രഖ്യാപിച്ചതു കൊണ്ടോ പരാതി കൊടുത്തതു കൊണ്ടോ അല്ല. ചാനൽ അടച്ചു പൂട്ടണമെന്ന് പറയുമ്പോൾ കുറ്റം ചെയ്ത മന്ത്രി മാത്രം എങ്ങനെ കുറ്റവിമുക്തനാകുമെന്നും ചെന്നിത്തല ചോദിച്ചു.\nശശീന്ദ്രൻ വിവാദവുമായി ബന്ധപ്പെട്ട് മാധ്യമങ്ങളെ കൂച്ചുവിലങ്ങിടാനുള്ള നീക്കത്തോട് യോജിപ്പില്ല. ഈ സർക്കാർ വന്ന ശേഷം മാധ്യമങ്ങൾക്ക് നേരെ തുടരുന്ന വേട്ട അങ്ങേയറ്റം അപഹാസ്യമാണ്. സാക്ഷരതയിൽ മുന്നിൽ നിൽക്കുന്ന കേരളത്തിൽ മാധ്യമ പ്രവർത്തകരെ അപമാനിക്കാനും നിയന്ത്രിക്കാനുമുള്ള നീക്കം അംഗീകരിക്കാനാവില്ല. സെക്രട്ടേറിയറ്റിലേക്ക് മാധ്യമപ്രവർത്തകർ കയറേണ്ട എന്ന് ആരാണ് ഉത്തരവ് കൊടുത്തതെന്നും ആരുടെ നിർദേശ പ്രകാരമാണ് മാധ്യമപ്രവർത്തകരെ പുറത്താക്കിയതെന്നും അറിയേണ്ടതുണ്ടെന്നും ചെന്നിത്തല പറഞ്ഞു.


കുടുംബവഴക്കിനെ തുടർന്ന് വർക്കല‍യിൽ ഭാര്യയെ ഭർത്താവ് കുത്തിക്കൊന്നുർ 60 year old woman stabbed to death by husband in varkala– News18 Malayalam\n60 YEAR OLD WOMAN STABBED TO DEATH BY HUSBAND IN VARKALA\nകുടുംബവഴക്കിനെ തുടർന്ന് വർക്കല‍യിൽ ഭാര്യയെ ഭർത്താവ് കുത്തിക്കൊന്നു\nഷാഹിദയുടെ വയറിലും കഴുത്തിലുമാണ് കുത്തേറ്റിരിക്കുന്നത്. പൊലീസ് ഷാഹിദയെ വര്‍ക്കല താലൂക്ക് ആശുപത്രിയില് എത്തിച്ചെങ്കിലും രക്ഷിക്കാനായില്ല.\nLast Updated : August 20, 2021, 15:39 IST\nതിരുവനന്തപുരം: വര്‍ക്കല ഇടവയില് ഭര്‍ത്താവ് ഭാര്യയെ കുത്തി കൊലപ്പെടുത്തി. വര്‍ക്കല ഇടവ ശ്രീയേറ്റില് ഷാഹിദ (60) ആണ് കൊല്ലപ്പെട്ടത്. ഭര്‍ത്താവ് സിദ്ദിഖിനെ പൊലീസ് കസ്റ്റഡിയിലെടുത്തു. ഇന്ന് പുലർച്ചെ 5നും 6.30നും ഇടയ്ക്കാണ് സംഭവം. കുടുംബവഴക്കിനെ തുടര്‍ന്നാണ് ഭര്‍ത്താവ് സിദ്ദിഖ്, ഷാഹിദയെ കുത്തിക്കൊന്നതെന്ന് പൊലീസ് പറഞ്ഞു. ദമ്പതികൾ തമ്മിൽ വഴക്ക് പതിവായിരുന്നുവെന്ന് പൊലീസ് പറഞ്ഞു.\nഷാഹിദയുടെ വയറിലും കഴുത്തിലുമാണ് കുത്തേറ്റിരിക്കുന്നത്. പൊലീസ് ഷാഹിദയെ വര്‍ക്കല താലൂക്ക് ആശുപത്രിയില് എത്തിച്ചെങ്കിലും രക്ഷിക്കാനായില്ല. മൃതദേഹം വര്‍ക്കല താലൂക്ക് ആശൂപത്രിയില്‍നിന്നും മെഡിക്കല് കോളജിലേക്ക് മാറ്റി.\nറോഡിലൂടെ നഗ്നനായി ഓടിയ യുവാവിനെ മരിച്ചനിലയിൽ കണ്ടെത്തിയ സംഭവം കൊലപാതകം; നിഗൂഢത പൊളിച്ച് പൊലീസ് അന്വേഷണം\nറോഡിലൂടെ നഗ്നനായി ഓടിയ യുവാവിനെ പിന്നീട് മരിച്ച നിലയില് കണ്ടെത്തിയ സംഭവം കൊലപാതകമെന്ന് പൊലീസ് കണ്ടെത്തി. സംഭവത്തില് ഇരുമ്പനം പുതിയ റോഡ് ബി എം സി നഗര് എളമനത്തോപ്പില് വീട്ടില് വിഷ്ണു ടി അശോകനെ (26) ഹില്‍പാലസ് പൊലീസ് അറസ്റ്റു ചെയ്തു. തൃപ്പൂണിത്തുറ തെക്കുംഭാഗം ചിത്രാ നഗര് മൂര്‍ക്കാട് വീട്ടില് ശ്രീനിവാസന്റെ മകന് മനോജിനെ(40) യാണ് കഴിഞ്ഞ ആറിന് ഇരുമ്പനം തണ്ണീര്‍ച്ചാല് പാര്‍ക്കിനു സമീപം മരിച്ച നിലയില് കണ്ടെത്തിയത്. പൊലീസ് അന്വേഷണത്തില് മനോജ് റോഡിലൂടെ നഗ്നനായി ഓടുന്ന ദൃശ്യങ്ങള് സിസിടിവിയില് നിന്നും കണ്ടെത്തി. ഇതോടെ സംഭവത്തിൽ ദുരൂഹത വർധിച്ചു.\nഈ മാസം അഞ്ചിന് വൈകുന്നേരം ചിത്രപ്പുഴയില് വച്ചായിരുന്നു കൊലപാതകത്തിന് കാരണമായ സംഭവം നടന്നത്. സംഭവത്തിന് ദൃക്സാക്ഷികള് ഉണ്ടായിരുന്നില്ല. പ്രതിയും വിവാഹം നിശ്ചയിച്ചു വച്ചിരുന്ന ഇയാളുടെ പ്രതിശ്രുതവധുവും കൂടി ചിത്രപുഴ റോഡരികില് നിന്ന് വര്‍ത്തമാനം പറഞ്ഞു കൊണ്ടിരിക്കെ മനോജ് ഇതുവഴി നടന്നു വന്നു. മനോജ് പെണ്‍കുട്ടിയോട് മോശമായി സംസാരിച്ചു എന്ന് പറഞ്ഞ് പ്രതി തര്‍ക്കത്തിലാവുകയും പിന്നീട് കയ്യാങ്കളിയിലെത്തുകയായിരുന്നു.\nമനോജിന്റെ കഴുത്തിന് പിന്നിലും തൊണ്ടയിലും പ്രതി താക്കോല് കൊണ്ട് ഇടിച്ചിരുന്നു. യുവതിയും പ്രതിയും ഉടന് തന്നെ സ്ഥലം വിടുകയും ചെയ്തു. ഇടി കൊണ്ടതോടെ മനോജ് ഓടി പോവുകയും ഏതാനും ദൂരത്തിന് ശേഷം വഴിയില് വീണ് മരിക്കുകയും ചെയ്തു. ഓട്ടത്തിനിടയില് മുണ്ട് അഴിഞ്ഞു പോയതിനാല് അർധ നഗ്നമായ രീതിയിലായിരുന്നു രാവിലെ മൃതദേഹം കണ്ടെത്തിയത്. നഗ്നനായി ഓടുന്ന ദൃശ്യം സമീപത്തെ സിസിടിവി ക്യാമറകളില് നിന്ന് പൊലീസിന് ലഭിച്ചിരുന്നു.\nസി സി ടി വി ദൃശ്യങ്ങളില് നിന്നും പൊലീസിന് സംഭവത്തിന്റെ ഏകദേശ രൂപം കിട്ടിയതോടെ അന്വേഷണം ഊര്‍ജ്ജിതമാക്കുകയായിരുന്നു. കുറച്ചുകാലം മുൻപു വരെ കടുത്ത മദ്യപാനി ആയിരുന്നെങ്കിലും അടുത്തിടെയായി ഈ ശീലം പൂര്‍ണമായി ഉപേക്ഷിച്ചിരുന്നതായി മനോജിന്റെ ബന്ധുക്കള് പറയുന്നു. മാനസികമായി ചെറിയ അസ്വസ്ഥതകള് ഉള്ളയാളാണെന്നും അങ്ങനെ എന്തെങ്കിലും പ്രതിയോടും യുവതിയോടും പറഞ്ഞതാകാമെന്നുമാണ് പൊലീസ് നിഗമനം.\nകളമശ്ശേരി മെഡിക്കല് കോളജിലേ പൊലീസ് സര്‍ജന് ഡോക്ടര് ഉമേഷ് നടത്തിയ പോസ്റ്റ്‌മോര്‍ട്ടം പരിശോധനയിലാണ് കൊലപാതകം ആണെന്ന് തെളിഞ്ഞത്. ചോദ്യം ചെയ്തപ്പോള് തന്നെ പ്രതി കുറ്റം ഏറ്റുപറയുകയായിരുന്നു. ഹില് പാലസ് സി ഐ കെ ജി അനീഷിന്റെ നേതൃത്വത്തിലുള്ള പൊലീസ് സംഘം പ്രതിയെ അറസ്റ്റ് ചെയ്തു. കോടതിയില് ഹാജരാക്കിയ പ്രതിയെ റിമാൻഡ് ചെയ്തു.\nഅന്വേഷണ സംഘത്തില് എസ് ഐ കെ അനില, ഓമനക്കുട്ടന്, എഎസ്‌ഐമാരായ സജീഷ്, സന്തോഷ് എം ജി, സന്തോഷ്, ഷാജി, സതീഷ്‌കുമാര്, സി പി ഒ അനീഷ് എന്നിവര് ഉണ്ടായിരുന്നു. തൃക്കാക്കര അസിസ്റ്റന്റ് പൊലീസ് കമ്മീഷണര് പി വി ബേബി സംഭവസ്ഥലം സന്ദര്‍ശിച്ചിരുന്നു.\nFirst published: August 20, 2021, 15:39 IST